
Cuvânt înainte 


Cartea de față se adresează atât tinerilor 
cât şi adulților şi unii şi ceilați fiind în egală 
măsură în situația de a fi victime ale 
dependenţelor de tot felul. Nu ne-am propus să 
punem în discuţie toate dependenţele care distrug 
viețile oamenilor, în primul rând pe cele ale 
tinerilor şi nici dependenţele prea bine cunoscute, 
cum ar fi alcoolul, fumatul, narcomania etc. Ne- 
am referit aici în primul rând la subiecte dintre 
cele mai delicate, care au beneficiat până acum de 
o abordare foarte sumară sau au fost tratate dintr- 
o perspectivă care nu poate aduce decât 
dezorientare şi mai multă în sufletul tinerilor... 

Tema centrală a cărţii este dependența ca 
armă ucigătoare de trup şi suflet, cu efecte care se 
pot înveşnici. 

Fără a trimite la o entitate anume, întrucât 
nu o cunoaştem, afirmăm cu siguranța evidenţei 
că dependența este un concept fundamental în 
cultura morții, cea care domină postmodernitatea, 
de inspirație satanică, extrem de complex, 
temeinic studiat, pus în operă de inițiați în ştiinţa 
ocultă a manipulării individului şi a maselor. 

Pentru a fi teologic expliciți, dependența 
nu este în firea omului, făcut de Dumnezeu după 
chipul Lui, rațional, iubitor şi liber, încununare a 
creaţiei, împărat al ei, preot şi profet - stăpân deci 
- „ dotat pentru sfințenie, sfințitor, înainte- 
văzător. Cauza creației este preaplinul iubirii 
dumnezeieşti şi țelul: comuniunea veşnică în 
iubire a făpturii cu Creatorul ei, fără ca 
Dumnezeu să încalce libertatea omului de a-l 
spune nu. 

Dependenţa este lucrare satanică şi 
descalifică omul de potenţialul lui harismatic, îl 
face să piardă demnitatea împărătească şi 
sfințenia, rudenia spirituală cu Creatorul său şi îl 
înrobeşte patimilor. Din colaborator al lui 
Dumnezeu la proniație, omul devine târâtură 
închinătoare la idoli: la diavol, la el însuşi şi la 
patimi. 

Dependențele ajung să fie boli 
degenerative, proces reversibil abia la Parusie (a 
doua venire a Domnului şi înnoirea întregii firi). 

Dependenţa presupune anticiparea 
coruptivă a satanei - direct sau prin reprezentanți 
dintre cei mai decăzuți ai speciei umane, ei înşişi 
ajunşi robii lui; sau sub acoperire - , dar şi 
complicitatea omului împotriva omenităţii sale. 

Demersul vizează pierderea omenității 
întregii umanități, adică desfigurarea omului şi 
eşecul asemănării cu Dumnezeu. Lucifer vrea 
chipul lui în om, dar această înlocuire este 
imposibilă prin chiar modul creației, fără 
participarea volitivă a omului. Satana nu se poate 
confrunta direct cu Dumnezeu în chipul Lui din 
om, dar îndumnezeirea, dar asemănarea cu 
Dumnezeu a omului, îndumnezeirea lui, adică, e 
determinată de voința omului: cu Dumnezeu sau 
cu Satana, liber sau sclav, viu sau mort în veci. 
Aici păcatul sinuciderii şi tot aici putinţa mânturii 
şi a îndumnezeirii pentru scenarist numai vină de 
rapt al vieții; pentru actor, de la caz la caz: sunt 
dependenți înrăiți, vicioşi, împătimiţi, părtaşi la 
robirea lor şi a altora, dar şi dependenți-victime 
numai ale celor dintâi inocenți - cum ar fi 
bolnavii cărora ştiinţa medicală a vremii le poate 
oferi în exclusivitate medicamente care dau 
dependenţă (cu precădere în maladiile psihiatrice 

şi neurologice). Victimele alimentaţiei chimizate 
ori chimice de-a dreptul (sucuri, bulioane, prafuri 
pentru budinci, îngheţate, supe, arome etc.) sau 
ale hormonizării animalelor de fermă, sau ale 
mutaţiilor genetice în culturi, sunt până la un 
punct nevinovate, dar dacă nu iau măsuri după ce 
află adevărul despre hrana pe care le-o oferă 
magazinele, din ataşament față de proprietăţile 
perverse ale produselor din varii motive: gust, 
aspect, comoditate a preparării, docilitate față de 
producători şi comercianți. Lupta trebuie dusă de 
victimă atât spiritual, cu propriile-i înclinații 
negative, slăbiciuni şi patimi dar şi social-politic. 
Măcar să spună Nu! Să-l vadă Dumnezeu pe om 
că nu se complace prostit, păcălit, orbit, robit, 
otrăvit, că luptă pe cât îi este cu putinţă, fie şi 
neachiziționând produsele nocive, renunțând la 
mijloacele de informare media, care toate au în 
fapt ca scop dezinformare şi manipulare, 
înlocuirea autenticului cu imitaţia, înnăbuşirea 
culturii cu bălăriile invadante ale subculturii, 
respectul între oameni cu populismul mitocănesc, 
simțul frumosului, al armoniei, al curățeniei, care 
hrănesc şi înalță sufletul omului spre mult dorita 
lumină a Raiului, cu urâțenia, şi morală, şi 
estetică, disproporția, jegul şi gunoaiele deversate 
în stradă, mirosuri pestilențiale, dărâmături, 
şobolani, copii în canale - născuţi sau avortoni -— 
adulți îmbrăcați pe jumătate, dezmăț. Şi peste 
toate, încununarea chiciului şi a vulgarității - 
maneaua difuzată în toate pieţele şi la răspântii 
atât de tare cât să audă locatarii din măcar zece 
blocuri. În două decenii, oameni care au detestat 
manelele, s-au acomodat ca şi cu multe alte orori 
de ordin cultural, moral şi estetic. 


De la acomodare la obişnuinţă şi de aici la 
dependenţă sunt distanţe insesizabile. Când nu te 
mai poți lipsi de mijloacele care-ţi procură otrava 
zilnică, când nu-ți place şi critici, dar nu te poți 
desprinde de obiectul criticii tale, eşti deja 
dependent şi de ceea ce critici şi de critica însăşi. 

Pentru creştini nu putem pierde ocazia de 
a spune răspicat că unde este critică este mândrie 
şi cădere. Critica trebuie înlocuită constant cu 
rugăciunea scurtă, iute - fie şi numai chemarea 
Doamne! — , tăişul îndreptat spre bârna din ochiul 
meu nu spre paiul din ochiul altuia. Altă armă 
decât chemarea Domnului nostru lisus Hristos nu 
există pentru a birui dependența pătimaşă. 
Condiţia este dorința sinceră de a te elibera din 
legăturile păcatului cu tot complexul de suferințe 
ale sevrajului. 

Bine este să nu se ajungă la rădăcina 
păcatului care se manifestă ca dependenţă, deci la 
pătimire. Biserica deține toate mijloacele 
profilactice şi însăşi rânduială vieții autentic 
creştine, la care suntem cu toții chemați dar puțini 
răspund. Ar fi nerealist să spunem că Biserica este 
un scut sub care nu se produc devieri, căderi în 
ispite de tot felul, dar în Biserică are cine să te 
ajute pentru a te ridica: Domnul şi iubirea 
frățească. 

În ceea ce priveşte lectura acestei cărți, am 
avut intenţia de a nu o lungi peste măsură, pentru 
a nu-i plictisi pe tinerii care nu au timp sau 
dispoziţie pentru o lectură mai îndelungată. Celor 
care nu au mai deloc obiceiul să citească, le 
recomand să citească întâi capitolele în care am 
dat exemple concrete referitoare la problemele 
tratate. De asemenea, sugerăm tuturor ca, ori de 
câte ori simt nevoia, să revină asupra pasajelor 

din carte care se referă la problemele comune cu 
cele ale lor şi de care simt că le-ar fi greu să se 
elibereze. 

Cartea de față trage de asemenea un 
semnal de alarmă privind efectele dăunătoare pe 
care le pot produce radiaţiile emise de telefoanele 
mobile şi de cuptoarele cu microunde asupra 
oamenilor, în special asupra tinerilor şi copiilor. 
Considerăm că se impun măsuri urgente pentru a 
se găsi soluții prin programe de cercetare, prin 
aplicarea unor măsuri preventive şi prin 
informarea populaţiei. 

Dat fiind că cel ce cunoaşte este mai 
puternic pentru că se poate apăra, sperăm că 
învățămintele din această carte îi vor ajuta pe cei 
ce-şi vor binele să se țină departe de toate cele 
vătămătoare pentru sănătatea trupească, mintală 
şi sufletească. 

Aşa să ne ajute Dumnezeu, ca să nu 
înmulțim răul în lume! 


Gabriela Moldoveanu 

DEPENDENȚA DE INTERNEI 
- simptome, efecte, tratament 


1. Apariţia unei noi afecțiuni clinice - 
dependenţa de Internet 


Kimberly Young, de la Universitatea din 
Pittsburgh, S.U.A., observa încă din 1996 că „unii 
utilizatori on-line au devenit dependenți de 
Internet într-un mod asemănător cu cel în care 
alte persoane au devenit dependente de droguri 
sau de alcool, această dependenţă de Internet 
ducând la o deteriorare a activității şcolare, 
sociale şi profesionale.”! 

În România problema dependenţei de 
Internet a fost tratată extrem de puţin. După 
cunoştinţa noastră, în țara noastră nu a apărut 
decât o singură carte care tratează efectele 
negative ale Internetului, şi anume 
„INTERNETUL - Tinerii în fața provocării” de 
Cristian Şerban?, iar într-o altă carte, „Efectele 
televiziunii asupra minții umane” a lui Virgiliu 
Gheorghe” problema dependenţei de Internet are 
alocată câteva pagini dintr-o anexă. 

„Cea mai mare parte a afirmațiilor privind 
efectele televiziunii asupra minții umane sunt 


' Kimberly Young, Internet Addiction: the Emergence of a 
New Clinical Disorder, în: 104th Annual Meeting of the 
American Psychological Association, Toronto, Canada, 
august 1996. 

? Cristian Şerban, INTERNETUL — Tinerii în faţa provocării, 
Editura Egumeniţa, 2005. 

* Virgiliu Gheorghe, Efectele televiziunii asupra minţii 
umane, Editura Evangelismos, 2005. 

valabile şi în cazul calculatorului - remarca 
Virgiliu Gheorghe în cartea citată. Şi imaginea de 
pe ecranul monitorului, printr-o acțiune de natură 
hipnotică, împinge creierul într-o stare electrică 
de tip alfa, subminând, concomitent, ritmul 
cerebral beta ce caracterizează procesele gândirii 
logice şi analitice sau, în general, gândirea activă. 
Din această cauză, în momentul în care utilizăm 
calculatorul pentru un proces ce solicită gândirea, 
creierul trebuie să facă un efort mult mai mare 
decât în mod obişnuit pentru a putea birui inerția 
hipnotică în care îl introduc imaginile de pe ecran. 

Pe de o parte, vizionarea generează unde 
alfa, şi pe de altă parte, activitatea solicită unde 
beta. Aceasta face ca, atunci când ne aflăm cu 
ochii lipiţi de ecran, procesul gândirii să fie mult 
îngreunat, desfăşurându-se cu un consum mult 
mai mare de energie nervoasă şi cu riscul 
epuizării mult mai rapide a creierului. Prin 
urmare, calculatorul, ca şi televizorul, indiferent 
de utilizarea sa, constituie un important factor de 
stres pentru creierul uman. 

Pe parcursul folosirii computerului, 
ecranul acestuia, ca şi cel al televizorului, inhibă 
activitatea emisferei stângi şi a cortexului 
prefrontal şi slăbeşte comunicarea interemisferică 
realizată prin puntea corpului calos. În schimb, 
favorizează deschiderea porților subconştientului 
şi înscrierea cu putere în adâncurile acestuia a 
imaginilor transmise. Aceste fenomene pot avea o 
intensitate mai mică decât în cazul televizorului 
atunci când calculatorul este folosit, spre 
exemplu, pentru tehnoredactare, sau pot fi mult 
mai proeminente când sunt apelate jocurile video 
sau anumite locaţii de pe Internet. De fapt, factorii 

agravanţi sunt schimbarea rapidă a cadrelor şi 
suscitarea cu putere a emoțiilor şi instinctelor. 

Efectele tehnice (schimbări rapide de 
cadru etc.) surprind, stresează şi copleşesc mintea 
prin mulțimea informațiilor pe care aceasta 
trebuie să le proceseze într-un timp foarte scurt şi, 
ca atare, contribuie la inhibarea activității 
cerebrale în rețelele neuronale amintite anterior 
şi, prin urmare, la generarea unor disfuncţii 
corticale. 

Emoțiile puternice, fie că este vorba de 
cele produse de materialele erotice care abundă în 
lumea Internetului, fie de cele suscitate de 
violenţa ficțională a jocurilor video, constituie un 
alt factor de agravare, căci şi acestea subminează 
activitatea emisferei stângi şi blochează 
implicarea cortexului prefrontal. 

În multe studii se constată că forța 
hipnotică şi apariția dependenţei în cazul 
Internetului şi al jocurilor video sunt mult mai 
puternice decât în cel al vizionării TV. 
Dependenţa de Internet este comparabilă cu cea 
generată de droguri. Mulţi, în special studenții şi 
tinerii, ajung să petreacă nopți şi zile întregi pe 
Internet, renunțând la orice altă activitate, chiar şi 
să-şi mai procure hrana şi să mai mănânce. Cu cât 
mintea este mai puternic captivată în această 
lume ficțională, cu atât oamenii se simt mai puțin 
dispuşi şi capabili să ducă o viață normală. Starea 
de plăcere şi de putere pe care o induce lumea 
Internetului, îndeosebi în cazul celor deja 
dependenţi, este uşor identificabilă de psihologi 
cu stările experimentate de consumatorii de 
droguri.” 


4 1dem, pp. 446-447. 

Pentru a decide dacă un subiect este sau 
nu dependent de Internet, a fost propus un 
chestionar cu opt întrebări: 

„1. Simţi că te preocupă Internetul (te gândeşti la 
activitatea on-line anterioară sau  anticipezi 
următoarea sesiune on-line)? 

2. Simţi nevoia să utilizezi Internetul pe perioade 
de timp din ce în ce mai lungi pentru a putea 
obține satisfacție? 

3. Ai făcut de repetate ori eforturi fără succes 
pentru a modera sau a te abține de la utilizarea 
Internetului? 

4. Te simţi neliniştit, prost dispus, deprimat sau 
iritat atunci când încerci să întrerupi sau să 
opreşti utilizarea Internetului? 

5. Rămâi on-line un timp mai lung decât îţi 
propuseseşi inițial? 

6. Ai periclitat sau ai riscat pierderea unei 
oportunități semnificative în ceea ce priveşte o 
relație sau o carieră profesională din cauza 
Internetului? 

7. Ai minţit pe membrii familiei, pe terapeuțţi sau 
pe alte persoane pentru a ascunde proporțiile 
implicării tale în Internet? 

8. Foloseşti Internetul ca pe un mod de a fugi de 
probleme sau de a-ți elimina o stare neplăcută (ex. 
sentimente de neajutorare, vinovăţie, anxietate, 
depresie)? 

Cei care au răspuns „Da” la cinci sau mai 
multe dintre aceste întrebări au fost clasificați ca 
utilizatori dependenţi de Internet, iar ceilalți ca 
utilizatori normali de Internet.”? 


* Kimberly Young, op. cit. 

2. Efectele dependenţei de Internet 
asupra adolescenților şi soluții de 
eliberare a dependenţei 


Joyce Shriner de la Universitatea din Ohio, 
S.U.A., afirma într-un articol din 2002: 

Pe măsură ce popularitatea Internetului în 
rândul tinerilor creşte, părinţii încep să înfrunte 
noi provocări, unii adolescenți devenind 
dependenţi de Internet. Există mai multe motive 
pentru această preocupare, printre care 
enumerăm: folosirea universală a Internetului, 
lipsa supravegherii de către părinţi, imaturitatea 
şi naivitatea adolescenților. 

Youth Internet Safety Survey“ - un studiu 
național efectuat prin telefon asupra a 1501 tineri, 
cu vârste cuprinse între 10-17 ani, a conchis că 
grupul țintă principal al victimelor Internetului 
este constituit din adolescenţii cu vârste de la 14 
ani în sus. Studiul a găsit că aproximativ 1 din 5 
tineri a primit o solicitare sexuală, şi 1 din 4 a fost 
expus în mod nedorit la material sexual pe 
Internet cel puțin o dată în decursul anului 
precedent. Marea majoritate a evenimentelor au 
apărut în timp ce tinerii utilizau computerul lor 
de acasă. Aproape jumătate dintre aceşti tineri nu 
au spus nimănui de aceste incidente.|...] 


* C£. D. Finkelhor, K. J. Mitchell, J. Wolak, Online 
victimization: A report on the nation's youth, National 
Center for Missing and Exploited Children, Crimes Against 
Children Research Center, 2000, apud: Joyce Shriner, 
Untangling the Web for Internet Addicted Adolescents, 
Family Life Month Packet, Ohio State University, 
decembrie 2002. 

Părinţii tind să considere că folosirea 
Internetului reprezintă o modalitate pozitivă 
pentru tineri de a-şi petrece timpul - şi poate fi 
aşa, dacă este folosit judicios. Totuşi, mulți părinți 
nu cunosc cum funcționează un computer şi/sau 
nu alocă timp pentru supravegherea folosirii 
Internetului de către copiii lor. Spre deosebire de 
alte forme de distracţie ale copiilor (ex. jocuri 
video, TV, muzică), care deseori sunt 
supravegheate de părinți, Internetul nu este. Este 
complet lipsit de reguli şi legi. Aşadar, părinții 
trebuie să-şi exercite dreptul şi responsabilitatea 
de a supraveghea folosirea Internetului de către 
copiii lor. 


Puterea Internetului 


În cartea sa Dependenţa virtuală, Dr. David 
Greenfield sugerează că trăsăturile caracteristice 
unice ale Internetului pot contribui la tendințele 
de dezvoltare a dependenței. Aceste caracteristici 
includ: 

e Accesul uşor - Cu apăsarea unui buton, 
utilizatorii se pot conecta la site-uri din întreaga 
lume - 24 de ore pe zi, 7 zile pe săptămână. Nu 
există o limită a informației disponibile. Mereu se 
poate găsi o altă legătură care să fie apăsată şi un 
alt site de vizitat. 

e Stimularea - Culorile vii, viteza mare, uşurinţa 
de folosire şi calitățile interactive transformă 
Internetul într-o experiență incitantă. Utilizatorii 
pot interacționa pentru a stimula schimburi 
sociale şi intelectuale, atât ca participanți cât şi ca 
observatori. 

e Anonimatul - Inhibiţiile simţite în viața reală 
sunt înlăturate deoarece utilizatorii nu se cunosc 


17 


între ei. Ei pot fi oricine vor să fie. Dacă 
utilizatorii sunt nefericiți în viața reală, ei pot crea 
o viaţă virtuală ideală. 

e Pierderea noțiunii timpului - Cei mai mulți 
utilizatori de Internet au mărturisit că pierd 
noțiunea timpului atunci când navighează pe 
Internet.” 

Evident, Internetul este o unealtă 
puternică. Poate fi folosit în multe moduri utile, 
însă pe de altă parte Internetul poate deveni „un 
substitut pentru ce n-ai avut sau n-ai putut găsi în 
viaţa reală”. În conformitate cu Greenfield, 
„experienţele care te fac să uiţi cine eşti şi unde 
eşti, şi care creează o stare de conştiinţă alterată, 
sunt destul de puternice”?. 


Definirea problemei 


Dependenţa de Internet poate fi definită 
ca o utilizare necontrolată a Internetului, 
conducând la „extenuare, dizabilități funcționale 
şi tulburări psihiatrice.” Cum pot să-şi dea 
seama părinții dacă copilul lor a devenit 
dependent de Internet? La fel ca în cazul altor 
probleme comportamentale, membrii familiei şi 


7 Cf. Dr. David Greenfield, Dependenţa virtuală, New 
Harbinger, Oakland, California, 1999, apud: Joyce Shriner, 
op. cit. 

* Kimberly Young, Caught in the Net, John Wiley & Sons, 
New York, 1998, p. 115, apud: Joyce Shriner, op. cit. 

” Dr. David Greenfield, op. cit., p. 28, apud: Joyce Shriner, 
op. cit. 

N. A. Shapira, T. D. Goldsmith, P. E. Keck, U. M. Khosla, 
S. L. McElroy, Psychiatric features of individuals with 
problematic Internet use, în: Journal of Affective Disorders, 
57, pp. 267-272, 2000, apud: Joyce Shriner, op. cit. 

prietenii recunosc deseori că ceva nu este în 
regulă cu persoana dependentă." 

Semnalele de avertizare (simptome) ale 
dependenţei de Internet includ: 

e Tulburări ale somnului: Obişnuiesc copiii dvs. 
adolescenţi să stea treji până după miezul nopții 
şi se trezesc cu greutate dimineaţa? Întârzie la 
şcoală? Adorm în timpul zilei? 

e Timp petrecut on-line: Cât timp petrec on-line? 
e Activitate şcolară: Au scăzut notele lor? Temele 
sunt predate la timp? Au dificultăți de 
concentrare? 

e Activități extra-curriculare: Şi-au pierdut 
interesul față de activități care înainte le plăceau? 

e Folosirea computerului: Insistă să fie lăsaţi 
singuri atunci când folosesc computerul? Şterg 
istoria Internetului (o listă a site-urilor vizitate)? 
Şi-au făcut un cont personal protejat cu parolă? 
Închid un site atunci când dvs. vă apropiaţi de 
computer? 

e Cheltuieli telefonice: Taxele telefonice sunt mai 
mari decât de obicei? Aţi fost taxaţi pentru apeluri 
către numere necunoscute? Sunteţi surprins de 
numărul de minute de folosire a liniei telefonice? 

e  Scrisori/Cadouri personale: Copilul dvs. 
adolescent primeşte scrisori/cadouri personale 
din partea unor persoane pe care dvs. nu le 
cunoaşteţi? Este dispus copilul dvs. să vorbească 
despre conținutul scrisorii/ pachetului? 

Dacă aţi observat trei sau mai multe dintre 
aceste semne pe o perioadă mai lungă de timp, 
este recomandat să recurgeți la anumite măsuri 
de ajutor. 


1 Cf. Kimberly Young, Caught in the Net, John Wiley & 
Sons, New York, 1998, apud: Joyce Shriner, op. cit. 

Dacă nu aveți capacitatea de a distinge 
asemenea semne, trebuie să faceți cât mai repede 
două lucruri extrem de importante: 

1. Cheltuiți mai multă vreme pentru a vă 
cunoaşte copilul, pentru a-i fi îndrumător şi 
prieten, pentru a comunica într-adevăr cu el; 

2. Învățați măcar bazele generale ale 
folosirii unui calculator şi navigației în rețea 
(Internet, LAN), inclusiv măsurile de securitate, 
de filtrare sau limitare a accesului şamd. Cu cât o 
faceți mai devreme şi mai repede, cu atât puteți 
mai bine preveni sau înlătura efectele negative. 

Este necesar să le cerem tinerilor să fie 
sinceri cu ei înşişi. Chiar dacă întrebările de mai 
sus sunt compuse pentru părinți, şi le pot pune ei 
înşişi, spre a vedea cât de bine sau de rău stau cu 
dependenţa față de Internet. lar dacă vor găsi că 
au probleme, este bine să lupte chiar ei să le 
înlăture înainte de a se agrava”. 


Mijloace de ajutor 


Atunci când  vorbiți cu copilul 
dumneavoastră, amintiţi-i că îl iubiți şi exprimaţi- 
vă preocuparea legată de schimbările pe care le- 
ați observat (ex. scăderea notelor, proasta 
dispoziţie, oboseala). Mai jos prezentăm o listă de 
sugestii pentru a-l ajuta pe adolescent să 
redobândească controlul. 


!2 Ideea nu este de a interzice cuiva Internetul, ci de a evita 
dependenţa şi alte deprinderi greşite sau distrugătoare. 

e Solicitaţi-i un program al orelor petrecute pe 

Internet: Cereţi-i o listă scrisă a orelor pe care le 
petrece zilnic on-line; această listă să includă 
activitățile întreprinse (ex: vorbire pe chat, scriere 
de e-mailuri, folosirea mesajelor instantanee). Nu- 
i permiteți fiului dos. să şteargă lista de istorie a 
computerului! 
e Stabiliți limite clare: Stabiliți reguli referitoare 
la numărul de ore pe care copiii dvs. le pot 
petrece on-line. Dacă aceştia nu ascultă de aceste 
reguli, puteți fi nevoit să modificaţi parola pentru 
a le controla accesul. 
e Ţineţi computerul într-o zonă comună: Plasaţi 
computerul în camera de zi sau în sufragerie, şi 
treceţi pe acolo de mai multe ori în timp ce copiii 
dvs. sunt on-line pentru ca ei să ştie că sunt 
supravegheați. Tineţi modemul la dvs. dacă 
adolescentul ajunge acasă înaintea dvs. De 
asemenea, pe timpul nopții puteți ține modemul 
în camera dvs. de dormit”. 
e Încurajaţi activităţile în timp real: Ajutaţi-i pe 
copiii dvs. adolescenți să reia legăturile cu 
grupurile pe care înainte le agreau, sau încurajați- 
i să caute preocupări noi. 
e Vorbiţi cu profesorii copilului dumneavoastră: 
Impărtăşiţi-vă preocupările cu profesorii copilului 
dumneaavoastră. Ei pot fi de ajutor prin 
urmărirea oricăror modificări ale 
comportamentului copilului, prin supravegherea 
folosirii de către copil a Internetului la şcoală, şi 
prin ţinerea dumneavoastră la curent cu orice 
lecții sau teme pentru acasă ce necesită folosirea 
Internetului. 


15 Dacă modemul este încorporat în unitatea centrală, apelaţi 
la folosirea unei parole şi nu îngăduiţi să fie cunoscută de 
altcineva în afară de dumneavoastră 

În cazul în care copilul dumneavoastră 
neagă că are o problemă cu dependența de 
Internet, sau refuză să asculte sugestiile de mai 
sus, puteți apela la ajutor profesionist.” 


Riscuri potenţiale ale utilizării Internetului 
de către adolescenţi 


Statisticile au arătat că Internetul are cea 
mai mare popularitate printre tineri (spre 
exemplu, în Noua Zeelandă 76% dintre tinerii cu 
vârste cuprinse între 10 şi 17 ani sunt utilizatori 
de Internet, în comparaţie cu 60% din populația 
totală a țării)”. 

„Riscurile pe care le înfruntă tinerii 
utilizatori de Internet pot fi grupate în cinci 
categorii!*: 

1. Caracterul necenzurat al Internetului şi 
dificultățile întâmpinate de adolescenţi în 
evaluarea critică a informaţiei la care sunt 
expuşi. 

2. Potenţialele pericole asociate cu oferirea 
de detalii personale sau cu stabilirea unor 


11 Joyce Shriner, Untangling the Web for Internet Addicted 
Adolescents, Family Life Month Packet, Ohio State 
University, decembrie 2002. 
15 Cf. Pat Bullen, Dr. Niki Harre, he Internet: Its Effects on 
Safety and Behaviour — Implications for Adolescents, 
Departamentul de Psihologie al Universităţii din Auckland, 
Noua Zeelandă, noiembrie 2000. 
15 Cf. J. Barnett, Using the Web Mindfully: Issues and 
Challenges for Science Education, NZ. Science Teacher, 89, 
pp. 12-16, 1999; M. Berson, I. Berson, ]. M. Ferron, P. 
Aftab, /Wired Girls], Universitatea din Florida, S.U.A., date 
brute nepublicate, 1999; D. Finkelhor, K. J. Mitchell, J. 
Wolak, op. cit., apud: Pat Bullen, Dr. Niki Harre, op. cit. 

întâlniri personale cu indivizi întâlniți on- 
line. 

3. Efectele negative ale expunerii la 
pornografie nesolicitată. 

4. Apariţia şi efectele solicitării sexuale. 

5. Efectele expunerii la site-uri care incită la 
ură şi violență.” 

Pentru România putem adăuga şi: 

6. Pericolul atragerii în felurite secte şi 
grupări nocive (de exemplu, în secte 
sataniste), fapt ce se poate solda în unele 
cazuri chiar cu consecințe fatale. 


3. Utilizarea Internetului şi scăderea 
performanţelor şcolare ale studenților 


„Cercetări recente efectuate la licee şi 
universități au arătat că performanţele şcolare ale 
elevilor şi studenţilor pot scădea din cauza 
folosirii excesive a Internetului. [...] A fost 
efectuat un studiu asupra a 572 de studenţi de la 
una dintre marile universități publice. Rezultatele 
au arătat o corelaţie între folosirea în exces a 
Internetului şi scăderea performanțelor şcolare. 
Singurătatea, statul noaptea până târziu, oboseala 
şi lipsa de la cursuri au fost de asemenea 
intercorelate cu raportarea dizabilităților cauzate 
de Internet. Dependenţa de Internet şi scăderea 
performanţelor şcolare au fost asociate cu 
creşterea utilizării tuturor aplicațiilor Internet, şi 
în special cu extinderea folosirii aplicațiilor 
interactive de comunicare în timp real, cum ar fi 
camerele de chat şi MUD-urile'*, în opoziție cu 


! Pat Bullen, Dr. Niki Harre, op. cit. 

aplicaţiile asincrone ca e-mail-ul sau grupurile de 
discuţii.” 

„Folosirea Internetului ca resursă pentru 
educație se bucură de un sprijin aproape 
universal din partea studenților, părinților, 
profesorilor şi instituţiilor.” 

Totuşi, un studiu a arătat că 86% dintre 
profesorii, bibliotecarii şi specialiştii în computere 
din instituțiile şcolare, care au fost chestionaţi în 
acest studiu, consideră că folosirea Internetului de 
către copii nu le îmbunătăţeşte performanțele 
şcolare”. Ei au argumentat că informația pe 
Internet este prea dezorganizată şi nu are legătură 
cu programa şcolară şi cu manualele pentru a-i 
putea ajuta pe elevi sau pe studenți să obțină 
rezultate mai bune la teste. Punând şi mai mult 
sub semnul întrebării valoarea educațională a 
Internetului, Young” a ajuns la rezultatul că 58% 
dintre studenți au prezentat o scădere a 
obiceiurilor învățatului, o scădere semnificativă a 


'5 MUD (multi-user dungeon/dimension/domain) = un tip de 
joc multi-player pe computer (n.n.) 

9 R. Kubey, M. Lavin, J. Barrows, Internet Use and 
Collegiate Academic Performance  Decrements: Early 
Findings, în: Journal of Communication, pp. 366-382, iunie 
2001. 

% 1dem. 

21 A. Barber, Net's Educational Value Questioned, în: USA 
Today, p. 4D, 11 martie 1997, apud: Kimberly Young, 
Internet Addiction: Symptoms, Evaluation and Treatment, 
în: Innovations in Clinical Practice, vol. 17, Sarasota, 
Florida, 1999. 

2 Cf. Kimberly Young, Internet Addiction: the Emergence 
of a New Clinical Disorder, 104th Annual Meeting of the 
American Psychological Association, Toronto, Canada, 
august 1996, apud: Kimberly Young, op. cit. 

notelor, au lipsit de la ore etc. din cauza utilizării 
excesive a Internetului. 

Deşi meritele Internetului îl fac să fie o 
unealtă ideală de cercetare, studenţii navighează 
pe site-uri web nerelevante, se angajează în bârfe 
în camerele de chat, poartă conversații cu 
prietenii cunoscuți pe Internet sau îşi consumă 
timpul cu jocuri interactive, toate în detrimentul 
activității productive. Decanul Universităţii 
Alfred, Richard Ott, a cercetat cauzele pentru care 
unii studenți, care în mod normal aveau rezultate 
bune, fuseseră recent daţi afară din facultate din 
cauza rezultatelor slabe. Spre surpriza sa, 
cercetările sale au găsit că 43% dintre aceşti 
studenți au avut eşec şcolar din pricina logării 
extensive la ore târzii din noapte la sistemul de 
computere al universității”. Consilierii din 
centrele universitare şi-au dat seama că principala 
problemă a studenţilor consta din incapacitatea 
de a-şi ține sub control utilizarea Internetului. Un 
studiu inițiat de consilieri de la Universitatea din 
Austin, Texas, afirmă că din cele 531 de 
răspunsuri, 14% îndeplineau criteriile 
corespunzătoare dependenţei de Internet”. 
Aceasta a dus la crearea în campus a unui 
seminar intitulat „Este ora 4 dimineaţa, şi nu pot, 
of of of, nu vreau să închid computerul”, în 
scopul conştientizării factorilor de risc ai folosirii 


% Cf. K. Brady, Dropout Rise a Net Result of Computers, 
The Buffalo News, p. Al, 21 aprilie 1997, apud: Kimberly 
Young, Internet Addiction: Symptoms, Evaluation and 
Treatment, în: Innovations in Clinical Practice, vol. 17, 
Sarasota, Florida, 1999. 

+ Cf. K. Scherer, College Life On-line: Healthy and 
Unhealthy Internet Use, în: The Journal of College Student 
Development, 2000, apud: Kimberly Young, op. cit. 

greşite a Internetului de către studenți. Dr. 
Jonathan Kandell de la Universitatea Maryland a 
mers chiar mai departe, înființând un grup de 
sprijin pentru dependenţii de Internet, atunci 
când a observat scăderea performanțelor şcolare 
şi a integrării studenților în activități extra- 
curriculare din cauza utilizării excesive a 
Internetului în campus”. % 

Kimberly Young, probabil autoarea celor 
mai multe materiale care au fost vreodată scrise în 
legătură cu problema dependenţei de Internet, 
consacră un articol special şi pentru analiza 
dependenţei de Internet a studenților care 
locuiesc în campusuri universitare”. Mai întâi, 
autoarea prezintă cazul unei tinere studente la 
fizică, în anul al doilea, pe nume Kim. lată 
relatarea ei: 

„Cele mai plăcute momente pe care le 
petrec în şcoală sunt atunci când stau noaptea 
până târziu pe Internet. [...] După un timp, 
Internetul a început să însemne pentru mine tot 
ceea ce vroiam să fac, tot ceea ce gândeam. Totul 
era atât de fascinant! În camerele de chat, am 
cunoscut o tânără din Ottawa, Canada, studentă 
la fizică la o universitate de acolo. Aici nu prea 
întâlnesc tinere care să fie studente la fizică. De 
asemenea am devenit prietenă apropiată cu un tip 


 C£. B. Murphey, Computer Addictions Entangle Students, 
The APA Monitor, p. 38, iunie 1996, apud: Kimberly 
Young, op. cit. 

% Kimberly Young, op. cit. 

1 Kimberly Young, Surfing Not Studying: Dealing With 
Internet Addiction on Campus, în: Student Affairs Online, 
2001. 

care locuieşte în Anglia, care era de fapt un 
student cu bursă din California.” % 

Kimberly Young comentează în 
continuare: „Kim a devenit atât de captivată de 
lumea ei de pe Internet încât a început să-şi 
neglijeze studiile. Dacă înainte de a deveni 
dependentă de Internet Kim era expertă în 
matematică şi în ştiinţe exacte şi avea ambiţii 
serioase în carieră, acum a permis notelor sale să 
se prăbuşească, înainte de a conştientiza că noua 
ei obsesie îi sabota țelurile. 

Cel puțin Kim îşi recunoştea problema. 
Din păcate însă, cei mai mulți studenţi nu o fac. Şi 
cum numărul studenților continuă să crească, 
facultățile au devenit probabil terenul cel mai 
propice al dependenţei de Internet.” 


Principalii factori care contribuie la apariția 
dependenţei de Internet în rândul 
studenților 


„1. Acces gratuit şi nelimitat la Internet 

Atunci când se înscriu, studenţii din anul 
întâi primesc o legitimaţie de student, un card 
pentru cantină şi, lucrul cel mai important, un 
cont personal gratuit de e-mail. Ei nu sunt obligați 
să plătească vreo taxă pentru serviciile Internet, 
nu sunt supuşi unor limitări legate de timpul 
petrecut on-line, iar laboratoarele cu computere 
sunt deschise non-stop pentru studenţi. Este visul 
utilizatorului de Internet! 


2. Blocuri uriaşe de timp nestructurat 


* Idem. 
% Ibidem. 

Majoritatea studenţilor participă la 
cursuri între 12 şi 16 ore pe săptămână. Restul 
timpului îl au la dispoziție pentru a citi, a studia, 
a merge la filme sau la petreceri, a se înscrie în 
cluburi, sau a vizita locuri noi în afara zidurilor 
campusului. Mulţi studenți însă uită de toate 
aceste activități şi se concentrează pe un singur 
lucru: Internetul. 


3. Nou-experimentata libertate faţă de controlul 
impus de părinți 

Departe de casă şi de ochii atenţi ai 
părinţilor, de multă vreme studenții şi-au exersat 
libertatea spunând bancuri, vorbind cu prietenii 
până la orice oră din noapte, dormind împreună 
cu prietena / prietenul, şi mâncând, şi bând ceea ce 
părinţii le-ar fi interzis. Astăzi, ei îşi folosesc acea 
libertate petrecându-şi timpul în MUD-uri sau în 
camerele de chat din cyberspaţiu, şi nici un 
părinte nu se poate plânge din pricina taxelor 
serviciilor Internet sau a refuzului lor de a lua 
masa împreună cu familia sau de a ajuta la 
treburile casnice. 


4. Lipsa de monitorizare sau de cenzură a ceea ce 
studenţii spun sau fac on-line 

Atunci când termină facultatea şi îşi iau 
un serviciu, studenţii pot avea şefi suspicioşi care 
trag cu ochiul peste umărul lor sau chiar 
supraveghează timpul petrecut on-line şi 
utilizarea Internetului. Chiar şi e-mailurile către 
colegii de serviciu pot fi interceptate de cine nu 
trebuie. Însă în facultate nimeni nu te 
supraveghează. Asistenţii din laboratoarele de 
computere tind să fie voluntari din rândurile 
studenților, a căror unică responsabilitate este de 

a-i ajuta pe studenți să înțeleagă cum se utilizează 
Internetul - nu şi să le spună ce pot sau nu să facă 
pe Internet. 


5. Sprijin total din partea facultății şi a 
administratorilor 

Studenţii înțeleg că administrația şi 
profesorii facultății vor ca ei să folosească la 
maximum resursele vaste ale Internetului. 
Abținerea totală de la folosirea Internetului este 
rareori o opțiune - în unele clase mai mari, 
profesorii pun materialele de curs cerute numai 
pe Internet, şi se angajează doar în contacte prin 
e-mail cu fiecare student! Desigur, administratorii 
vor ca investițiile lor majore în computere şi în 
accesul la Internet să fie justificate. 


6. Pregătirea adolescenților în activități 
asemănătoare 

Atunci când cei mai mulți tineri intră la 
facultate, ei vor fi petrecut înainte ani întregi 
privind ţintă la terminalele jocurilor video, 
îngrădindu-se față de lumea din jurul lor cu 
ajutorul walkman-elor, şi angajându-se în acea 
butonare în foc continuu a  telecomandei 
televizorului. Chiar dacă nu fuseseră introduşi în 
liceu în lumea Internetului, aceste alte activități îi 
fac pe studenţi foarte potriviți pentru a aluneca în 
obiceiul  navigării Web fără ţel, sau al 
conversațiilor nesfârşite în camerele de chat. 


7. Dorinţa de a scăpa de stres 

Studenţii sunt supuşi presiunilor de a 
obține note mari, de a împlini aşteptările 
părinţilor şi, la absolvirea facultăţii, de a face față 
competiţiei dure pentru obținerea unui serviciu 

bun. În mod ideal, Internetul ar trebui să îi ajute 
să studieze cât mai repede şi mai eficient posibil. 
Dar ei se refugiază în discuţii cu prietenii de pe 
Net, pentru a se ascunde de propriile lor 
sentimente, spaime, anxietăţi şi depresii. 


8. Intimidare şi alienare socială 

Cu un număr de studenți dintr-un campus 
ce poate ajunge până la 30.000, studenţii se pot 
pierde cu uşurinţă în mulțime. [...] Poate că sunt 
respinşi de ceilalți din cauză că nu arată bine, sau 
că nu se îmbracă bine... Însă atunci când se 
alătură comunității lipsită de chip a Internetului, 
ei găsesc că, doar cu puţin efort, pot să devină 
populari printre noii „prieteni” de pe întreg 
teritoriul Statelor Unite şi din Anglia, Australia, 
Germania, Franța, Ungaria, Japonia, Noua 
Zeelandă, China... De ce să-şi mai bată capul cu 
socializarea lor în campus?!”% 


4. Cauze generale ale folosirii 
patologice a Internetului 


Printre factorii cauzatori ai apariției 
dependenţei de Internet se numără şi anumite 
situații sau persoane concrete, dar poate mai ales 
gândurile şi sentimentele negative care îi 
determină pe oameni să caute un refugiu, o 
metodă de a uita de acestea. Acest lucru este 
valabil şi în cazul celorlalte tipuri de dependenţă. 
Spre exemplu, „atunci când se simte deprimat, lipsit 
de speranță şi pesimist cu privire la viitor, un alcoolic 
poate să recurgă la băutură. Atunci când se simte 
singur, neatractiv pentru ceilalți şi lipsit de încredere 


3 Jbidem. 

în sine, un obez poate să se năpustească spre orice 
găseşte în frigider. [...] În acelaşi mod acționează şi 
dependența de Internet.” 

„Peele explica substratul psihologic al 
dependenței: «Îţi creează sentimente şi te 
recompensează cu senzații pe care nu le poți 
obține în alte moduri. Poate bloca senzații de 
durere, incertitudine sau disconfort. Poate crea 
senzații puternice care focalizează şi absorb 
atenţia. Poate să-i permită unei persoane să uite 
sau să se simtă O.K. cu privire la anumite 
probleme  insurmontabile. Poate furniza un 
sentiment temporar, artificial de securitate sau de 
calm, de încredere în sine sau de împlinire, de 
putere şi control, sau de intimitate.» Aceste false 
beneficii explică de ce o persoană continuă să se 
întoarcă la experiența pe care o constituie 
dependenţa.”* 

„Dependenţii au sentimente plăcute 
atunci când sunt on-line în contrast cu felul în 
care se simt când sunt off-line.[...] Atunci când 
sunt obligați să renunțe pentru o perioadă de 
timp la Internet, au gânduri obsesive ca: „Trebuie 
să îl am (Internetul)”, „Nu pot fără el”, „Am 
nevoie de el”. [...] Ataşamentul sau senzațiile pot 
creşte până la asemenea proporții încât să 
distrugă viața acelei persoane.”* 


51 Kimberly Young, Internet  Addiction:  Symptoms, 


Evaluation and Treatment, în: Innovations in Clinical 
Practice, vol. 17, Sarasota, Florida, 1999. 

 S. Peele, A. Brodsky, Zhe Truth About Addiction and 
Recovery: The Life Process Program for Outgrowing 
Destructive Habits, Simon & Schuster, New York, 1991, p. 
43; apud: Kimberly Young, op. cit. 

* Kimberly Young, op. cit. 

* Idem. 

„O persoană este vulnerabilă la 
dependenţă atunci când simte o lipsă de 
satisfacție în viața sa, o absenţă a intimităţii sau a 
conexiunilor puternice cu alți oameni, o lipsă de 
încredere în sine sau o lipsă de speranță.“ Într-o 
manieră similară, indivizii care sunt nesatisfăcuți 
într-una sau în mai multe compartimente ale 
vieţii lor au o probabilitate crescută de a deveni 
dependenţi de Internet deoarece nu găsesc o altă 
metodă de a face față. Spre exemplu, în loc de a 
face alegeri pozitive care să urmărească 
împlinirea, în mod tipic, alcoolicii recurg la 
băutură pentru a uita de suferință şi dificultățile 
vieții. Totuşi, atunci când se trezesc din beţie, ei 
realizează că problemele lor au rămas aceleaşi. 
Băutura nu a rezolvat nimic, însă este mai uşor să 
bei decât să lupți. La fel ca în cazul 
comportamentului alcoolicilor, dependenţii de 
Internet îl folosesc pe acesta ca refugiu. Dar, o 
dată ce revin off-line, ei realizează că nu s-a 
schimbat nimic. Un astfel de substituent al 
nevoilor  nesatisfăcute îi permite deseori 
dependentului să scape temporar de problemă, 
însă comportamentele substitutive nu pot fi şi 
mijloace de rezolvare a vreunei probleme.”% 


5. Jocurile pe computer 


În acest capitol vom prezenta efectele 
jocurilor pe computer. Ne vom axa în principal pe 
cazuri concrete, deoarece omul contemporan care 
a pierdut obiceiul lecturii (preferând să primească 


5 Cf. S. Peele, A. Brodsky, op. cit., p. 42; apud: Kimberly 
Young, op. cit. 
* Kimberly Young, op. cit. 

informaţii gata prelucrate prin intermediul 
numeroaselor canale mass-media) şi-ar pierde 
poate răbdarea în fața unei prezetări ştiinţifice 
foarte riguroase şi docte a fenomenului. 


Decesul unui sud-coreean survenit în urma 
unei sesiuni prelungite de jocuri pe 
computer 


Într-o ştire dată în 2005 de BBC News este 
prezentat cazul unui bărbat din Coreea de Sud 
care a decedat în urma unei sesiuni de jocuri pe 
computer în rețea ce a durat 50 de ore, doar cu 
puţine pauze. 

„Bărbatul de 28 de ani a cedat după ce a 
jucat Starcraft într-un Internet Cafe în oraşul 
Taegu, conform autorităților  sud-coreene. 
Bărbatul nu a dormit corespunzător şi a mâncat 
foarte puţin pe parcursul sesiunii sale maraton, a 
afirmat poliția. 

Jocurile multi-player sunt extrem de 
populare în Coreea de Sud din cauza rețelei care 
se dezvolă cu rapiditate. Jocurile sunt televizate, 
iar jucătorii profesionişti sunt tratați şi plătiți ca şi 
vedetele din sport. Jucătorii profesionişti de acolo 
atrag sume uriaşe din sponsorizări şi pot câştiga 
mai mult de 100.000 de dolari pe an. 

„Acestea sunt tipurile de jocuri care îl 
absorb cu totul pe jucător. Acestea nu sunt jocuri 
pe care să le poţi juca 20 de minute şi apoi să te 
opreşti”, afirma profesorul Mark Griffiths. 

Bărbatul, identificat prin numele său de 
familie, Lee, a început să joace Starcraft pe 3 
august 2005. S-a oprit din joc doar pentru a merge 
la toaletă sau pentru scurte perioade de somn, a 

afirmat poliția. „Presupunem că motivul 
decesului a fost cedarea inimii din pricina 
epuizării”, a declarat pentru agenţia de ştiri 
Reuters un oficial al poliției din Taegu. El a fost 
dus la spital imediat după ce a leşinat, însă a 
decedat curând după aceea, conform declarațiilor 
poliției. Ei au adăugat că fusese de curând 
concediat de la serviciul pe care-l avea, deoarece 
lipsea în mod repetat de la muncă pentru a se juca 
pe calculator. 

Jocurile online pe computer reprezintă 
unul dintre domeniile cele mai populare şi cu 
creşterea cea mai mare din divertismentul 
interactiv. Jucătorii sunt captivați cu uşurinţă şi 
simt provocarea de a juca mai multe ore o dată, 
mai ales în jocurile de tip MMORPG (massively 
multiplayer online role playing games) - în care 
mii de jucători joacă şi interacționează în lumi 
fantastice sau SF. 

Din ce în ce mai frecvente sunt cazurile de 
jucători care petrec între 10 şi 15 ore pe zi în fața 
jocurilor video ca extrem de popularele World of 
Warcraft sau EverQuest. [...] Mai mult de 15 
milioane de persoane, sau 30% din populație, 
sunt implicați în jocuri online în Coreea de Sud.” 


Incă două cazuri asemănătoare 


În cele ce urmează vom aminti şi primele 
două cazuri menţionate vreodată de decese în 
urma unor „supradoze de jocuri pe Internet”, 
survenite în anul 2002, la distanță mai mică de 


% South Korean dies after games session, BBC News, 

10 august 2005, 
http://news.bbc.co.uk/go/pr/fr/-/2/hi/technology/4137782.ht 
m. 

zece zile una de alta. Deci se poate observa că 
fenomenul este destul de recent şi că de atunci 
până astăzi au continuat să fie raportate astfel de 
efecte ale dependeței de jocuri pe computer. 

Primul din aceste cazuri menţionate a 
implicat un bărbat sud-coreean de 24 de ani, care 
a murit într-un Internet Cafe din Kwangju, 
localitate aflată la 260 de km de Seoul, după ce a 
jucat continuu timp de 86 de ore. 

La mai puţin de zece zile după acest prim 
caz, un bărbat taiwanez de 27 de ani a decedat 
după ce s-a jucat pe calculator timp de 32 de ore 
fără oprire. lată câteva amănunte despre acest 
ultim caz: 

„Poliția a confirmat că atunci când Lien 
Wen-cheng a început să se joace pe computer în 
Internet Cafe-ul din oraşul Fengyuan din Taiwan 
era joi, iar ora era 10:30 pm. Sâmbătă la ora 7:00 
am, un membru din staff l-a găsit pe bărbat pe 
podeaua toaletei din Internet Cafe, cu spume la 
gură şi cu sânge curgându-i din nas. „L-au dus 
repede la spital, dar murise deja”, a spus poliția 
locală. 

Un purtător de cuvânt al poliţiei a afirmat 
că doctorii cred că Wen-cheng a murit de 
epuizare, stând nemişcat mult prea mult timp. 
Moartea sa evidenţiază pericolul unor astfel de 
jocuri. 

Psihologul Peter Watson a explicat că jocul 
pe calculator pe perioade prelungite fără somn 
plasează corpul sub un stress considerabil. „În 
timpul jocului, creierul primeşte impresia că este 
constant atacat”, a afirmat el. „Nu ne putem 
aştepta de la soldaţi bine antrenați să poată să 
reziste la o luptă în foc continuu de 32 de ore, şi 

totuşi unii oameni cred că pot juca aceste jocuri 
fără pauză pe perioade lungi de timp.””* 


Rezultatele studiului unui profesor de 
neuropsihologie din Japonia 


Numeroase studii au confirmat efectele 
negative ale expunerii la jocurile pe computer. În 
cele ce urmează vom aminti doar unul dintre 
acestea. 

„În anul 2000, Akio Mori (Mori, 2004), 
profesor de neuropsihologie la Universitatea 
Nihon din Japonia, a publicat rezultatele unui 
vast studiu în cadrul căruia a urmărit pe o 
perioadă de câteva luni peste 250 de tineri cu 
vârstele cuprinse între 6 şi 29 de ani. Prin metoda 
electroencefalografică, el a determinat activitatea 
corticală a celor investigați, în diverse momente 
ale zilei, atât atunci când se jucau pe calculator, 
cât şi pe parcursul altor activități. Tinerii au fost 
împărțiți în trei grupe: cei din prima grupă se 
jucau rar la calculator, cei din a doua petreceau 
între una şi trei ore de două-trei ori pe săptămână 
jucându-se jocuri video, iar cei din ultima grupă 
se ocupau zilnic între două şi şapte ore cu jocurile 
pe calculator. Rezultatele au arătat că, 
proporțional cu timpul petrecut în fața ecranului, 
se micşorează intensitatea undelor beta din creier, 
concomitent cu scăderea puterii de concentrare, 
cresc irascibilitatea, comportamentul agresiv şi 
incapacitatea de socializare. La cei din a treia 
grupă, rezultatele sunt mai mult decât 
îngrijorătoare. La ei s-a constatat că nivelul un- 


* Nick Farrell, Second gamer dies after massive binge, 
VNU Network, VNU Business Publications, 22 octombrie 
2002, www.vnunet.com/2 120472. 

delor beta este apropiat de zero, indiferent de 
activitatea la care participă de-a lungul unei zile. 
Cu alte cuvinte, nu mai pot nicidecum să-şi 
concentreze mintea. Sunt extrem de irascibili şi 
incapabili să mai susțină o relaţie de prietenie. 
Activitatea corticală a celor din a treia grupă este 
identică cu aceea a celor suferinzi de demență 
gravă. Cel mai mult a fost găsit afectat cortexul 
prefrontal. Akio Mori mai constată că, prin in- 
termediul sistemului nervos central, jocurile pe 
calculator produc modificări semnificative în 
consumul de oxigen, conduc la creşterea ritmului 
cardiac şi a tensiunii.”%* 


Jocurile electronice şi violenţa 


„Jucătorul jocurilor electronice învață cum 
să execute activități foarte specializate. Dar ceea 
ce învață nu poate fi aplicat decât la jocul 
respectiv, şi nu poate fi utilizat în viața reală. 
Totuşi, în situații de urgenţă, de stres sau de 
conştiinţă confuză, jucătorul s-ar putea să 
reacționeze ca în joc, dar manevrând ceea ce este 
real drept ceva artificial. [...] 

În recenta sa carte, John Naisbitt 
menționează tragedii petrecute în unele şcoli 
americane, în care condiționarea şi antrenamentul 
realizate de jocurile electronice au provocat 
acțiuni violente tragice întreprinse de tineri uti- 
lizatori. Un caz impresionant este cel din oraşul 
Paducah, Kentucky, petrecut în 1998: un tânăr de 
14 ani a intrat într-o clasă şi a tras 8 focuri de 
armă în capul şi în toracele victimelor, câte un foc 


Virgiliu Gheorghe, Nicoleta  Criveanu, Andrei 


Drăgulinescu, Efectele micului ecran asupra minții 
copilului, Editura Prodromos, 2007, p. 102. 

de persoană, nimerind toate ţintele. Naisbitt 
menționează o analiză a cazului în care se spune 
că un bun polițist sau soldat nimereşte în general 
20% din ţinte, nu trage niciodată doar un singur 
foc pentru fiecare victimă etc. Dar faptul 
incredibil este că tânărul nu a mai folosit 
niciodată o armă înainte: s-a antrenat în utilizarea 
armei numai cu ajutorul jocului electronic. În 
analiza citată se observă că un polițist utilizează 
rareori arma; pe de altă parte, în jocul electronic, 
imediat după pornirea jocului este necesar să 
începi să tragi şi să nu te opreşti, altfel punctele 
sunt pierdute. În exemplele menționate de 
Naisbitt, copiii ucigaşi au acționat ca animalele 
sau, mai rău chiar, ca maşinile, cu fantastică pre- 
cizie şi sânge rece, fără nici un fel de 
compasiune.”* 


“To be or NOT to be DEAD... To beor NOT 
to be GAMER ... That is the question ...” 
de Ştefan C. S. 


*Articol scris la Spitalul Municipal, Secţia de 
Chirurgie, salon 43, în perioada 6-11 decembrie 
2005 

**Copyright exclusiv  www.linkmania.ro şi 
www.pixelrage.ro 


Un titlu pompos, în stil western, ce pare a 
fi titlul unui nou shooter care va revoluţiona încă o 
dată genul FPS şi un motto shakespearian, două 
lucruri pe care personal le ador la un articol, două 


“ 1dem, pp. 101-102. 

lucruri nesemnificative care însă, în acest caz, sunt 
pline de relevanţă, conotaţii şi semnificaţii. 

Nu vreau să vă aburesc şi nici nu vreau să 
trag de frază, de aceea o să vă dezvălui propria 
experienţă şi o să vă explic pe cât pot eu mai bine 
implicaţiile vieţii de gamer în viaţa REALĂ. 

Hmmm ... am spus gamer. Un termen 
care se poate aplica foarte bine unui om care se 
Joacă zilnic ... hmmm ... Da, trebuie să vă explic 
gamer raportat la mine însumi. Plicticos, dar 
rezistaţi. 

Timpul liber este nepreţuit. De aceea, ca 
gamer foloseam tot timpul liber rămas după 
serviciu, pierdeam nopţile jucându-mă, weekend- 
urile integral, prelungite până a doua zi dimineaţa, 
timp liber pe care îl sorbeam instantaneu pentru a- 
mi îndestula pofta de jocuri pe care nu reuşeam 
niciodată să o potolesc, oricât de mult stăteam 
pironit în computer. Ei bine, nu sunt prea 
mulțumit de caracterizarea generală dată, de aceea 
o să mă avânt şi mai subiectiv în problemă. 

Gamer înseamnă, pentru mine, să mă 
întorc la ora 23 de la serviciu, după 12 ore de 
stres, cu o shaorma în dreapta şi cu un bocanc în 
stânga să pornesc computerul, să mă dezbrac cât 
timp încarcă Win-ul, să deschid Opera, să mai iau 
o gură din shaorma şi cu degetele încă slinoase să 
sorb noutăţile şi o gură din băutura gratis oferită 
cu shaorma, după care să mă avânt în jocul care a 
fost tot timpul prezent în gândurile mele la 
serviciu şi să rămân pironit toată noaptea în faţa 
calculatorului, de parcă m-aş afla în faţa celei de-a 
8-a minuni a lumii. 

Să cunoşti bucuria şi plăcerea de a juca 
prin bucuria şi plăcerea celor cu care te joci 
online. Cel puţin, pentru mine aceasta este o 
trăsătură esenţială a gamerului ce mă reprezintă. 

Întotdeauna am scris articole critice. 
Acesta nu este un articol critic la adresa jocurilor, 
calculatoarelor sau gamingului în general, însă o 
să vă rog să aveţi răbdare să vă expun problema 
aşa-zişilor gameri pe care îi găseşti în jocurile 
MMO. 

Am întâlnit gameri de foarte multe 
naţionalităţi, inclusiv români, bineînţeles, însă vă 
pot spune că un procent uriaş de 60-70% din cei 
care se joacă online, joacă online în stilul single- 
player. Sincer vă spun, eu personal nu îi inţeleg pe 
cei care se joacă WoW, GW, City of Heroes etc, 
deci care joacă jocuri MMO în stil Morrowind sau 
Gothic spre exemplu. Oamenii ăia nu fac decât să 
dea o sabie în stânga şi în dreapta în stil Hack'n” 
Slash, să o frece toată ziua în Joc, că deh şcoală nu 
au, job nu au, însă are tăticu” bani şi în câteva 
săptămâni o să ajungă cu un caracter sau chiar 
două la nivelul maxim, caractere pe care apoi să ţi 
le fluture pe la nas ca să îţi arate ce mari gameri 
sunt ei. Oamenii ăştia nu înțeleg că MMOG 
înseamnă de fapt Massive Multiplayer Online 
Games. Pierderea lor este aceea că nu vor 
cunoaşte niciodată ce înseamnă munca şi distracţia 
în echipă, încrederea acordată şi răspunderea 
asumată când eşti leader şi conduci o echipă 
pentru a îndeplini cu succes misiunile. Aşa-zişii 
gameri nu vor ajunge să cunoască gamerul aflat în 
joc lângă ei şi poate la mii de km distanţă în 
realitate. Cel mai grav şi mai important pentru noi, 

restul de gameri, este faptul că aceşti n00bies ne 
vor strica echipa şi cheful de joacă. Doamne 
fereşte să dai peste ăştia în joc. Ei nu îşi regăsesc 
locul în echipă, nu înţeleg importanţa arhetipului 
lor în echipă, joacă de capul lor, nu ascultă 
sfaturile şi ordinele leaderului, fac glume tâmpite, 
sunt îngâmfaţi, egoişti şi reduşi mintal când se 
pune problema să ia o decizie în favoarea echipei 
şi hai treacă-meargă însă ... Astfel de “gameri” 
vor aduce mai mult debt echipei decât xp, multe 
bătăi de cap şi nervi şi de ce nu Mission Failure 
după ore de chin. Hai să privim jumătatea plină a 
paharului — o modalitate excelentă de a pleca 
scârbit din faţa compului şi de a scăpa de 
blestemul jocului, cel puţin temporar. 

M-am descărcat, am expus o problemă pe 
care doream să o atac mai demult şi este timpul să 
merg mai departe. 

Cred că este cazul să vă spun şi câteva 
lucruri despre mine, pentru că înainte de toate sunt 
om. Mă numesc Ștefan C.S., am 26 de ani, sunt 
bucureştean, lucrez în publicitate/grafică/print şi 
AM FOST GAMER, pentru că am decis să iau o 
pauză în această privinţă. Nu sunt străin de munca 
editorială şi de lumea web forumistică. Am mai 
mult de un an experienţă de redactor la linkmania 
Şi pixelrage, unde m-am “împopoţonat” folosind 
nick-urile AngryMan şi mai târziu shinobe. Mai 
mult de 8 luni am jucat City of Heroes/ City of 
Villains, unde mi-am făcut un renume cu Shinro. 
Mă Joc încă din perioada liceului, de mai mult de 
12 ani, însă gamer am devenit în urmă cu 6 ani, 
când am reuşit să-mi achiziţionez un calculator 
propriu. 

Jocurile şi calculatorul sunt precum un 
drog de care devii dependent, îți intră în sânge, 
pompează şi trăiesc în tine, prin tine, îţi modifică 
semnificativ activitățile zilnice şi în ultimă 
instanţă viaţa personală. Renunţi la întâlnirile cu 
prietenii, renunţi la mâncare şi somn, toate astea 
doar pentru a-ţi îndestula plăcerea de a te afla într- 
o lume virtuală, nepreţuită pentru tine, dar anostă 
şi fără semnificaţii la urma urmei. Şi ce te poate 
determina să  renunți? Probabil următoarea 
Apocalipsă ...Următoarea Apocalipsă? Hmmm ... 
nici vorbă ... trebuie să te lovească drept în vârful 
bostanului un meteorit divin care să te zguduie la 
nivelul atomic al conştiinţei tale. Dap, un meteorit 
merge perfect, însă în cazul meu meteoritul a fost 
reprezentat de consecinţele vieţii de gamer. 


A sosit vremea “Tips &Tricks”, aşa că o să 
vă şochez (cred eu) spunându-vă că am început 
articolul în spital, la mai puţin de o săptămână de 
la cea de-a treia operaţie chirurgicală. Deh, mă 
plictisisem să îi aud pe moşii de la mine din salon 
ce bine a fost pe vremea lui Ceaşcă ... offf. Oricât 
de banal şi stupid ar părea, doresc un singur lucru 
— să vă fac să înţelegeţi că gamingul are şi 
repercusiuni negative, iar eu încerc să-mi 
îndeplinesc o datorie morală prin care să zgudui 
puţin lumea viselor în care vă aflați mulți dintre 
voi, să încerc măcar să vă arăt că miezul dulce al 
plăcerii voastre virtuale este putrezit în interior. 

Înainte de a mă avânta şi mai mult vreau să 
clarificăm. Prin acest articol nu deschid şi nu 
reprezint un curent anti-jocuri/gaming, nu cer 
NIMIC, nu dau vina pe nimeni, nu acuz pe nimeni, 


42 


nu critic, ci vreau să vă relatez propria experienţă 
care m-a determinat să renunţ la jocuri. Cel puţin 
o să încerc să renunţ la drog. Am voinţa de fier, 
obţinută prin injecții în partea dorsală cu acest 
metal şi chiar dacă nu o să ies 100% învingător, 
oricum voi face o pauză mare şi o s-o iau încet. 

Acum o să iau nişte ciment, şuruburi, o 
bormaşină şi o să fixez bine pancarta luminoasă: 
“GAMER -> POSIBILĂ ÎMBOLNĂVIRE, 
ŞANSE SPORITE”. 

Controversa alimentată de acest articol 
va fi cu siguranță dată de reacţia cititorului: 
“Cum? Și vrei să zici că te-ai îmbolnăvit pentru 
că te-ai jucat? Glumeşti sau ce? Dai vina pe 
jocuri? De unde ştii că asta e cauza?” etc. etc. 
etc. şi în final: “Tâmpenie!” 

OK. Desigur, aceasta poate că ar fi fost şi 
reacţia mea dacă în momentul ăsta nu eram un om 
care depune eforturi să se ridice din pat, un om cu 
înfăţişare de zombie blond şi cu un intestin subțire 
ce îmi 1ese direct prin stomac şi dă într-o pungă 
unde elimin toxinele, un om care a trecut prin 3 
operaţii efectuate în scurta perioadă de doar | 
săptămână şi care se întăreşte pentru cea de-a 4-a, 
un tânăr care aspiră să devină expert în grafica pe 
care o practică, o persoană care a făcut cunoştinţă 
cu durerea post-operatorie cu anestezie slabă. Însă 
sunt un om puternic psihic şi sunt tânăr, în viaţă 
am fost întotdeauna un luptător datorită copilăriei 
grele fără părinţi, sunt un om care doreşte un lucru 
pe care îl vor toţi oamenii — SĂ TRĂIASCĂ! Spre 
deosebire de colegul meu de salon, care se pare că 
nu şi-a dorit foarte tare să trăiască. L-am poreclit 
Harakiri, pentru că a încercat să îşi facă sepuku cu 

un ditamai cuțitul de bucătărie, din cauza unei 
femei. Şi omul este tânăr, 36 de ani şi este un 
bărbat bine. Ce fac femeile din tine ... Acum este 
şi el bine şi s-a externat cu câteva zile înaintea 
mea. 

Dar să revin ... Scopul meu nu este să vă 
interzic să vă jucaţi, ci să vă arăt reversul medaliei 
de gamer. 

Să fiu şi mai clar! Aici este vorba de 
responsabilitate şi conştiinţă individuală. De ce 
afirm asta? Pentru că...şi acum o să încare lista şi 
o să încerc să înşir cât mai bine toate activităţile 
zilnice normale pe care le-am decalat sau inhibat 
pentru a-mi potoli foamea de jocuri. 

Ţin neapărat ca primul punct pe listă să fie 
comportamentul meu ca om — începusem să devin 
egoist şi invidios. Da, cel mai important aspect, 
pentru că îi afecta şi pe cei din jurul meu. Timpul 
liber era important numai pentru mine, nu îl mai 
foloseam şi în interesul familiei şi al prietenilor. 
Timpul liber însemna pentru mine perfuzii cu 
Jocuri, iar în ultima perioadă perfuzii doar cu City 
of Heroes. Reuşisem să îmi fac un abonament cum 
trebuie la internet şi acesta era primul MMO pe 
care îl jucam regulat, pe care îl trăiam cu adevărat. 
Eram erou între eroi, îmi făcusem un nume în joc 
şi lumea mă ştia, trăgeam cu dinţii de timpul liber, 
pentru că această fantezie de a fi erou era atunci 
viaţa mea. 

Am devenit leneş, atât de leneş că mi-era 
lene să mănânc. Patetic, însă ăsta este adevărul şi 
nu mă ascund în spatele degetelor. Prieteniile reale 
au început să pălească pentru că amicii mei eroi 
erau la vremea respectivă cei mai buni prieteni ai 

mei. În weekend căutam orice scuză să nu ies din 
casă să mă distrez real cu prietenii. Preferam să 
mă adâncesc şi mai mult în viaţa virtuală de erou. 
Într-un cuvânt, devenisem o persoană mai puţin 
sociabilă. 

Faptul că eşti mai puţin sociabil, egoist, 
invidios şi leneş, nu te afectează prea mult din 
punct de vedere fizic. Foamea şi setea virtuală trec 
întotdeauna înaintea nevoilor fiziologice ale 
organismului. Astfel încât, dacă azi nu ai mâncat 
decât nişte pufuleţi şi ai pompat în tine cola cât s-a 
putut, ai stat la computer până dimineaţa, ai 
dormit 3 ore, ai mers la serviciu unde ai lucrat în 
stres mai mult de 8 ore, ai mers la sală 1-2 ore să 
tragi de fiare, acasă ai mâncat o shaorma medie, 
te-ai înfiinţat la comp şi te-ai Jucat din nou până 
dimineaţa, iar ai dormit doar 3 ore, asta nu 
înseamnă că mâine nu te vei simţi ok şi cu poftă 
de viaţă, virtuală din păcate. Lovitura de graţie 
vine însă când te aştepţi mai puţin. 

Aş putea să adaug, deşi nu mi se aplică 
personal, că mulţi gameri beau cafea şi alcool şi 
fumează serios când pierd nopţile în faţa 
compului. Vă dați seama ce repercusiuni implică 
Şi aceste vicii? 

Nu sunt eu Dr. FeelGood, nu sunt eu cel 
care să vă dea lecţii şi să vă impună cum să trăiţi, 
însă trebuie, repet, trebuie să vă fac să înţelegeți că 
e păcat să luaţi sănătatea voastră şi să o aruncaţi 
pe fereastră. 

Trebuie să pun punctul pe “i şi să vă 
povestesc exact prin ce am trecut eu în spital. 

Spre mirarea mea, Municipalul, în special 
secția de Chirurgie unde am fost internat, are 

oameni foarte buni atât profesional, cât şi 
sufleteşte, spitalul este curat, aranjat şi mai 
călduros decât trebuie, până şi mâncarea este 
foarte bună şi gustoasă, numai cuvinte de laudă. 

Partea nasoală a intervenit nu la operaţiile 
propriu-zise, ci la post-operator, unde eşti ţinut 
sub strictă observație după intervenţia 
chirurgicală. Şi, în funcție de starea ta şi de 
gravitatea operaţiei, poţi să trăieşti ceva mai mult 
coşmarul post-operator. 

Ajunsesem la spital cu o banală hernie 
inghinală acută şi cu un diagnostic preliminar de 
ulcer neperforat tratabil medicamentos. 

Prima operaţie a fost uşoară, rapidă şi nu a 
durut deloc după anestezie. Șocul care m-a lovit 
puternic a fost în salonul post-operator, unde am 
staționat o noapte după operaţie, pentru prima oară 
în viaţa mea. 

Cei de la spital glumesc şi spun că te trimit 
la munte, la aer curat, asta pentru că fie că vrei sau 
nu, fie că îţi trebuie sau nu, trebuie să porţi mască 
de oxigen după operaţie. Oxigen care nu miroase 
deloc frumos, însă, credeţi-mă, este singurul care 
te face să rezişti mirosului emanat de un 
supraponderal aflat în comă lângă patul tău. 

Ei bine sunt un tip norocos şi am spus 
“Mulţumesc,  Doamne!”. Mă  trezisem după 
operaţie şi primul chip pe care l-am văzut a fost al 
frumoasei mele anesteziste. Nu mă durea nimic, 
totul era perfect, însă partea nasoală nu începuse 
încă. 

Patul tare, îngust şi prost echilibrat, s-a 
făcut simţit după vreo 2 ore, durerea de spate a 
năvălit, nu aveam voie să mă mişc datorită 

operaţiei, o sete incredibilă mă seca, dar, 
bineînţeles nu aveam voie să beau apă, şi astea 
erau doar preludiul. 

Noroc că poţi să dormi. Ha, glumeam. 
Când aţipeam, venea asistenta să îmi ia o probă de 
sânge, să îmi facă o injecție, să îmi schimbe 
transfuzia sau să îmi ia tensiunea, desigur era 
perfect să mă trezească din somn. 

Şi apoi îşi făceau treaba şi vreo 3-4 
pacienţi care se văitau şi ţipau înfiorător, într-un 
mod în care cred că un om normal nu o poate face. 
În prima mea vizită la un spital, la post-operator în 
cazul meu, moartea dădea târcoale, căci persoana 
aflată în stânga mea s-a stins. Am privit fix în 
tavan şi mi-am spus că fie ce o fi, însă mai am 
multe de făcut în viaţă. 

A doua zi eram în salon într-un pat regesc 
în comparaţie cu cel de la post-operator. 
Avusesem o banală operaţie de hernie şi, cu toate 
acestea, aveam o sondă care ieşea direct prin 
partea dreaptă a stomacului. 

Chirurgii m-au lămurit. Nu aveam ulcer, ci 
ocluzie intestinală (amestecătură de maţe) şi weee! 
a doua zi aveam o nouă operaţie. 

Ei bine, a trecut şi a doua operație, fără 
dureri, doar cu dureri de spate şi în special de cap 
întrucât coşmarul de la post-operator a durat trei 
zile şi trei nopţi de această dată. Am mai asistat la 
stingerea din viaţă a unei femei ... greu. 

Totul părea ok, cu excepţia stomacului 
umflat. Nici n-am ajuns bine să mă bucur de salon 
şi lucrurile s-au înrăutățit. Hemoglobina scăzuse la 
un nivel critic, am avut nevoie de transfuzie de 
sânge, aveam lichid în stomac şi weeee... am aflat 

că o să intru în Cartea Recordurilor, căci mă 
păştea cea de-a treia operaţie. 

În toiul nopţii am fost operat şi, fiind într-o 
stare critică, am aflat mult mai târziu că am fost 
anesteziat foarte slab. 

Doamne, şi cum m-am trezit! Eram singur 
într-o rezervă la Reanimare, era beznă totală, 
durerea era sfâşietoare, de parcă cineva înfipsese 
în mine în stânga şi în dreapta două cuțite pe care 
le mişca încet şi mai adânc în jos. Aveam mâinile 
legate de pat. Am chemat infirmiera şi am încercat 
să înţeleg nişte lucruri care mi se păreau extrem de 
ciudate. De ce mă durea operaţia, în comparaţie cu 
precedentele două intervenţii, şi de ce eram legat 
de pat. 

Mi s-a explicat că mă trezisem urât, urlând 
şi încercând să îmi smulg perfuziile. Am fost 
dezlegat la insistenţele mele că nu voi încerca să 
fac ceva stupid. 

În momentele alea nu puteam decât să îl 
înjur pe anestezist pentru durerile sfâşietoare pe 
care le suportam. Anestezista mea nu participase 
la această operaţie, deci mă gândeam că dădusem 
peste un nepriceput. Însă săracu”, nu fusese vina 
lui, după cum am aflat a doua zi dimineaţă de la 
chirurgi. 

M-am concentrat asupra mea câteva 
minute şi am rămas uimit. Aveam trei perfuzii, 
două în ambele mâini şi una în gât, o sondă nazală 
pentru stomac, o sondă urinară şi nelipsita sondă 
care îmi ieşea prin stomac. 

Nu mi se puteau administra calmante şi 
durerea era ucigătoare. Urlam de durere. Trebuia 
să încerc să dorm. Însă cum închideam ochii, 

halucinaţiile produse de anestezie îşi făceau 
efectul — tot ce era frumos se schimba în lucruri 
inimaginabile. Cel mai bun horror pe care l-am 
văzut până acum, cel mai bun joc horror jucat 
până acum nu făceau doi bani şi păreau nişte vise 
frumoase pentru copii în comparaţie cu ceea ce 
vedeam eu când închideam ochii. 

Infirmiera mi-a sugerat să îmi imaginez 
ceva frumos, o pădure spre exemplu. Ideea cu 
pădurea mi s-a părut excepţională, datorită 
faptului că sunt un temerar al urcuşului pe munte 
şi ador să ajung vara în acele locuri fantastice. 

Zis şi făcut. Îmi imaginam pădurea verde, 
cu poieniţe luminate, bogate în fragi (mi-era şi 
foame), cu munţii semeţi în spate, cer albastru fără 
pic de nori, pârâul limpede clipocind şi toate astea 
durau doar două secunde. De peste tot ieşeau ţepi 
gigantice care distrugeau tot, toate plantele 
sângerau, pârâul clocotea de sânge, cerul devenea 
sângeriu fund acoperit de o mâzgă roşie, pădurea 
era în flăcări şi peste tot apăruseră nişte creaturi 
ciudate, hidoase, sângerând în permanenţă din 
cauza ţepilor care nu conteneau să crească din ei. 

Durerea părea că mă doboară. L-am rugat 
pe Dumnezeu să-mi acorde o moarte rapidă, în 
cazul în care aveam să rămân cu durerea pe care 
nici cele mai iscusite cuvinte nu o pot descrie. 

După şase ore de adevărat chin, mi-au fost 
administrate calmante. Încă o stare pe care nu o 
pot descrie bine în cuvinte, însă durerea mea părea 
a fi unsă încet cu miere, o senzaţie 
nemaipomenită. 

Spre bucuria mea, şi-au făcut apariţia şi cei 
doi chirurgi care mă operaseră. Nişte tipi super ok. 

Mi-au explicat că nu puteau să rişte o a patra 
operaţie de intestin subţire, de aceea mi-au strâns 
intestinul subţire ce era acum mai scurt cu 1,5 m, 
în partea dreaptă a stomacului să se refacă, l-au 
separat de intestinul gros şi capătul l-au scos într-o 
pungă specială pentru a elimina toxinele rămase în 
urma digestiei şi absorbției substanţelor 
hrănitoare. 

Şi, Weee, o să mai am încă o operaţie în 
care să-mi pună toate la locul lor şi o să revin la 
normalitate, o să scap de povara pungii, însă asta 
după ce o să ajung la greutatea iniţială şi o să mă 
pun pe picioare. 

Nu mai sunt multe de povestit. După patru 
zile la reanimare şi post-operator, am ajuns din 
nou în salon. După aproape două săptămâni în 
care nu am fost hrănit decât intravenos, mi s-a dat 
voie să mănânc. laurt!!!! Cel mai bun aliment pe 
care îl gustasem în viaţa mea. Parcă 
redescopeream mâncarea. Am mâncat primul iaurt 
în trei ore, aşa încet, după recomandarea 
medicului. În zilele ce au urmat mi s-a permis să 
mănânc orice şi deja trecusem pe fripturi, 
reuşisem să mă ridic şi în picioare şi să mă 
deplasez. Totul a mers ca uns, medicii erau 
entuziasmați de recuperarea mea rapidă şi, după 
unsprezece zile de salon, am ajuns acasă. Totul 
merge perfect. Mănânc bine, dorm bine, citesc, mă 
dau pe forum, învăţ, mă uit la televizor, ce să 
mal... viaţă de boier! Trebuie să ajung din nou la 
cele 75 de kile pe care le deţineam, de la cele 50 
de kilograme cu care m-au fericit intervenţiile, 
însă nu e imposibil, nu pentru mine. Nu e 

imposibil, pentru că deja m-am lăsat de jocuri, 
obiectiv pe care, sincer, nu îl vedeam realizabil. 

Asta e tot. Misiune morală îndeplinită! Nu 
pot decât să vă spun, acum în final, să luaţi aminte 
şi să învăţaţi ceva din “povestea” modernă şi 
recentă pe care v-am depănat-o. 

Sper ca articolul să fie publicat înainte de 
Sărbători şi ţin să vă urez tuturor toate cele bune, 
sănătate excelentă, Sărbători Fericite, un an viitor 
nemaipomenit, responsabilitate în folosirea 
calculatorului şi să vă bucuraţi cât mai mult de 
toate lucrurile frumoase existente în viaţa rea/ă. 


shinobe over and out. 
6. Camerele de chat 


Avertisment despre pericolele camerelor de 
chat 


Într-o ştire de la BBC News din anul 2000 
a fost prezentat un caz care ar putea să ne pună 
pe gânduri... lată conținutul acestei ştiri: 

„Părinţii sunt avertizați de pericolele 
ascunse ale camerelor de chat de pe Internet după 
ce o fată adolescentă a fost înşelată să se 
întâlnească cu un bărbat de 47 de ani. Bărbatul s-a 
prezentat ca având 15 ani atunci când au început 
să facă schimb de mesaje între ei, înainte de a 
admite că ar avea 18 ani. În cele din urmă, fata de 
13 ani a acceptat să-l întâlnească. Însă mama ei - 
neîncrezătoare - a mers împreună cu fiica ei la 
întâlnire şi a fost oripilată să constate că „tânărul“ 
trecuse de 40 de ani. 

„... S-ar fi putut să n-o mai avem acum pe 
fiica noastră” [...] A spus mama fetei, adăugând 
că fiica ei abia aştepta prima întâlnire cu prietenul 
ei de chat şi că a fost devastată când acesta s-a 
dovedit a fi un bărbat între două vârste. 

Inspectorul şef Neville Pinkney, de la 
Poliția din Milton Keynes, a afirmat: „Acesta a 
fost un caz din cele mai tulburătoare, şi dacă nu 
ar fi fost vigilența mamei, fata de 13 ani s-ar fi 
plasat sub un risc considerabil.” El a mai spus că 
acest caz a arătat că unii adulți folosesc Internetul 
pentru motive sinistre şi i-a avertizat pe părinți să 
fie atenți la posibilele întrebuințări greşite ale 
Internetului. 

Bărbatul de 47 de ani a fost arestat, însă a 
fost eliberat fără să fie condamnat. Poliţia a 
declarat că probele nu au fost suficiente pentru a 
demonstra că s-ar fi comis o infracțiune.” 


Ce ar trebui să ştim despre camerele de 
chat? 


lată mai întâi cum îşi argumentează doi 
tineri utilizatori ai camerelor de chat atracția 
pentru această modalitate de comunicare: 

„Fiind timid, pot intra pe Internet într-o 
cameră de chat şi să vorbesc cu oameni cu care în viața 
mea reală stânjeneala m-ar împiedica să vorbesc. Ei nu 
au idee cine sunt” — Peter. 

„Într-o cameră de chat ai sentimentul că poți 
spune orice vrei” — Abigail. 


*1 Chat room danger warning, BBC News, 26 aprilie 2000. 

„Camerele de chat sunt acele locuri de pe 
Internet în care utilizatorii pot întreține 
conversații în timp real prin intermediul 
mesajelor text. Camerele de chat pot găzdui un 
număr mare de persoane, care pot citi şi răspunde 
la mesajele oricărei persoane din acea cameră de 
chat. 

Unele camere de chat sunt în mod special 
atrăgătoare pentru tinerii utilizatori ai 
Internetului. Milioane de tineri aparținând 
tuturor culturilor schimbă zilnic între ei opinii 
legate de aproape orice subiect posibil. Unele 
şcoli folosesc acum această resursă globală. Spre 
exemplu, sub supravegherea profesorului lor, 
studenţii din Statele Unite pot discuta probleme 
sociale cu colegii lor studenți aflați în Spania, 
Anglia sau în alte țări. Studenţii pot chiar să 
vorbească pe chat cu un inginer sau chimist 
calificat, sau cu un alt expert despre proiectele pe 
care le au de făcut la clasă. 

Mulţi dintre cei care vizitează camerele de 
chat nu se află însă acolo pentru a discuta 
subiecte ştiinţifice. Dacă ai acces la Internet, care 
ar fi pericolele de care trebuie să fii conştient? 


Un teren de vânătoare pentru „prădătorii 
sexuali” 


„Vorbeam cu nişte persoane într-o cameră 
de chat”, mărturiseşte Abigail, „când un bărbat 
m-a întrebat dacă cunoşteam fete de 14 ani. Vroia 
să întrețină raporturi sexuale cu ele. A mai spus 
că era dispus să le plătească pentru aceasta.” 

Experienţa lui Abigail nu este una izolată. 
Problema „prădătorilor de pe Internet” este atât 
de larg răspândită, încât unele guverne au realizat 

ghiduri care arată modul în care pot fi protejați 
tinerii. Spre exemplu, o publicaţie a FBI (Federal 
Bureau of Investigation) din Statele Unite atrage 
atenţia despre indivizii care se angajează imediat 
în discuţii cu conținut sexual explicit. De 
asemenea, acea publicație a FBI avertizează 
despre cei care „îşi seduc în mod gradat «țintele» 
lor folosind atenţie, afecțiune, bunătate şi chiar 
daruri.” 

Descriind metodele specifice folosite de 
unii dintre aceşti „prădători”, ghidul FBI afirmă: 
„Ei ascultă şi empatizează cu problemele copiilor. 
Ei sunt la curent cu muzica cea mai recentă, cu 
hobby-urile şi cu ce îi mai poate seduce pe copii. 
Aceşti indivizi, introduc încetul cu încetul în 
conversațiile lor un context şi un conținut sexual.” 

Nu numai adulții perverşi sunt cei care 
reprezintă un pericol, ci şi tinerii care ignoră sau 
iau în derâdere principiile şi standardele moral- 
creştine. Să luăm ca exemplu experiența unui 
tânăr pe nume Cody. El vorbea pe Internet cu alți 
tineri într-o cameră de chat, când o fată l-a invitat 
într-o zonă de chat privată. Apoi i-a pus o 
întrebare cu conotații sexuale. Cody a avut însă 
suficient autocontrol pentru a pune imediat punct 
conversaţiei. 

Din cauza atracției sexuale naturale, se 
poate să îţi fie extrem de dificil să reacționezi la 
fel cum a făcut Cody. Peter, menționat mai sus, 
admite: „Credeam că am suficientă stăpânire de 
sine pentru a încheia o sesiune de chat dacă 
subiectul discuţiilor se va îndrepta spre sex. Însă 
iar şi iar mă aflam continuând discuţiile şi 

vorbind despre subiecte pornografice. După aceea 
îmi părea rău.”* 

Şocaţi de amploarea şi de pericolele pe 
care le pot prezenta acest fenomen, doctorii care 
tratează astfel de cazuri sunt totodată preocupați 
să cerceteze şi să clarifice resorturile ascunse care 
generează aceste lucruri, pentru a găsi mijloacele 
optime de vindecare a pacienților. 

„Plecând de la efectul de dependenţă, 
doctorul Cline, tratând sute de persoane cu 
dereglări sexuale, prezintă un proces în patru paşi 
al implicării în consumul de materiale sexuale, în 
special cele pornografice. „Primul este «efectul de 
dependenţă», în care persoana revine în mod 
repetat după mai mult material, deoarece acesta îi 
furnizează un foarte puternic stimulent sexual, 
având un efect afrodisiac (...). Cline continuă cu 
descrierea unui «efect de creştere», în care este 
resimțită «o nevoie crescută de mai mult sti- 
mulent pentru a obține acelaşi efect». În al treilea 
stadiu, apare «desensibilizarea». Lucrurile care 
odată păreau şocante sunt din ce în ce mai puțin 
şocante şi, prin urmare, devin legitime cu timpul. 
În al patrulea stadiu, Cline constată că există «o 
tendință crescândă de a pune în practică 
comportamentul văzut în materialele pornogra- 
fice.»” [...] Materialele erotice, concomitent cu 
satisfacția sexuală (produsă în planul imaginativ), 
conduc nu la o stingere, ci la o amplificare a 
dorinţei. Cline adaugă faptul că, din cauza 
emoției puternice pe care o generează materialele 
erotice, aceste experienţe se fixează cu putere în 
memorie şi astfel oamenii învață cu uşurinţă sau 
se obişnuiesc cu un asemenea comportament, cu 


“ Chat Rooms—What Should I Know About Them?, 22 
septembrie 2005. 

experiența erotică pe care o vor simți tot mai 
necesară. Dr. Reed arată că procesul învăţării, ca 
bază a fenomenului de dependență, poate avea ca 
temei faptul că „neurotransmițătorii stimulați de 
materialele pornografice activează căi neurale 
similare celor activate de heroină şi cocaină”. Cu 
alte cuvinte, sistemul nervos devine dependent 
(precum narcomanul de drog) de acea cantitate 
de endorfine ce este emisă în organism în urma 
vizionării materialelor erotice.”* 

„Purtam o conversație cu cineva într-o 
cameră de chat”, îşi aminteşte un adolescent pe 
nume Philip, „când o imagine imorală a apărut pe 
ecranul computerului meu. Persoana cu care 
discutam era cea care mi-o trimisese.” O dată ce 
dorința de a privi materiale cu conținut sexual a 
fost ațâţată, vei fi tentat să mergi mai departe 
pentru a-ți satisface dorințele, de exemplu într-o 
cameră de chat „pentru adulți”. Unele camere de 
chat clasificate ca fiind „pentru adulți” permit 
teoretic accesul doar celor care au peste o anumită 
vârstă. Acest lucru se întâmplă de obicei deoarece 
subiectele discutate şi imaginile transmise sunt 
pornografice. În ciuda acestui fapt, studiile au 
arătat că tinerii de vârste chiar şi de nouă ani mint 
în legătură cu vârsta lor pentru a căpăta acces în 
camerele de chat „pentru adulți”. 

Persoanele care vor să vorbească cu tine 
despre sex în camerele de chat nu sunt mânate de 
cele mai bune interese. Aceste persoane 
necunoscute vor să te ducă la discuţii - şi posibil 
chiar şi acțiuni - imorale pentru a-şi satisface 
propriile dorințe. Deoarece nu poți verifica cine 
este persoana cu care vorbeşti într-o cameră de 


* Virgiliu Gheorghe, Nicoleta  Criveanu, Andrei 


Drăgulinescu, op. cit., pp. 67-68. 

chat, persoana aceea poate chiar să pretindă să fie 
de sex opus, iar în realitate să fie de acelaşi sex cu 
tine. 


„Cei care îşi ascund adevărata identitate” 


Poţi spune, totuşi, că nu vrei să intri într-o 
cameră de chat ca să discuți despre sex. La fel ca 
Peter şi ca Abigail, menționați mai devreme, poți 
vedea o cameră de chat ca pe un loc în care îţi poți 
păstra anonimatul, scăpând de sentimentele 
inhibitoare de stânjeneală. („A Parent's Guide to 
Internet Safety” recomandă ca utilizatorii să nu-şi 
dezvăluie niciodată numele, adresa sau numărul 
de telefon unor persoane necunoscute pe care le 
întâlnesc într-o cameră de chat!) Chiar şi aşa, 
există un alt pericol de care să fii conştient. 

Caracterul anonim al camerelor de chat te 
poate tenta să minți. Abigail spune: „Obişnuiam 
să încep conversații cu diverse persoane şi apoi 
să-mi creez o personalitate care să se potrivească 
cu acea conversaţie.” La fel ca Abigail, poți fi 
tentat să-ți asumi o personalitate diferită care să 
fie potrivită cu un anumit grup de discuţii dintr-o 
cameră de chat. Se poate întâmpla să te 
conformezi standardelor lor de limbaj sau să le 
adopți interesele în încercarea ta de a-ți face noi 
prieteni. Sau dimpotrivă, poți vedea o cameră de 
chat ca pe un loc în care îți poți exprima liber idei 
sau sentimente pe care ştii că părinții sau prietenii 
le-ar dezaproba.”* 


7. Internetul şi pornografia 


“ Chat Rooms—What Should I Know About Them?, 22 
septembrie 2005. 

Pornografia pe Internet 


„Studiul Rimm a indicat faptul că, din 
917.410 imagini găsite la un moment dat pe 
Internet, 83,5% (766.037) conţineau aluzii sexuale 
mai mult sau mai puțin explicite. [...] 

Alte studii au arătat că 87% dintre 
americani şi 50% dintre europeni s-au conectat cel 
puţin o dată pe an la un site pornografic. Oferta 
cyber-pornografiei a început să crească amețitor. 
Astfel, în absența oricărei cenzuri exterioare, 
ispita de a accesa la un moment dat un site 
pornografic este foarte mare, mai ales pentru un 
adolescent. [...] 

În anul 1999, industria pornografică pe 
Internet a încasat 2 miliarde de dolari, iar în 
următorii cinci ani încasările s-au dublat. [...] 

În ultimul timp, Internetul a devenit salon 
al pedofililor şi al bolnavilor sexual. Pe web se pot 
găsi acum imagini pornografice cu copii de la 3 
ani în sus. [...] In anul 2000 s-a estimat că au fost 
peste 1,4 milioane de video-filme cu subiecte 
pedofilice, apreciindu-se o creştere de 20% pe an. 
[+2] 

Odată cu revoluția cyber-sexuală au 
apărut şi boli specifice. În Statele Unite, în 
Atlanta, în luna mai a anului 2000, a avut loc 
prima conferință medicală internațională cu tema: 
„Dependenţa sexuală generată de pornografia pe 
net.” Cifrele prezentate au fost impresionante: în 
jur de 90% dintre vizitatorii site-urilor 
pornografice au stat conectaţi în medie câte 4 ore 

pe săptămână privind imagini şi filme 
pornografice.” 

Considerăm imperios necesară luarea 
unor măsuri ferme pentru stoparea acestor 
fenomene ce ameninţă integritatea copiilor noştri 
şi au o influență nefastă asupra întregii societăți. 
Astfel de măsuri s-ar putea concretiza prin 
votarea de legi împotriva pornografiei pe 
Internet, constituirea unor grupe de voluntari 
care să întreprindă activități de monitorizare a 
site-urilor pornografice, crearea unui cadru 
legislativ de funcționare a Internetului care să 
interzică portalurilor de web şi motoarelor de 
căutare (Yahoo, Google, Altavista ş.a.) difuzarea 
paginilor web cu conţinut pornografic.“ 


Efectele pornografiei 


Paul Cook menţionează şi detaliază într- 
un studiu recent al său trei dintre efectele 
pornografiei: 


„1. Pornografia creează dependenţă! 

Îi propun oricui este stăpânit de acest 
obicei rău şi se îndoieşte de faptul că privitul la 
imagini pornografice creează dependență să 
încerce să vadă câte săptămâni sau luni poate să 
reziste fără această practică. În ziua de astăzi se 
ştie că dependențele sexuale sunt de fapt 
dependențe de droguri auto-induse. Substanțele 
chimice pe care corpul nostru le eliberează în 
timpul excitării sexuale creează acelaşi efect 
asupra creierului ca şi drogurile. Vizionarea 


*%5 Creştinul ortodox în lumea televizorului şi a internetului, 
Editura Panaghia, f.a., pp. 105-107. 
+ Cf. Idem, pp. 108-109. 

repetată a imaginilor pornografice întăreşte ciclul 
biochimic al dependenţei.” La fel ca şi 
dependenţa de droguri, pornografia necesită o 
cantitate crescută de stimuli pentru a atinge 
acelaşi nivel al plăcerii. Acest fapt poate conduce 
atât la o frecvenţă crescută a acestui obicei rău, cât 
şi la o căutare fără încetare a unor noi materiale 
pentru a spori experienţele pătimaşe. 


2. Pornografia condiţionează mintea şi trupul 
nostru să răspundă la auto-stimulare, care este 
centrată pe sinele egoist 

Acest fapt deteriorează capacitatea noastră 
de a avea o relaţie sexuală cu o altă persoană. 
Sexul este o experienţă relațională, în care oferim 
atenţie nevoilor unei alte persoane cel puţin în 
aceeaşi măsură ca şi propriilor noastre nevoi. 
Dacă însă ne-am obişnuit să slujim doar propriilor 
noastre dorințe, ne va fi dificil să acordăm 
partenerului atenția pe care o doreşte. În plus, 
hormonii eliberați în creier în timpul excitării 
sexuale creează o legătură puternică cu acel lucru 
la care ne uităm sau ne gândim în acel moment. 
Acest fapt poate să ne facă să fim mai sensibili 
sexual la pornografie (şi la fanteziile asociate) 
decât la relaţiile sexuale reale. 


3. Pornografia poate produce dezechilibru 
sexual 

Pornografia ne trezeşte emoțiile sexuale şi 
ne obişnuieşte să cautăm satisfacție sexuală mai 
frecvent decât normal. Bunul simţ ne spune că ar 
trebui să existe un echilibru între relațiile sexuale 


+7 CF. Paul Strand, Exposing Porn: Science, Religion and the 
New Addiction, www.ebn.com, aprilie 2004, apud: Paul 
Cook, op. cit., p. 2. 

şi celelalte activități din viața noastră. Pornografia 
distruge acest echilibru, obişnuind trupul şi 
mintea noastră să aştepte gratificări mai frecvent 
decât normal. La fel ca bucla de reacție dintr-un 
amplificator electronic, dezechilibrul dintre 
realitate şi fantezii poate să facă pe o persoană să 
devină dependentă. 

Dezechilibrul sexual poate de asemenea să 
afecteze şi alte zone din viața noastră, canalizând 
energia, timpul şi resursele noastre înspre 
activitatea sexuală. Spre exemplu, un bărbat stă 
până târziu în noapte navigând pe Internet în 
căutare de pornografie. Performanţele sale de la 
serviciu au de suferit, deoarece este extrem de 
obosit în timpul zilei; viața sa de familie este 
înveninată din cauza proastei sale dispoziţii; soția 
lui se înstrăinează de el din pricina lipsei sale de 
afecțiune şi de interes pentru ea, iar datoriile sale 
cresc din cauza încărcării cărţii sale de credit pe 
care o foloseşte pe site-urile pornografice pe care 
le vizitează pentru a-şi hrăni viciul.” % 


Câteva posibile soluții 


Câteva soluții sunt prezentate de Mark 
Petersen în „Paşi către înfrângerea pornografiei”, 
în care accentul se pune în primul rând pe 
hotărârea cuiva de a se lăsa de acest viciu, ca 
factor principal al vindecării: 

„Fii convins că te poţi vindeca de 
problema ta. Mulţi au fost, atât bărbaţi cât şi 
femei, şi poți să fii şi tu dacă iei hotărârea că 
trebuie să te vindeci. 


% Paul Cook, op. cit., pp. 2-3. 

Această hotărâre este primul pas. De aici 
pornim. Trebuie să fii decis că vei opri această 
practică, iar atunci când iei această decizie, pe 
dată problema se va reduce în mare măsură. 

Însă trebuie să fie mai mult, decât o 
speranță sau o dorință, mai mult decât simpla 
recunoaştere că este bine pentru tine [să renunți la 
acest viciu]. De fapt, trebuie să fie o DECIZIE. 
Dacă te hotărăşti cu adevărat să te vindeci, atunci 
vei dobândi puterea de a rezista la orice înclinaţie 
rea şi la orice tentație care ţi-ar putea veni. 

După ce iei această decizie, urmează liniile 
directoare de mai jos: 

1. Evită cât de mult posibil să fii singur. Găseşte-ţi 
companie bună şi stai în această bună companie. 
[++] 

2. Urmează un program zilnic de exercițiu fizic 
viguros. Exerciţiile fizice reduc tensiunea 
emoțională şi depresia. [...] 

3. Fii deschis şi prietenos. Sileşte-te să fii 
împreună cu alții şi învață-te să îţi placă să lucrezi 
şi să vorbeşti cu ei. [...] 

4. Fii conştient care sunt situațiile care te fac să te 
simți deprimat sau să te simţi singur, plictisit, 
frustrat sau descurajat. Aceste stări emoționale 
pot declanşa dorinţa de a privi imagini sau filme 
pornografice ca o cale de evadare din aceste stări. 
Planifică dinainte să contracarezi aceste perioade 
proaste prin diverse activități, precum citirea unei 
cărți, vizitarea unui prieten, practicarea unui 
sport etc. [...] 

5. Evită persoanele, situațiile, imaginile sau 
materialele scrise care ţi-ar putea crea excitare 
sexuală. 

6. Nu-ţi permite să te întorci la vreun obicei sau 
vreo atitudine din trecut care constituiau o parte a 

problemei tale. Fii calm şi încrezător. Păstrează-ţi 
o atitudine pozitivă. Poţi birui în această bătălie! 
Bucuria şi puterea pe care le vei simţi când te vei 
elibera de viciu vor conferi întregii tale vieți o 
strălucire spirituală de satisfacţie şi împlinire.”* 

Pe un forum de discuţii pe Internet, Jeff 
Jackson oferă un răspuns unui tânăr ce se plânge 
de dependența de pornografie. Prezentăm în 
continuare fragmente din acest răspuns: 

„Există multe lucruri practice pe care le 
poți face pentru a reduce mult probabilitatea de a 
cădea în ispită. Unul dintre ele este să faci tot ce 
îți stă în putinţă ca să te ţii departe de accesul la 
pornografie. Ai în cameră sau în casă materiale 
pornografice? Atunci debarasează-te de ele!! Ai 
probleme cu Internetul? Chiar dacă pare o soluție 
radicală, te sfătuiesc să stai complet off-line 
pentru o perioadă de timp, de pildă o lună, până 
când te vei putea simți mai încrezător că poți 
rezista ispitei. Sau roagă-ți părinţii să instaleze un 
program de blocare [a materialelor indecente de 
pe Internet], cum ar fi CyberPatrol (sau, dacă ştii 
cum, descarcă o versiune de test, instaleaz-o şi 
roagă pe altcineva să seteze parola). Sunt unele 
programe TV pe care le urmăreşti care îţi stârnesc 
poftele? Găseşte-ţi altă activitate pe care să o faci 
în timpul în care se difuzează acele emisiuni. [...] 
De fapt, una dintre cele mai bune sugestii practice 
pe care ţi le pot da este să fii mereu ocupat cu 
lucruri de folos. Gândeşte-te la moduri pozitive 
de a-ți cheltui energia: activități de voluntariat, 
sporturi, activități religioase, o slujbă cu jumătate 
de normă, hobby-uri, măriri de note, invitarea 
unor prieteni, redactarea unor scrisori... Astfel te 


” Mark Petersen, Steps in Overcoming Masturbation, 
http://members.tripod.com/-Leon1/overcome.html 

vei afla mereu ocupat cu lucruri care te fac să te 
simți bine, încât vei simţi o dorință mult mai 
redusă pentru acele lucruri de care te ruşinezi, şi 
astfel vei dobândi o putere mult mai mare pentru 
a învinge în lupta [cu patima].”* 

Medicul Vasile  Niţescu, în cartea 
„Adolescenţa”, prezintă câteva comentarii foarte 
interesante despre modul în care trebuie să 
acționeze părinţii ai căror copii practică acest 
viciu: 

„Va trebui ca Părinţii să abordeze cu tact 
şi atenție această problemă, fără a face din ea un 
act de acuzare a copilului sau adolescentului ori 
un motiv pentru corecții corporale. Prin asemenea 
rezolvări părinții ar contribui şi mai mult la 
creşterea sentimentelor de culpabilitate, frică, 
neputinţă şi izolare socială a tinerilor, cu 
consecințe grave asupra caracterului şi 
performanţelor lor în viața adultă. Rolul 
părinţilor trebuie să fie acela de a explica copiilor 
lor fenomenele pe care aceştia le vor parcurge în 
evoluția lor spre viața adultă, consecințele 
imediate şi de perspectivă ale unor soluții 
inadecvate la problemele lor de viață, modalitățile 
de a depăşi cu bine momentele mai dificile ale 
existenței lor. În acest sens, părinților le revine 
marea îndatorire de a fi mai apropiaţi de copiii 
lor, de a reprezenta pentru aceştia adevărați frați 
şi surori mai mari, de a le canaliza energia şi 
activitatea spre acțiuni în aer liber, pasiuni 
creatoare, preocupări ferite de aspecte erotice. 
Este necesar ca părinții să controleze, cu tact, 
cercul de prieteni ai copiilor lor, literatura pe care 
aceştia o citesc, spectacolele de film, teatru şi 


* Jeff Jackson, Masturbation and Porn Problem, octombrie 
1998. 

muzică frecventate, aducând, sub forma unor 
sfaturi, corecțiile necesare. Totodată părinţii vor 
trebui să fie cât mai mult împreună cu copiii lor. 
[::.] 

Curativ, [...] viața rațională echilibrată, 
sportul în aer liber, munca cu pasiune 
îndepărtează preocupările erotice, realizându-se 
integrarea tinerilor în colective cu o bună 
moralitate. Munca cu dăruire şi ambiţie, educarea 
voinţei şi formarea caracterului, orientarea spre 
acțiuni utile, insuflarea dorinței de a realiza ceva 
în viață, decența vestimentară, alimentaţia 
rațională, toate acestea contribuie la evitarea 
pornografiei.” 

Un profesor rus, V.V. Zenkovsky, a cărui 
carte, scrisă la începutul secolului XX, a fost 
tipărită în limba română abia în 1998, acordă de 
asemenea o importanță majoră hotărârii 
persoanei dependente de a se elibera, şi propune, 
pe lângă „mijloacele externe”, şi soluţii precum 
„comunicare vie” cu oamenii şi rugăciunea: 

„Medicii, ca şi pedagogii, recomandă 
adeseori un şir întreg de mijloace externe: 
fricțiuni reci, sportul, cufundarea tânărului în 
munca intelectuală. Toate acestea, fără îndoială, 
sunt foarte folositoare, dar însemnătatea decisivă 
aparține hotărârii cuiva de a se lepăda de acest 
viciu ascuns, hotărârii lui interioare de a se elibera 
de el. Ca în oricare luptă cu vreo deprindere rea, 
înrădăcinată de multă vreme, aici nu este vorba 
despre o singură biruință (deprinderea, înăbuşită 
astăzi, va izbucni mâine sau mai târziu cu o forță 
şi mai mare), ci este vorba de o luptă îndelungată 


şi neîncetată.” 


51 Vasile Niţescu, op. cit., pp. 105-107. 
65 


„Forța curățitoare a pocăinței 
[>spovedaniei] ne restituie, în mod real, curăția 
sufletului pe care am pierdut-o şi ne redă energia 
necesară pentru a învinge ispitele.”* 

„Comunicarea vie cu oamenii linişteşte 
sufletul mai mult decât orice, iar prin aceasta sunt 
alungate ispitele. Sunt şi situații în care ispitele se 
ascund parcă, pentru un timp oarecare, pentru ca 
mai târziu să se aprindă şi să izbucnească cu şi 
mai multă furie în suflet. În acest caz, nimic 
altceva nu poate să ajute ca rugăciunea 
prelungită, care să dureze până când sufletul 
simte că s-a ridicat greutatea care îl apasă.”* 

La părintele Savatie, soluția fundamentală 
de biruință constă în rugăciune, în special 
participarea la Sfânta Liturghie, la care se adaugă 
postul şi evitarea patimilor; în final, părintele 
oferă şi o frumoasă rugăciune originală, din care 
vom cita şi noi un fragment: 

„Patima curviei, deoarece este proprie firii 
noastre, nu poate fi depăşită decât numai prin 
Duhul Sfânt, prin Liturghie. [...] 

Ca să scapi de această atracţie, trebuie să-ți 
propui o perioadă de nevoință. Nu e nevoie 
numaidecât să posteşti aspru şi să nu dormi, 
mănâncă din toate câte puţin şi odihneşte-te, atât 
cât să nu fii iritat de oboseală şi inapt pentru 
muncă. Încearcă, pur şi simplu, să eviți discuţiile 
deşarte, televizorul şi muzica. [Desigur, este 
vorba de anumite tipuri de muzică şi mai ales de 
videoclipuri... -n.n]. Toate acestea fărâmițează 
mintea şi slăbesc atenția. Dar pentru patima 


” Prof. V. V. Zenkovsky, Convorbiri cu tinerii despre 
sexualitate, Editura Bizantină, Bucureşti, 1998, p.60. 

Prof. V. V. Zenkovsky, op. cit., p. 68. 

* Prof. V. V. Zenkovsky, op. cit., p. 78. 

curviei trebuie să avem atenţia întotdeauna 
trează, pentru că ea [patima] pătrunde prin 
gânduri pe care, dacă le curmăm îndată, am şi 
scăpat de ea. În această perioadă încearcă să nu 
povesteşti nimănui nici măcar impresiile şi stările 
prin care o să treci, decât numai preotului la 
spovedanie (sau unei persoane duhovniceşti, 
capabile să te ajute). [...] Ca să te odihneşti bine, 
culcă-te pe la 10 seara. Şi în toată vremea spune 
Doamne lisuse Hristoase, miluieşte-mă pe mine, 
păcătosul. 

Să te pui înaintea lui Dumnezeu aşa cum 
eşti, [...] pur şi simplu aruncă-te la pământ în 
camera ta, după ce stingi lumina, şi zi: 

lată, Doamne, Tu şi eu. Uită-Le la mine ce-am 
ajuns, ce-a mai rămas din zidirea Ta. Uită-le şi mă 
plânge, că eu singur nu mă pot plânge. Eu nu Te mai 
înțeleg şi nu Le mai voiesc, eu am o altă viaţă, care îmi 
pare mai interesantă şi mai atrăgătoare. [...] Niciodată 
nu Te-am iubit şi nu Te-am ascultat. Ştiu că eşti aici, 
dar nu Le simt şi nu Le recunosc. Tu însă nu Le 
depărta, aşteaptă până mă scol, ajută-mă Tu să mă 
scol, că Tu m-ai zidit şi poți cu mine toate câte voieşti. 
[...] Să nu te scârbească păcatele mele şi să Te duci. [...] 
Că Tu eşti Cel Care ne dai viața şi care din moarte 
iarăşi ne vei ridica, şi fără Tine suntem nimic, 
Doamne. Şi Ţie Bunule, după cum putem, toți slavă 
înălțăm, Tatălui şi Fiului şi Sfântului Duh, acum şi 
pururea şi în vecii vecilor. Amin. 

Să spui aşa, tot ce ai pe suflet. [...]”* 

La profesorul lon Lazăr găsim una dintre 
cele mai pe larg tratări ale soluţiilor de vindecare. 
Originalitatea față de alte abordări constă în 
faptul că pune în lumină relația dintre 
lăcomie/ alimentaţie necumpătată şi dependența 


* lerodiacon Savatie Baştovoi, op. cit., pp. 63-67. 

de pornogarfie, relație pe care o analizează sub 
toate aspectele ei: 

„Este cu neputinţă să cadă cineva în mâinile 
duhului curviei, dacă n-a fost doborât întâi de lăcomia 
pântecelui”  (Evagrie Ponticul). Gândind strict 
fiziologic, dacă un om mănâncă mai mult decât 
are nevoie trupul său pentru a funcționa normal, 
atunci surplusul de energie trebuie să se elibereze 
undeva în afară, or se ştie că de obicei răbufnirea 
are loc prin sex.”%* 

„Marile nenorociri îşi au originea în 
perioada primilor ani de viață, când mulți părinți, 
din neştiinţă şi grijă exagerată, îşi ghiftuiesc copiii 
cu prea multă mâncare şi mai ales cu aparent 
inofensiva ciocolată. Untul de cacao din care se 
face ciocolata conține un excitant asemănător 
cafelei şi care, ajuns în organism, provoacă o 
creştere forțată, la fel ca a legumelor de seră. De 
altfel, toate dulciurile industriale au un efect 
incendiar, asemenea benzinei aruncate în foc, 
generând un surplus de energie capabil să 
modifice dezvoltarea naturală a organismului. 
Pubertatea precoce pe care o constată medicii în 
țările bogate din Apus nu este decât urmarea 
acestui mod de viață. În felul acesta, copiii nu mai 
parcurg drumul vieţii, firesc şi obişnuit de mii de 
ani. De pildă, ca să înţelegeţi: unei fetițe în loc să-i 
înceapă ciclul menstrual la 12-13 ani, îi vine la 7-8 
ani, iar la băiat, primele poluţii apar la 9 ani în loc 
de 13. [...] 

Poate vom înţelege măcar acum motivele 
pentru care străbunii noştri erau aşa de viguroşi, 
echilibraţi şi viteji. Ei duceau o viață simplă, dar 
aspră şi cumpătată, se hrăneau cu roadele 
naturale şi curate ale pământului, erau obişnuiţi 


% Prof. Ion Lazăr, op. cit., p. 101. 

încă de copii cu efortul şi munca fizică, iar 
patimile timpurii ale trupului nici nu apucau să 
încolțească. La vârsta maturității îşi întemeiau o 
familie, trăiau o viață sexuală firească şi făceau 
atâția copii câți le rânduia Dumnezeu. Nu 
întâmplător, majoritatea oamenilor de valoare, 
sfinții, poeţii, savanții, artiştii s-au născut şi au 
crescut la țară. Energia lor sexuală nu s-a irosit 
înainte de vreme, munca fizică i-a ferit de furtuna 
patimilor trupeşti, păstrându-le frumusețea, 
vigoarea, echilibrul, puterea de creație, liniştea şi 
pacea sufletului. [...] 

Alimentația cumpătată. Hrana simplă, 
naturală şi bine echilibrată a trupului este la fel de 
importantă ca şi rugăciunea zilnică pentru suflet, 
mai ales în timpul copilăriei. Se amăgesc acei 
părinţi care au încredințarea că pruncii lor vor fi 
cu atât mai inteligenți şi mai frumoşi cu cât 
mănâncă mai multă carne, sucuri şi dulciuri din 
complicata industrie alimentară. Mai ales 
ciocolata şi sucurile care conţin substanțe de 
natură  excitantă influențează periculos 
dezvoltarea organismului. [...] 

Cercetările zootehnice recente au constatat 
că în timp ce un animal este sacrificat şi se 
zvârcoleşte de durere, corpul lui produce nişte 
toxine care nu se scurg odată cu sângele, ci rămân 
în muşchi şi organe, de unde ajung în stomacul 
nostru. Drept aceea, carnea ca aliment dăunător şi 
mezelurile în care intră condimente cu efect 
excitant ar trebui, dacă nu eliminate măcar reduse 
din hrana copiilor. Cât despre băuturile alcoolice, 
nici nu mai poate fi vorba, acestea fiind de-a 
dreptul otrăvitoare”. 


* Desigur, la această descriere de bază a pericolelor unei 
alimentaţii incorecte, ar mai putea fi adăugate şi efectele 

Dacă hrana zilnică a sufletului rămâne 
credința şi rugăciunea, iar hrana trupului este 
cumpătată, simplă şi naturală, atunci cu 
certitudine că şi dezvoltarea pruncului va fi 
armonioasă şi între hotarele normalității. În 
timpul profundelor transformări şi nelinişti ale 
pubertăţii, părinții au datoria importantă de a le 
vorbi copiilor simplu şi deschis, fără să facă un 
mister din apariția impulsurilor sexuale, arătând 
însemnătatea lor, dar şi primejdiile neînfrânării. 
Pentru ca dificila perioadă să treacă spre 
adolescenţă fără tulburări prea mari, pe lângă 
rugăciune şi hrană cumpătată, tânărul trebuie să 
facă zilnic şi puţin efort fizic. Cei care trăiesc la 
țară se obişnuiesc de mici cu munca câmpului şi 
cu nevoinţele gospodăriei, aparent aspre, dar atât 
de binefăcătoare sănătăţii. Pentru copiii născuți la 
oraş această cerinţă este mai dificilă, însă pot şi ei 
să-şi consume surplusul de energie făcând 
alergări în aer liber, gimnastică individuală sau 
diferite sporturi de echipă. Mulţi tineri afirmă că 
rezultatele cele mai fericite în stăpânirea şi 
controlul pornirilor sexuale se pot obține din 
îmbinarea rugăciunii cu metaniile mari, prin care 
înțelegem aplecarea trupului până la atingerea 
duşumelei cu fruntea şi ridicarea înapoi în poziție 
verticală [însoţite de semnul crucii].”* 

„Păstrarea fecioriei. Tânărul credincios 
care s-a obişnuit din copilărie cu asemenea 
rânduieli de viaţă, care se roagă zi de zi, nu 
mănâncă peste măsură, posteşte miercurea şi 
vinerea, nu bea, nu fumează, se fereşte de reviste, 
cărți şi filme erotice, face puţin sport, merge în 


nenumăratelor „e-uri” pe care le consumăm curent şi care au 
numeroase efecte toxice şi excitante [n.red.] 
*5 1dem, pp. 106-109. 

fiecare duminică la Sfânta Liturghie, citeşte cărți 
de spiritualitate ortodoxă şi ține seama de 
sfaturile preotului duhovnic va reuşi cu siguranță 
să-şi stăpânească şi pornirile potrivnice ale 
trupului, păstrându-şi puritatea  feciorelnică 
până la întemeierea unei familii." > 

Pare o utopie şi chiar ar fi dacă n-am avea 
în vedere un număr restrâns de victime care-şi 
doresc cu orice preț salvarea în viața aceasta şi 
mântuirea în cea fără sfârşit. 


Povestea unor persoane dependente de 
pornografie, acum vindecate 


În această secțiune oferim câteva exemple 
concrete, mărturii ale unor persoane care fuseseră 
dependente de pornografie şi s-au eliberat de 
acest viciu. Conform unui proverb latin, teoria ne 
învaţă, iar exemplele ne pun în mişcare. De aceea, 
considerăm acest capitol foarte folositor pentru 
întărirea tuturor celor care luptă cu această 
patimă, încurajându-i să creadă că, la fel cum alţii 
- care erau mai dependenți decât ei — s-au eliberat, 
tot aşa pot birui şi ei. 

Vom prezenta în cele ce urmează şapte 
mărturii contemporane recente ale unor persoane 
care s-au eliberat de această patimă“: 


1. „Prima oară am văzut imagini 
pornografice de când eram în şcoala generală, în 


* Idem, p. 110. 
s Primele şase mărturii sunt selectate şi traduse din 
Freedom Stories, de pe site-ul www.porn-free.org. Cel de-al 
şaptelea material se găseşte (în lb. engleză) pe site-ul 
www.shelleylubben.com/testimony. [n.n.] 

revistele pe care le aveau prietenii mei. Apoi în 
liceu am experimentat fenomenele hormonale 
tipice adolescenţei şi deseori am permis minții 
mele să alunece în fantezii despre fete. De 
asemenea urmăream să am relații trupeşti cu fete. 

În facultate am continuat să caut surse de 
pornografie. Relaţia cu prietena mea de atunci a 
fost serios afectată şi de imaginile pornografice pe 
care le privisem. Ardeam de dorința de a avea 
relații sexuale şi permiteam poftei să îmi 
controleze mintea. Deoarece obțineam rezultate 
bune la facultate şi aveam o prietenă atrăgătoare, 
trufia mea a devenit încă un punct de sprijin 
pentru diavol împotriva mea. După facultate am 
intrat în armată, şi m-am scufundat şi mai adânc 
în pornografie de toate felurile. De asemenea, 
continuam să caut relații trupeşti cu femei. 

Am crezut că dacă mă voi căsători, aceasta 
mă va ajuta să înfrâng patima pornografiei. Însă 
m-am înşelat. Îmi amintesc cum îmi bătea inima 
când cumpăram reviste porno de la magazinul 
local, cu o uşoară teamă că mă va vedea cineva de 
la biserică. În acea vreme eram lider de grup 
pentru clerul tânăr, dar frica de a fi prins nu era 
suficientă pentru a mă opri de la a cumpăra 
pornografie. După ce mă desfătam cu pornografia 
vreo câteva zile, aruncam acele reviste cu ruşine şi 
dezgust, hotărându-mă să nu mai privesc 
niciodată la aşa ceva. Însă după câteva săptămâni 
tânjeam din nou după mai multă pornografie. 
Niciodată nu-mi aducea satisfacție, ci doar o 
dorinţă arzătoare după mai multă pornografie. 

Atunci când mi-am făcut conexiune la 
Internet, o întreagă lume de noi tentaţii s-a 
deschis în fața mea. Dintr-o dată, puteam vizita 
site-uri pornografice liber şi în secret, oricând 

voiam. Internetul îmi oferea orice fel de 
pornografie aş fi vrut, şi mi-am făcut obicei să 
folosesc Internetul pentru a căuta aşa ceva. 
Planificam un timp pentru a naviga în căutare de 
pornografie atunci când soția mea era plecată, sau 
după ce ea se ducea la culcare. Dependenţa mea 
mă consuma încetul cu încetul. Ştiam că trebuie să 
mă opresc, dar nu ştiam cum să fac asta. 

[...] Am început să-mi dau seama de viața 
dublă pe care o duceam: credincios care merge la 
biserică, în exterior, şi dependent de sexualitate, 
în interior. Ştiam că e un lucru rău să mă uit la 
pornografie şi să am fantezii sexuale, dar mi se 
părea prea dificil să mă opresc. Puteam rezista cel 
mult două sau trei luni, după care cădeam din 
nou. Părea un ciclu fără sfârşit. 

Adevărul este că nu făcusem altceva decât 
să construiesc timp de mai mulți ani o fortăreață 
patimii sexuale, prin privitul la imagini 
pornografice. Această fortăreață devenise practic 
invincibilă. Imaginile pe care le văzusem de-a 
lungul anilor făcuseră ca amintirile mele să fie o 
sursă continuă de tentaţii. Obişnuința mea cu 
pornografia îmi şubrezise căsnicia şi deteriorase 
viața noastră sexuală. Îmi plăcea mai mult 
pornografia pe ecran decât să am o relație 
adevărată cu soția mea. 

Dar, într-o noapte din luna iulie 1998, pe 
la ora două, doream să adorm dar nu reuşeam. 
Am simţit deodată o dorință puternică de a-l cere 
ajutorul lui Dumnezeu pentru a mă elibera de 
dependența de sexualitate. În loc să mă duc la 
calculator să navighez în căutare de pornografie, 
m-am dus în camera de zi să mă rog.[...]] De 
atunci, în decursul anilor care au urmat, 

Dumnezeu m-a povăţțuit către calea castității 
sexuale. [...] ” (Paul Cook) 


2. „Ajunsesem să nu mai cred că m-aş mai 
putea elibera vreodată de pornografie, deoarece 
aceasta dobândise o putere prea mare asupra 
mea. Nu mai era doar o bătălie, era un măcel. 
Obişnuiam să mă uit la pornografie în reprize de 
până la câte 12 ore fără oprire, însă slavă 
Domnului că acum m-a izbăvit de această patimă! 
Deja a trecut o lună întreagă fără să se întâmple să 
mai cad, în vreme ce înainte cea mai lungă astfel 
de perioadă era de patru zile. Mă rog în 
continuare lui Dumnezeu să mă întărească şi să- 
mi curățească mintea de imaginile şi filmele care 
se află încă în ea, şi am nădejdea că Dumnezeu 
mă va ajuta şi cu acest lucru.” 


3. „Limp de mulți ani m-am uitat la 
pornografie, am folosit telefonul erotic, cybersex- 
ul şi m-am dus la prostituate pentru a-mi satisface 
foamea dependenţei. Am dus o viață dublă ani în 
şir, simțeam un gol lăuntric, vinovăţie şi ruşine 
pentru faptele mele. Însă într-o noapte m-am 
aşezat la calculator şi, în loc de a face ceea ce 
obişnuiam, am căutat ajutor spiritual. [...] Am citit 
multe materiale.[...] Pe măsură ce trece timpul, 
devine tot mai uşor să identific tentaţiile şi să mă 
abat de la ele.” 


4. „Îmi amintesc că, atunci când aveam 
doar şase ani, am găsit reviste porno sub 
canapeaua tatălui meu, şi de atunci am devenit 
dependent de pornografie. Când am ajuns la 
vârsta adolescenţei, am devenit foarte activ din 
punct de vedere sexual. Obişnuiam să mă rog 

iarăşi şi iarăşi lui Dumnezeu să mă ierte şi să mă 
întărească, plângând necontrolat, rugându-L pe 
Dumnezeu să mă elibereze, însă vinovăția şi 
ruşinea mă împiedicau să mă mărturisesc. Pur şi 
simplu nu-mi puteam elibera mintea! Nu făceam 
decât să privesc mereu acele poze şi filme. Atunci 
când soția mea a descoperit ascunzătoarea în care 
îmi țineam materialele pornografice, a fost mai 
mult decât devastată. Timp de mai multe 
săptămâni, de-abia m-am putut uita în ochii ei 
timp de mai multe săptămâni, însă am simțit că 
ceva în mine s-a schimbat. De atunci a trecut un 
an şi nu am mai căzut de atunci în acest viciu.” 


5. „Am 18 ani şi nu pot decât să mă 
cutremur gândindu-mă ce aş fi devenit dacă nu aş 
fi citit despre distrugerile pe care pornografia le-a 
produs în viețile atâtor oameni. Nu ştiam că voi 
da de necaz atunci când i-am rugat pe părinții 
mei să-mi pună Internet acasă. Am luat prima 
mea doză de pornografie când aveam 13 ani. 
După aproximativ un an, privitul la astfel de 
imagini devenise deja un obicei zilnic. În ciuda 
acestui fapt, duceam o viață destul de decentă în 
exterior, fiind un membru activ al bisericii şi 
participând la toate activitățile acesteia. Uneori, 
mi se făcea atât de ruşine de mine însumi încât 
mă opream de la viciu pentru o zi, după care însă 
cădeam iarăşi. Îmi uram acea a doua viață a mea - 
cea secretă - , însă pur şi simplu nu mă puteam 
opri. Din când în când spuneam cu jumătate de 
gură rugăciuni ca Dumnezeu să mă ierte şi să 
dobândesc hotărârea de a nu mai continua să 
merg vreodată pe acea cale. Timp de cinci ani şi 
jumătate m-am aflat pe drumul către distrugerea 
definitivă. În exterior eram un student vesel şi de 

succes, însă în interior devenisem un singuratic ce 
aleargă după pornografie pentru a-şi satisface 
dorinţele ruşinoase crescânde. Mi-am dat seama 
că sufletul meu a atins nivelul cel mai de jos al 
refluxului atunci când am început să descarc de 
pe reţea pornografie. Într-un fel sau altul, totuşi, 
mi-am dat seama că Dumnezeu mă iubea încă, şi 
am realizat că  devenisem dependent de 
sexualitate (nu mai auzisem niciodată înainte de 
acest termen). Vroiam ajutor.[...] Mă simțeam 
groaznic când am început să mă rog dar, în final, 
Dumnezeu m-a ajutat să scap de acest viciu 
ruşinos.” 


6. „Pierdusem aproape totul. E atât de 
uşor să spun asta acum, însă greutatea imensă pe 
care am purtat-o îmi aminteşte în fiecare zi de 
unde am venit şi calea care se află acum în fața 
mea. Am fost dependent de pornografie timp de 
26 de ani. Ca fiu de cleric, ar fi trebuit să fiu mai 
presus de astfel de lucruri. În exterior totul părea 
excelent, dar în interior simțeam că mor. La fel ca 
mulți alții din zilele noastre care sunt dependenți 
de pornografie şi de sexualitate şi fac parte din 
grupuri de la biserică, mi-era teamă să-mi 
mărturisesc păcatele din pricina ruşinii.[...] Cu 
cinci ani în urmă dorința de a mă elibera a pus 
stăpânire pe mine şi în sfârşit am putut să mă 
spovedesc şi să aflu eliberarea de dependenţa de 
pornografie.” 


7. Povestea lui Shelley - fostă prostituată şi 
actriță de filme porno 

„M-am născut în 1968 şi am crescut în 
sudul Californiei. Sunt cea mai mare dintre cei 
trei copii ai părinților mei, şi de când m-am 

născut m-am arătat a fi un copil încăpățânat şi cu 
o personalitate carismatică. 

În timpul primilor opt ani din viața mea, 
familia mea mergea la biserică şi mă lua şi pe 
mine. Ca fetiță mică, Îl iubeam pe Hristos foarte 
mult. 

Când am împlinit 9 ani, lucrurile s-au 
schimbat în familia mea. Ne-am mutat în 
localitatea Glendora şi am părăsit biserica şi 
prietenii pe care-i iubeam. Părinții mei au încetat 
să mai meargă la biserică şi familia noastră s-a 
îndepărtat de Dumnezeu. Mai erau totuşi unele 
valori creştine pe care le învățam acasă, însă nu 
exista o legătură reală a noastră cu Dumnezeu şi 
cu părinții noştri. Majoritatea timpului familia 
mea o petrecea în fața televizorului.[...] Am 
crescut cu televizorul şi am început să-mi dezvolt 
o gândire greşită şi vătămătoare. Mama mea 
spunea deseori că televizorul este un babysitter 
grozav. 

Când am mai crescut, eram altfel decât 
ceilalți copii. Eram foarte creativă şi scriam poezii 
şi povestiri scurte încă de la o vârstă fragedă. 
Crescând, eram foarte frustrată deoarece nu 
aveam nici un loc unde să-mi canalizez energia 
creativă. Părinții mei nu m-au implicat în 
activități extracurriculare şi mai tot timpul mă 
plictiseam foarte tare. La 6 ani, scriam, regizam şi 
jucam roluri în piese pe care le montam la şcoală. 
Învățătoarea din clasa întâi a remarcat 
creativitatea mea. l-a spus mamei mele că era 
uimită de mine şi vroia să vadă unde voi ajunge 
când voi împlini 30 de ani. Ea credea că voi 
deveni actriță sau producător de film la 
Hollywood. 

Eram diferită de ceilalți şi prin faptul că 
am început să am înclinații sexuale de la o vârstă 
foarte fragedă. Am fost introdusă în tainele 
sexualității de către o fată şi de fratele ei 
adolescent, atunci când aveam 9 ani, şi de atunci 
am avut mai multe întâlniri sexuale, atât cu fete 
cât şi cu băieți, înainte de a împlini 18 ani. Sexul a 
devenit foarte confuz pentru mine. Sexul însemna 
pentru mine totuna cu iubirea, pentru că mă 
simțeam bine să fiu dorită de cineva şi să primesc 
atenţie, dar în acelaşi timp mă simțeam 
murdărită. Nu mi-am dat seama decât mai târziu 
că fusesem violată sexual când eram copil. 

Ca adolescentă, căutam iubirea la băieți şi 
în alcool şi am început să am relații sexuale de la 
vârsta de 16 ani. Anii adolescenţei mi-au fost plini 
de certuri continue cu părinții mei. Aveam o 
mamă care era mai mereu supărată pe mine, şi un 
tată care părea prea ocupat ca să aibă şi altă 
relație personală cu mine în afară de faptul că țipa 
la mine pentru că mă contraziceam cu mama. Nu- 
mi amintesc de nimeni care să-mi fi spus Ie iubesc 
în acei ani. Părinţii mei nu erau oameni răi, însă, 
din cauza lipsei lor de afecțiune şi de implicare în 
viața mea, am devenit o adolescentă rebelă şi 
plină de resentimente, care îşi făcea de cap pentru 
a i se da atenție. Însă în loc să devină atenţi la 
mine, părinții mei preferau să mă lase să fac ce 
vroiam, ca să nu se înmulțească certurile în casă. 
Astfel, mi-au dat voie să mă îmbrac în iepuraş 
Playboy la vârsta de 15 ani. Mi-au dat voie să mă 
întâlnesc cu băieți pe care ei nu-i cunoşteau. La 15 
ani mi-au dat voie să joc într-o reclamă împreună 
cu un băiat de 18 ani, care m-a făcut să mă îmbăt 
pentru prima dată. Aşa a început pentru mine o 
viață de petreceri şi am început să frecventez 

cluburi de noapte, unde consumam droguri, la 
vârsta de 16 ani. Părinții mei ştiau că aveam 
probleme cu alcoolul, dar nu ştiau ce să facă cu 
mine. Au încercat consilierea familială, însă tatăl 
meu era prea ocupat la muncă şi a venit doar o 
singură dată. Aşa că am căutat o nouă familie şi 
am găsit iubire într-o societate nepotrivită, 
obişnuindu-mă să beau alcool şi să am stări 
euforice de la marijuana. Părinţii mei au trecut 
prin multe chinuri din cauza faptelor mele, şi în 
fine - când au ajuns să nu mai ştie ce să mai facă - 
mi-au spus să plec de acasă atunci când aveam 18 
ani. 

În San Francisco Valley m-am încurcat cu 
un tip pe care abia îl cunoscusem. El mi-a zis că 
pot să locuiesc la el. Nu aveam bani iar în casă nu 
era nimic de mâncare, aşa încât am început să 
înțeleg ce înseamnă să-ți fie cu adevărat foame. 
Un om de treabă a văzut că eram tristă şi mi-a spus 
cât de rău îi pare să mă vadă nefericită şi că ar 
putea să mă ajute. Tot ce trebuia să fac era să 
întrețin raporturi sexuale cu un prieten al lui, iar 
acela îmi va da bani. Am fost oripilată de idee, 
dar el m-a asigurat că acel om era foarte 
cumsecade şi drăguţ. Eram atât de supărată pe 
părinţii mei din cauză că mă aruncaseră în stradă, 
încât nu-mi mai păsa, şi, astfel, am acceptat oferta. 
M-am vândut pentru 35$; de atunci a început 
viața mea de prostituată. 

După un timp în care am lucrat pe stradă, 
am întâlnit pe o doamnă care [...] m-a învățat 
toate trucurile meseriei de prostituată şi cum să-i 
manipulez pe bărbați. La început părea o viață 
plină de farmec, cu bărbaţi care îmi dădeau bani, 
bijuterii şi cadouri, însă după câţiva ani a devenit 
o sclavie. Întreţineam raporturi sexuale cu 

necunoscuţi, făceam acte sexuale bizare, şi am 
început să urăsc prostituția. Clienţii obişnuiau să 
facă lucruri cum ar fi să rupă  înadins 
prezervativul, sau să mă urmărească unde 
mergeam. Ba chiar un bărbat a încercat să mă 
omoare şi m-a lovit cu camionul. Bărbaţii mă 
hărțuiau şi eram mereu nevoită să mint pentru a 
scăpa din situații înfricoşătoare. Stilul meu de 
viață se înrăutățea din zi în zi şi mă simţeam ca şi 
când nu aveam pe nimeni la care să apelez. 
Hristos bătea deseori la poarta inimii mele, însă 
eu Îl ignoram. Îmi imaginam că Dumnezeu nu-mi 
purta de grijă, aşa că trebuia să fac orice pentru a 
supraviețui. 

Acest cerc vicios în care mă învârteam, 
lucrând ca prostituată şi dansatoare exotică în 
California de Sud, a durat opt ani. În perioada în 
care am lucrat ca prostituată, am rămas gravidă 
de trei ori cu clienți de-ai mei, iar asta m-a 
devastat. Un milion de întrebări apăreau în 
mintea mea de fiecare dată. Cum de am lăsat să se 
întâmple asta? Cum o să pot să am grijă de copil? 
Să fac avort? La cine să apelez? Nici măcar nu 
ştiam cine erau taţii pentru două dintre sarcini. 
Apoi mi-am adus aminte de Hristos şi L-am 
implorat: Te rog, ajută-mă! Dumnezeu m-a alinat şi 
am ştiut că nu voi putea niciodată să ucid o viaţă, 
astfel că mi-am păstrat copilul. Două dintre 
sarcini s-au încheiat cu moartea copilului înainte 
de naştere, însă a treia a decurs bine şi, astfel, am 
avut-o pe prima mea fiică, Tiffany, la 20 de ani. Ea 
este pe jumătate asiatică şi e foarte frumoasă. Am 
încercat să renunţ la prostituție şi să rămân numai 
dansatoare exotică, însă mi-a fost greu să rezist, 
mai ales ca mamă singură. 

După câţiva ani de viață ca mamă singură, 
şi lucrând ca prostituată şi dansatoare, am început 
să beau foarte mult şi am dezvoltat o teribilă 
dependenţă de alcool şi de droguri. Tiffany a 
crescut ca o fetiță tristă şi neglijată, iar inocenţa ei 
a fost deseori tulburată. Pe măsură ce creştea, şi-a 
dat seama că mă vizitau oameni ciudați şi era 
supărată pe mine. Obişnuiam să o ascund în 
dormitorul ei atunci când îmi întrețineam clienţii. 
Ea m-a văzut de asemenea în relații speciale cu 
femei. Nu înţelegea totul, dar cu siguranţă îşi 
dădea seama că mama ei era o femeie desfrânată. 
Eram o mamă atât de rea, încât obişnuiam să-i 
dau lui Tiffany un beeper şi să-i spun să meargă 
în parc în timp ce eu îmi făceam de cap. Avea pe 
atunci numai trei ani. 

Am început să mă văd pe mine însămi ca 
pe o persoană complet ratată. Mi-am pierdut 
toată stima de sine din cauză că eram o mamă 
oribilă şi o persoană cu viața răvăşită. Eram atât 
de obosită din cauză că trebuia să lupt mereu 
pentru a supraviețui. Stilul meu de viață nu îmi 
îngăduia nici o odihnă. Bărbaţii mă urmăreau 
până acasă, îmi tăiau roțile de la maşină, mă 
sunau la orice oră din zi şi din noapte, veneau 
beți în miez de noapte, sau chiar încercau să mă 
omoare. Ca să rezist, aveam mereu în mână o 
sticlă mare de whiskey. Uneori mă retrăgeam 
într-un colț cu sticla în mână şi mă plângeam lui 
Dumnezeu: Te rog, ajută-mă!, dar El părea că nu 
este acolo. Totuşi simțeam mereu că este Cineva 
Care mă protejează. 

Pe măsură ce călătoria mea dureroasă 
înainta, am început să mă implic în industria 
filmelor pentru adulți (pornografice). Am aflat că 
puteam face bani mai repede şi mai uşor în felul 

acesta, şi era mai legal decât prostituția. Am 
început să fac filme profesionale pentru adulți, 
împreună cu binecunoscute staruri porno. În 
momentul în care m-am aflat în fața camerei de 
filmat, m-a cuprins un sentiment ciudat. Era ca şi 
când l-aş fi auzit pe diavol şoptindu-mi: Vezi, 
Shelley, te voi face să devii faimoasă şi ATUNCI toată 
lumea te va iubi. O forță întunecată puternică m-a 
ajutat să-mi joc rolurile la niveluri intense.[...] Am 
început să fac filme foarte hardcore şi doar cu 
droguri şi cu alcool puteam să le termin. Era ca şi 
când aveam ceva de dovedit lumii şi tuturor celor 
care mă răniseră vreodată. lar când industria 
filmelor porno şi-a deschis larg braţele pentru 
mine şi m-a invitat în familia sa, am găsit în sfârşit 
acceptarea pe care o tot căutasem. Însă prețul pe 
care l-am plătit pentru a fi membră a acestei 
familii a fost prețul propriei mele vieți. Mi-am 
vândut inima, mintea şi feminitatea industriei de 
pornografie.[...] 

De asemenea, riscam să mă infectez cu 
virusul HIV, aşa cum li s-a întâmplat altor staruri 
porno. Mă aflam într-un joc nebunesc şi mortal de 
ruletă rusească cu viața mea. Industria de 
pornografie nu impunea şi nici acum NU impune 
folosirea prezervativului, astfel încât virusul HIV 
şi bolile cu transmisiune sexuală constituie în 
continuare un risc printre actorii şi actrițele de 
filme porno. De pildă, în mai 2004 AIM (The 
Adult Industry Medical Foundation), care oferă 
lunar o testare voluntară a actorilor de filme 
porno pentru depistarea virusului HIV, a anunţat 
că cinci actori de filme porno fuseseră depistaţi 
pozitiv la testul SIDA. Eu am fost mai norocoasă 
decât acei actori. Dumnezeu m-a ferit să contactez 
SIDA. Totuşi am făcut herpes, o boală cu 

transmitere sexuală, incurabilă. Dumnezeu a 
folosit herpesul ca să mă trezească. Însă eu 
vroiam să-mi pun capăt vieții. Când am contractat 
herpesul, nu aveam pe nimeni care să mă ajute în 
ceea ce priveşte această boală. Dar de când AIM- 
ul a intrat în scenă, organizația pretinde că a 
micşorat parțial răspândirea virusului HIV în 
cadrul industriei de pornografie şi că a sporit 
conştientizarea printre actori. Însă adevărul 
rămâne că actorii de filme porno continuă să-şi 
rişte viața şi să răspândească boala. Într-un 
interviu cu fondatorul AIM, Sharon Mitchell, şi ea 
fostă actriță de filme porno, a recunoscut că astăzi 
dintre actorii de filme porno 7% au HIV, iar 12- 
28% boli cu transmisiune sexuală.|...] 

Nimic nu e mai devastator decât să 
primeşti un rezultat pozitiv la un test al unei boli 
cu transmisiune sexuală. Pentru mine, asta a fost 
lovitura de grație. 

De mai multe ori am încercat să mă 
sinucid. Am înghițit câteva cutii de pastile şi mi- 
am tăiat încheieturile mâinilor, dar se părea că, 
orice aş fi făcut, nu puteam să mor. Chinurile 
mele erau copleşitoare şi am început să am 
schimbări de dispoziţie teribile. Un minut eram ca 
un zombie, iar în minutul următor durerea şi 
traumele ieşeau la suprafață şi aveam crize de 
furie, țipând şi stricând lucruri.[...] Eram supărată 
pe Dumnezeu, mă uram pe mine însămi şi-mi 
uram părinții. Numai alcoolul şi drogurile îmi 
puteau calma durerea. Simţeam că-mi pierd 
minţile. Îl rugam pe Dumnezeu să mă ajute şi 
încercam din răsputeri să renunţ la stilul de viață 
pe care îl duceam, însă după mai puţin de o 
săptămână recădeam în cercul vicios. Mi-am 
pierdut orice speranţă şi-mi uram viața. În fine, 

după vreun an în care am jucat în filme porno, cu 
puţin înainte de a contracta herpesul, am avut şi 
un accident de maşină. Aceste două întâmplări m- 
au trezit şi m-au făcut să realizez că nu e de 
glumit cu Dumnezeu, şi am părăsit în tăcere 
industria filmelor porno. 

În 1994, am întâlnit un bărbat pe nume 
Garrett. Era tânăr - avea 22 de ani |eu aveam 26] 
şi era inocent în comparație cu mine.[...] El a 
pretins că are nevoie de serviciile mele pentru o 
petrecere a burlacilor, aşa că i-am dat cartea mea 
de vizită. M-a sunat de mai multe ori ca să ieşim 
împreună, dar l-am refuzat de fiecare dată. Mai 
târziu, din purtarea de grijă a lui Dumnezeu, m- 
am răzgândit şi am devenit prieteni. Pe măsură ce 
petreceam mai mult timp împreună, inima mea 
înnegrită şi zdrobită a început să aibă din nou 
sentimente. Îmi amintesc că simțeam o adevărată 
durere fizică în inimă atunci când Garrett a 
început să dorească să se apropie de mine. 

Am încercat să păstrez relația mai 
distantă, dar era greu, deoarece Garrett mă făcea 
să mă simt din nou ca o fetiță. El obişnuia să vină 
la mine acasă [...] şi jucam dame şi cărți ore în şir. 
Eram ca doi copii care se distrau. Vorbeam despre 
treburile vieţii şi într-o zi amândoi am adus vorba 
de Hristos. Amândoi crescusem în primii ani ai 
copilăriei iubindu-L pe Dumnezeu. Am aflat că 
Garrett fusese educat într-o familie credincioasă şi 
când a mai crescut a urmat cursurile unei şcoli 
creştine. Pentru doi oameni ca noi care se 
cunoscuseră într-un bar, aceasta era o coincidență 
uimitoare. Mi-am deschis inima şi am vorbit 
despre traumele prin care am trecut, iar el m-a 
înțeles. Ştia că jucasem în filme porno şi că eram 
prostituată, şi îi părea rău pentru mine. Mi-a spus 

că Dumnezeu vroia să mă elibereze. N-am întâlnit 
niciodată un om ca Garrett.|...] lată că, în fine, am 
găsit pe cineva care să-mi arate iubire adevărată. 
Ştiam că Dumnezeu avea grijă de viețile noastre, 
astfel că ne-am întors la EI şi ne-am căsătorit pe 14 
februarie 1995. 

Viața noastră împreună a început ca un 
dezastru total. Garrett şi-a pierdut slujba după ce 
ne-am căsătorit, din cauză că avea la serviciu stări 
euforice provocate de droguri. [...] Totul a devenit 
din ce în ce mai rău, iar tentaţia de a-mi relua 
vechiul meu stil de viață era covârşitoare. Însă 
Dumnezeu avea o idee mai bună. Garrett s-a 
înscris în armată. 

După antrenamentele fundamentale, 
Garrett s-a întors vindecat de dependența de 
droguri şi cu ordinul de a merge la baza militară 
Fort Lewis din statul Washington. Acolo plouă 
zece luni pe an, astfel că am devenit mai 
deprimată şi am început din nou să beau foarte 
mult. Am născut-o pe fiica mea Teresa în 1997. 
Am putut să renunţ la băutură pe durata sarcinii, 
dar curând după aceea m-am întors la alcool. 

De fiecare dată când îmi luam în braţe 
copilul meu nou născut - îmi aduceam aminte 
cum fusesem respinsă de părinții mei şi de 
întreaga lume. Dumnezeu mi-a dat să sufăr o 
durere adâncă pentru a mă vindeca, însă n-am 
putut îndura acea durere şi am recurs la alcool. 
Am mers pentru consiliere la clinica de sănătate 
mentală a Armatei, unde am fost diagnosticată cu 
dereglare  bipolară,  dereglare a controlului 
impulsurilor, dependență de alcool, dereglare 
depresivă şi dereglare post-traumatică generată 
de stres. Mi s-au prescris zoloft, pastile de dormit, 
litiu şi consiliere. Am trecut prin programul de 

tratament al abuzurilor de substanțe al Armatei, 
însă continuam să beau. Am fost diagnosticată de 
asemenea cu cancer cervical în fază incipientă şi 
mi s-a spus că trebuie să fac operaţie. 
Consecințele trecutului meu mă ajunseseră. 
Voiam să mă dau bătută. Dar Dumnezeu avea un 
plan mai bun cu mine.[...] 

Dumnezeu ne-a condus pe mine şi pe 
Garrett la o biserică [...] din Tacoma, Washington. 
[...] Acolo am învăţat să duc o viaţă în care să pot 
birui orice deoarece cu Dumnezeu totul e cu 
putință. Dumnezeu mi-a dăruit adevărata iertare 
a tuturor păcatelor mele, precum şi şansa de a 
deveni o persoană nouă, fără a trebui să fiu de la 
început perfectă. Asta a fost o mare uşurare! Am 
aflat că Dumnezeu mă iubea indiferent ce aş fi 
făcut în trecut.[...] 

În noiembrie, 1999, am născut-o pe fiica 
noastră Abigail şi, deşi am consumat alcool o 
parte din timpul în care am fost însărcinată, 
Dumnezeu i-a salvat viața. După ce s-a născut ea, 
Dumnezeu mi-a răspuns în sfârşit la rugăciuni şi 
m-a eliberat de dependenţă de alcool. Am început 
să duc o viață fără alcool din 9 aprilie 2000, şi 
astfel a început o perioadă specială a vieții mele. 
Am început să citesc cărți despre cum să fiu o 
mamă şi o soție mai bună. Am învăţat să gătesc şi 
să am grijă de casă şi să duc o viață normală. 
Incercam să împlinesc poruncile lui Dumnezeu în 
tot ceea ce făceam, şi am început să experimentez 
adevărata bucurie pentru prima oară după 13 
ani!! Dumnezeu m-a ajutat de asemenea să învăţ 
să fac web design, cea ce mi-a dat un sentiment de 
împlinire şi posibilitatea să-mi folosesc 
creativitatea. Am deținut propria mea afacere de 
web design timp de 4 ani.[...] De asemenea m-am 

înscris la facultate, iar acum mai am puțin până 
să-mi iau licența, în teologie. Am făcut toate 
acestea în şase ani, cu ajutorul lui Dumnezeu.|...] 

În opt ani, Dumnezeu m-a eliberat 
complet de dependenţa de droguri şi de alcool, de 
amintiri rele, de boala mentală, de dependenţa de 
sexualitate, de traumele sexuale şi de toate 
lucrurile rele din trecut.[...] De asemenea, El mi-a 
redat feminitatea şi mi-a vindecat sexualitatea, 
ceea ce a fost o MARE minune pentru mine. După 
ce făcusem pornografie îmi pierdusem capacitatea 
de a mai fi funcțională din punct de vedere 
sexual. Faptul că acum mă pot bucura de relații 
sexuale sănătoase este absolut o minune!! De 
asemenea, Dumnezeu m-a vindecat de boala 
incurabilă a herpesului. În 199, în cadrul unui 
studiu special al Armatei pentru femeile 
însărcinate care aveau herpes, când am fost 
testată mi s-a spus că nu pot face parte din studiul 
lor, pentru că în sângele meu nu se află nici o 
urmă a virusului ce produce herpesul. Testul era 
negativ! De asemenea nu mai am nici cancer, 
deoarece doctorii au putut să înlăture în 
întregime cancerul cervical. Slavă lui Dumnezeu 
Care m-a vindecat![...].” * 


SI Cititorului care este interesat să aprofundeze acest subiect 
îi recomandăm următoarele cărţi (unele dintre ele apărute 
înainte de 1989 şi disponibile acum doar la bibliotecile mari, 
cum ar fi de pildă Biblioteca Naţională a României din 
Bucureşti): T. Stoica, A. Deculescu, C. Păunescu, T. 
Trutzer, Carte pentru tineri, Editura Medicală, Bucureşti, 
1968; Vasile Niţescu, Adolescenţa (Sexualitate între normal 
şi patologic), Editura Ştiinţifică şi Enciclopedică, Bucureşti, 
1985; V.V. Zenkovsky, Convorbiri cu tinerii despre 
sexualitate, Editura Bizantină, Bucureşti, 1998; Prof. Ion 
Lazăr, Sexualitatea prematură — cauza degenerării unui 
neam, în: Părintele Arsenie Boca, Ridicarea căsătoriei la 

8. Tratamentul utilizării patologice 
a Internetului 


Spre deosebire de alte tipuri de 
dependenţă (alcool, droguri etc.), utilizarea 
patologică a Internetului nu poate fi vindecată 
prin abstinenţă totală. De cele mai multe ori, 
persoanele dependente de Internet sunt obligate 
să recurgă la serviciile acestuia spre exemplu la 
locul de muncă, în corespondenţa electronică cu 
furnizorii; în facultate, pentru accesarea unor 
cursuri sau altor materiale cerute de către 
profesor; sau în viața de zi cu zi, ca de pildă 
pentru rezervarea unui bilet de avion, etc. De 
aceea ___interzicerea__ folosirii Internetului nu 


constituie o soluţie de vindecare, ci tratamentul 


trebuie să fie centrat pe _ utilizarea moderată şi 
controlată a Internetului. Într-un studiu, Kimberly 


Young propunea opt tehnici de tratament al 
dependenţei de Internet: 


„1. Reorganizarea timpului 

O reorganizare a modului în care o 
persoană îşi organizează timpul constituie un 
element fundamental în tratamentul dependenţei 
de Internet. De aceea, medicul trebuie să aloce 
câteva minute pentru o discuție cu pacientul 
legată de obiceiurile curente ale acestuia de 


înălțimea de Taină, Editura Agaton, Făgăraş, 2002; Danion 
Vasile, Tinerii şi sexualitatea, Editura Egumeniţa, Galaţi, 
2005. 

utilizare a Internetului. Medicul trebuie să-l 
întrebe pe pacient: a) În ce zile ale săptămânii 
obişnuieşti să intri pe Internet?, b) În ce moment 
al zilei obişnuieşti să începi?, c) Cât timp stai într- 
o sesiune tipică?, şi d) Unde foloseşti de obicei 
computerul?. Odată ce medicul a evaluat natura 
specifică a utilizării Internetului de către pacient, 
este necesară alcătuirea unui nou program. 
Scopul acestui exercițiu este ca pacienții să-şi 
modifice rutina şi să se readapteze la noi şabloane 
de timp în efortul de a birui dependenţa. Spre 
exemplu, să presupunem că obiceiul pacientului 
dependent de Internet implică verificarea e- 
mailului ca prim lucru pe care îl face dimineața 
după ce se trezeşte din somn. Sugerați ca mai 
întâi pacientul să facă un duş sau să ia micul 
dejun în loc de a se conecta la Internet. Sau poate 
că pacientul foloseşte Internetul noaptea, şi şi-a 
stabilit un obicei ca, după ce vine acasă, să stea în 
fața calculatorului tot restul serii. Medicul îi poate 
sugera pacientului să aştepte până după masa de 
seară înainte de a se loga. Dacă pacientul foloseşte 
Netul în fiecare seară din zilele lucrătoare, 
recomandați-i să aştepte până în weekend, sau 
dacă utilizează Internetul în exces în weekenduri, 
recomandați-i să îl folosească doar în zilele 
lucrătoare. Dacă pacientul nu îşi ia niciodată 
pauze atunci când se află în fața calculatorului, 
spuneţi-i să ia o pauză după fiecare oră. [...] 


2. Tehnici externe de oprire 

O altă tehnică simplă este de a folosi 
activități concrete pe care pacientul trebuie să le 
îndeplinească, sau locuri în care acesta trebuie să 
meargă, drept stimulatori pentru a închide 
calculatorul. Dacă pacientul trebuie să plece la 

serviciu la ora 7:30 a.m., convingeți-l să se logheze 
la 6:30, lăsându-i exact o oră până va trebui să 
închidă calculatorul. Pericolul aici este că 
pacientul poate ignora aceste alarmări naturale. În 
aceste condiţii, un ceas real cu sonerie ar putea fi 
de ajutor. Stabiliți un timp la care pacientul să-şi 
încheie sesiunea de Internet, setați soneria şi 
spuneţi-i pacientului să pună ceasul aproape de 
computer. Atunci când sună, e timpul ca 
pacientul să închidă computerul. 


3. Stabilirea unor țeluri 

Multe încercări de limitare a utilizării 
Internetului eşuează din cauză că utilizatorul se 
bazează pe un plan ambiguu de gestionare a 
orelor petrecute on-line. Pentru a evita aceasta, 
este recomandabil să fie programate sesiuni 
structurate pentru pacient, prin stabilirea unor 
țeluri rezonabile, ca de pildă de a utiliza 
Internetul timp de 20 de ore pe săptămână în loc 
de 40, cum obişnuia pacientul. Apoi, aceste 20 de 
ore pot fi eşalonate şi trecute într-un calendar 
săptămânal. E bine ca pacientul să aibă sesiuni 
Internet scurte şi dese. Acest lucru va diminua 
dependenţa. Ca exemplu al unui program de 20 
de ore, pacientul poate planifica să utilizeze 
Internetul în fiecare zi lucrătoare de la 8 la 10 
p.m., iar sâmbăta şi duminica între 1 şi 6 p.m. 
Acesta poate fi înlocuit apoi cu un alt program, de 
numai 10 ore pe săptămână, care să includă 
sesiuni de la 8 la 11 p.m. în două dintre zilele 
lucrătoare, şi una de la 8:30 a.m. la 12:30 p.m. 
sâmbăta. Încorporarea unui program palpabil al 
utilizării Internetului îi va conferi pacientului 
sentimentul că ţine lucrurile sub control, în loc de 

a permite Internetului să preia controlul asupra 
vieții sale. 


4. Abstinenţa 

În evaluarea pe care o face medicul, acesta 
poate constata că o anumită aplicație a 
Internetului, precum camerele de chat, jocurile 
interactive, grupurile de ştiri sau World Wide 
Web-ul, poate reprezenta problema de bază a 
pacientului. Dacă a fost identificată o anumită 
aplicaţie, iar încercările de a modera utilizarea 
acesteia au eşuat, atunci este recomandabilă 
abstinența totală de acea aplicație. Pacientul 
trebuie să oprească toate activitățile legate de 
aplicația respectivă. Aceasta nu înseamnă că 
pacienţii nu pot folosi alte aplicaţii de care au 
nevoie. De pildă, un pacient dependent de 
camerele de chat trebuie să se abțină de la acestea. 
Totuşi, acelaşi pacient poate folosi e-mailul sau 
WWW-ul pentru a face rezervări de bilete de 
avion sau pentru a-şi cumpăra o maşină. [...] 


5. Fişe de memorie 

Deseori pacienții se simt depăşiţi deoarece 
privesc problema în mod eronat, exagerând 
dificultățile şi minimalizând posibilitatea de a 
reuşi acțiuni corectoare. Pentru a-l ajuta pe 
pacient să se concentreze asupra scopului de a 
reduce utilizarea sau de a se abține de la o 
anumită aplicaţie, este recomandat să i se 
sugereze acestuia o întocmire a unei liste: a) a 
celor mai importante cinci probleme cauzate de 
dependența de Internet, şi b) a celor mai 
importante cinci beneficii rezultate în urma 
scurtării timpului de utilizare a Internetului sau 

în urma abținerii de la o anumită aplicaţie. Astfel 
de probleme din lista a) pot fi de pildă timpul 
pierdut care ar fi putut fi petrecut împreună cu 
soția şi cu copiii, certurile din familie, probleme la 
serviciu, sau note proaste. Beneficii din lista b) pot 
fi petrecerea unui timp mai îndelungat cu familia, 
timp mai mult pentru întâlnirea cu prietenii din 
viața reală, încetarea certurilor de acasă, 
productivitate îmbunătățită la serviciu, sau note 
mai bune.[...] 

Apoi, recomandaţi pacientului să-şi ia cu 
el aceste liste de câteva ori pe săptămână pentru a 
reflecta la problemele cauzate de folosirea 
excesivă a Internetului şi la beneficiile obținute 
prin controlul utilizării acestuia; acest lucru va 
constitui un mijloc pentru a-i spori motivaţia de a 
se elibera de dependenţă. 


6. Practicarea unei activități alternative 
Indiferent dacă pacientul doreşte să se 
abțină de la o anumită aplicație sau numai să 
modereze utilizarea acesteia, este important să 
practice o activitate alternativă. Medicul îl poate 
sfătui să întocmească un inventar personal al 
lucrurilor pe care a renunţat să le mai facă din 
cauza timpului petrecut pe Internet. Poate că 
pacientul petrece mai puţin timp făcând excursii, 
jucând golf, pescuind, la camping, sau întâlnindu- 
se cu prietenii. Poate a încetat să mai practice un 
sport sau să mai viziteze muzee, ori să 
întreprindă acțiuni de voluntariat la biserică. 
Poate există anumite activități a căror realizare 
pacientul a tot amânat-o, cum ar fi înscrierea la un 
centru de fitness sau invitarea unui vechi prieten 
pentru a lua masa de prânz împreună. Medicul îl 
poate îndemna pe pacient să scrie o listă a tuturor 


92 


acestor activități pe care le-a neglijat sau amânat 
de când a apărut dependenţa sa de Internet. Apoi 
pacientul le poate clasifica în următoarele 
categorii: 1-foarte important, 2-important, 3- 
neimportant. În evaluarea acestor activități 
nerealizate din cauza Internetului, pacientul va 
reflecta la modul în care se desfăşura viața sa 
înainte de a deveni dependent de Internet. În 
particular, întrebaţi-l în ce fel ar putea acele 
activități evaluate ca „foarte importante” să-i 
influențeze în bine calitatea vieții. Vor putea astfel 
înțelege mai bine şi conştientiza că realizarea 
activităților duce la o viață mai bună. Aceasta se 
va dovedi de mare ajutor în special în cazul 
pacienților care au o stare de euforie atunci când 
se angajează în activități on-line, pacienți care 
astfel vor cultiva sentimente plăcute legate de 
activitățile din viața reală şi îşi vor diminua 
nevoia de a căuta împlinirea emoțională pe 
Internet. 


7. Grupuri de sprijin 

Unii oameni pot fi tentaţi să îşi dezvolte o 
dependenţă de Internet din cauza unei lipse a 
relaţiilor sociale în viața reală. Young” a arătat că 
relațiile sociale pe care le oferă Internetul au 
contribuit la dezvoltarea unor comportamente 
dependente printre cei care au un stil de viață mai 
retras, cum ar fi femeile casnice, celibatarii, 


% C£. Kimberly Young, What Makes On-line Usage 
Stimulating?  Potential  Explanations for  Pathological 
Internet Use, în: 105th Annual Meeting of the American 
Psychological Association, Chicago, S.U.A., 15 august 
1997;  apud: Kimberly Young, Internet  Addiction: 
Symptoms, Evaluation and Treatment, în: Innovations in 
Clinical Practice, vol. 17, Sarasota, Florida, 1999. 

persoanele cu handicap sau pensionarii. Studiul 
lui a evidențiat faptul că aceste persoane 
petreceau lungi perioade de timp singuri acasă, 
recurgând la aplicaţii on-line interactive (precum 
camerele de chat) ca substitut pentru lipsa 
relațiilor sociale din viața reală. Alţi oameni, care 
au trecut recent prin situații cum ar fi moartea 
unei persoane apropiate, divorțul sau pierderea 
serviciului pot apela la Internet pentru a evada 
mental din problemele din viața reală. [...] Toţi 
aceşti oameni ajung, prin dobândirea 
dependenţei, pacienți şi trebuie ajutați ca atare. 

Medicul trebuie să-l ajute pe pacient să 
găsească un grup de sprijin corespunzător care să 
se potrivească cel mai bine situației sale 
particulare.[...] Dacă un pacient duce unul dintre 
stilurile de viață mai retrasă menționate mai sus, 
atunci, ca soluție, ar putea să se înscrie într-un 
grup local de îmbunătăţire a relațiilor 
interpersonale, într-un grup de celibatari, să 
participe la clase de ceramică, la liga de bowling, 
sau să intre într-un grup de la biserică pentru a 
cunoaşte persoane noi. Dacă un pacient este 
rămas de curând văduv(ă), atunci cel mai bun 
pentru el ar fi un grup de sprijin pentru cei care 
au suferit pierderi grele. Dacă alt pacient a 
divorțat recent, atunci cel mai indicat ar fi un 
grup de sprijin pentru persoanele divorțate. O 
dată ce aceşti indivizi dezvoltă relații personale în 
viața reală, ei se vor baza mai puţin pe Internet 
pentru a compensa lipsurile din viața lor reală. 
Dacă nu există asemenea grupuri în localitate, ori 
într-un spațiu apropiat, se pot găsi alte grupuri în 
care pacienţii să găsească empatia şi sprijinul de 
care au nevoie pentru a depăşi momentul fără 
drogul oferit de excesul de Internet. 

Un creştin ortodox care cunoaşte 
puterea harului vindecător în Biserică, simte 
inconsistența acestor soluţii, şubrezenia lor 
datorită lipsei lui Hristos. 

Putem afirma că asemenea soluții sunt 
chiar cauze ale dependenţei de internet şi ale 
tuturor bolilor spirituale ale veacului acestuia 
crepuscular, prin secularismul lor. Să intri într-un 
grup de la Biserică pentru a cunoaşte persoane 
noi e soluția disoluției, nu a  coagulării 
restauratoare şi mântuitoare. 

lată umanitate oarbă, care crede că surpă 
iadul cu clase de ceramică şi tehnici de bowling. 
„Medicul” de aici are cultura morții nu cultura 
vieții fiindcă nu-l are pe Hristos. 

[De asemenea, în S.U.A. există, încă 
dinainte de anul 2000, şi grupuri specializate pe 
tratamentul dependenţei de Internet].[...] 


8. Terapia în familie 

Terapia în familie este necesară pentru 
persoanele dependente ale căror căsnicii sau 
relații familiale au fost influențate negativ din 
cauza dependenţei de Internet. Această terapie 
este focalizată pe câteva aspecte fundamentale: a) 
educarea familiei pentru a cunoaşte cât de 
puternică poate fi dependenţa de Internet; b) 
reducerea învinovăţirilor adresate dependentului 
pentru comportamentul său; c) îmbunătățirea 
comunicării deschise despre problemele familiale 
care l-au condus pe dependentul de Internet să 
caute on-line o împlinire psihologică a nevoilor 
sale emoționale; şi d) ajutorul oferit de familie 
pentru vindecarea dependentului, prin găsirea de 
noi hobby-uri, luarea unei vacanțe, sau prin 
înțelegerea sentimentelor dependentului etc. Un 

sprijin familial puternic îi poate permite 
pacientului să se vindece de dependența de 
Internet.”* 


Concluzii 


La finalul acestui capitol vom prezenta 
care sunt, în opinia noastră, cauzele principale ale 
dependenţei de jocurile video, de Internet şi, în 
cele din urmă, ale unei vieți marcate de 
sentimentul neîmplinirii, o viață ratată şi o moarte 
prematură: 

„Nihilismul, trăsătura caracteristică a 
culturii moderne, este spiritul în care se edifică 
sinele şi identitatea „omului nou”. Unul dintre 
principalii viruşi de care se contaminează mintea 
micilor telespectatori este relativizarea 
adevărului. O boală ciudată, de neînțeles pentru 
cei din vechile generaţii, este manifestarea la 
tinerii de astăzi a indiferenţei față de credinţă, față 
de orice ideal, față de adevăr în general. Lecţia pe 
care o primesc copiii de la televizor poate fi 
sintetizată în sentința prin care Nietzsche 
surprinde esența nihilismului: „Nu mai există 
adevăr absolut, nu mai este stare absolută a 
lucrurilor”. 

Îi vedem pe tinerii de astăzi că nu se mai 
interesează de nimic; nu mai au putere să lupte 
pentru un ideal sau o credință, deoarece nu-i mai 
motivează decât interesul material şi plăcerea. 
[a] 

O altă consecință a expunerii la mesajele 
programelor de televiziune [şi ale mass-media în 


S Kimberly Young, Internet  Addiction:  Symptoms, 


Evaluation and Treatment, în: Innovations in Clinical 
Practice, vol. 17, Sarasota, Florida, 1999. 

general] este formarea unei atitudini nihiliste, 
răzvrătite. Spiritul negației sau al revoltei se 
insinuează şi ajunge să pună stăpânire pe 
conştiinţa telespectatorilor. [...] Televiziunea îi 
îndeamnă pe copii să se opună autorității 
părinţilor, Bisericii, celor mai vârstnici în general, 
să manifeste reticență sau să conteste credința, 
obiceiurile şi valorile tradiționale. 

Totodată, ideologia mediatică îl învață pe 
copil sau pe tânăr să se încreadă în el însuşi, în 
părerile, în senzațiile şi dorinţele lui individu- 
aliste şi egoiste, [...] „apărându-i” drepturile şi 
libertățile de toți cei care ar atenta la acestea 
(părinţi, bunici, preoţi sau prieteni). În realitate, 
copilul sau tânărul este învățat să spună „nu” la 
tot ce poate însemna un sprijin sau un reper real 
în viaţa sa şi să se încreadă în aceia care au interes 
să-i manipuleze gândurile, să-i exploateze 
potenţialul de consumator.”“* 

În concluzie, „cultivarea aceloraşi realități 
sau activități care sunt subminate sau substituite 
[de Internet] constituie cel mai bun antidot în 
eliberarea de tirania acestuia. Relaţiile personale, 
o bogată viață de familie, contactul cu natura, 
activitățile practice, în casă şi pe lângă casă, 
munca în general, exercițiile fizice, lectura şi, în 
mod esenţial, credința şi faptele acesteia, sunt 
doar câteva elemente ale unei vieți normale”“, 
împlinite cu adevărat, în care Internetul este 
folosit în mod  judicios, moderat şi cu 
înțelepciune. 


s Virgiliu Gheorghe, Nicoleta  Criveanu, Andrei 


Drăgulinescu, op. cit., pp.81-82. 
s Virgiliu Gheorghe, op. cit., p. 425. 

TELEFOANELE MOBILE 


Doctorul George Carlo, fost cercetător-şef 
în cadrul unuia dintre cele mai extinse eforturi 
realizate în lume pentru cercetarea siguranței 
tehnologiei wireless, a fost angajat de industria 
telefoanelor celulare pentru a dovedi că 
telefoanele mobile sunt sigure - nu a putut! 

„Unul câte unul, în studiul doctorului 
Carlo au apărut semne alarmante: telefoanele 
celulare interferă cu pacemaker-ele, craniul aflat în 
dezvoltare al copiilor este adânc penetrat de 
către energia emisă de un telefon celular, bariera 
de sânge din creier care îl protejează pe acesta 
împotriva atacului toxinelor poate fi compromisă 
de radiațiile emise de telefoanele celulare, şi, cel 
mai uimitor lucru, radiaţiile din domeniul 
frecvenţelor radio emise de aceste telefoane 
creează micronuclee în celulele sangvine, tip de 
deteriorare genetică cunoscută ca semn 
caracteristic al cancerului.”“% 

lată câteva imagini care nu reprezintă, 
după cum v-aţi putea închipui, creierul unor 


s Dr. George Carlo, Martin Schram, Cel/ Phones: Invisible 
Hazards in the Wireless Age, 2001. 

persoane după ce au consumat droguri, ci creierul 
copiilor noştri în timp ce vorbesc la telefonul 


mobil!“ 


Penetrarea 
radiaţiilor de 
la telefonul 
mobil în 


Penetrarea 
radiaţiilor în 
creierul unui 
copil de 10 ani 


Penetrarea 
radiaţiilor în 
creierul unui 
copil de 5 ani 


creierul unui 
adult 


Copiii sunt mai susceptibili la deteriorări 
genetice deoarece țesuturile din creierul lor sunt 
încă în creştere, iar celulele lor se divid rapid. 
Distrugerile materialului genetic în celulele aflate 
în creştere conduc la întreruperea funcționării 
celulelor, moartea acestora, dezvoltarea 
tumorilor şi deteriorarea sistemului imunitar şi 
a sistemului nervos. Mai mult, sistemele de 
protecţie care permit adaptarea la atacuri de orice 
fel din partea mediului nu sunt încă dezvoltate 
complet la copii. În creier, spre exemplu, aceste 
sisteme se dezvoltă şi cresc până la vârsta de 20 
de ani. 

Marea  susceptibilitate a copiilor şi 
adolescenților la tipurile de riscuri pentru 
sănătate, arătată acum de datele ştiinţifice despre 


S Vezi Cell Phones Endanger Children, http:/hwww.emf- 
health.com/children.htm. 

radiaţiile din domeniul microundelor, cumulată 
cu pătrunderea semnificativ mai mare a acestor 
radiaţii în creierul copiilor, necesită o acţiune 
imediată pentru a-i proteja pe copii. 

Un studiu recent realizat în Marea Britanie 
arată că 87% dintre copiii cu vârste cuprinse între 
11 şi 16 ani dețin propriile lor telefoane mobile, 
iar 40% dintre ei îşi petrec zilnic 15 minute sau 
mai mult vorbind la telefoanele lor celulare. Un 
fapt şi mai tulburător este că 70% dintre aceşti 
copii au afirmat că nu vor renunța la folosirea 
telefonului mobil nici chiar dacă Guvenul le va 
recomanda aceasta. Se estimează că numărul de 
utilizatori de telefoane mobile din întreaga lume 
este de 2 miliarde de persoane; 500 de milioane 
dintre ei sunt copii. 

Un alt aspect al problemei este constituit 
de faptul că efectele negative ale expunerii la 
radiaţiile emise de telefoanele mobile nu se 
manifestă de obicei imediat, ci în decursul a mai 
mulți ani. Astfel, cazurile care au apărut în anii 90 
ai secolului trecut îşi au originea cel mai probabil 
în anii 80 sau chiar mai înainte. Problema 
efectelor nocive ale câmpurilor electromagnetice a 
fost inclusă ca o nouă formă în categoria tipurilor 
de poluare, cu consecințe comparabile cu cele ale 
poluării aerului şi a apei. Efectele acestor radiații 
au fost comparate şi cu efectele fumatului, iar în 
privința efectului de avalanşă asupra sănătății, cu 
procesul lent al otrăvirii cu mercur. 

„Expunerea voluntară a creierului la 
microundele provenite de la telefoanele mobile 
reprezintă cel mai vast experiment biologic 
uman din toate timpurile”, a declarat reputatul 
profesor  Leif Salford, şef de cercetare la 
Universitatea Lund din Suedia. lar conform unei 

statistici furnizate de NeurologyChannel.com, 
„Tumorile maligne ale creierului reprezintă cea 
de-a doua cauză a morţii copiilor [sub 15 ani] şi 
tinerilor adulţi [sub 34 ani].” În Australia, ele 
reprezintă chiar prima cauză. lar experții 
sugerează o conexiune a acestor rezultate cu 
creşterea expunerii la radiaţiile generate prin 
folosirea telefoanelor mobile. 

O privire aruncată asupra titlurilor 
publicațiilor din ultimii ani ne va arăta că această 
problemă este mai mult decât o „sperietoare a 
publicului”. S-a scris foarte mult despre efectele 
negative ale radiaţiilor emise de telefoanele 
mobile. În cele ce urmează vom oferi mai multe 
exemple.“ 


Radiațiile emise de telefoanele mobile şi 
riscul apariției leucemiei la copii 


O analiză a efectelor câmpurilor 
electromagnetice (şi în particular ale radiațiilor 
emise de telefoanele mobile), folosind datele 
provenind de la nouă studii diferite, a ajuns la 
rezultatul că, în cazul copiilor expuşi la mai mult 
de 4mG există o probabilitate de două ori mai 
mare ca aceştia să se îmbolnăvească de leucemie. 

„Nivelul semnificației pe care o prezintă 
excesul de risc la expuneri ridicate face ca simpla 
întâmplare să reprezinte o explicație foarte 
improbabilă”, a conchis o echipă internațională 
alcătuită din epidemiologi dintre cei mai de 
seamă, în numărul din septembrie 2000 al 
prestigioasei reviste British Journal of Cancer (83, p. 


s C£. Cell Phones Endanger Children, http://hww.emt- 
health.com/children.htm. 

692-698, 2000). Condusă de Dr. Anders Ahlbom 
de la Institutul Karolinska din Stockholm, echipa 
care a efectuat studiul include pe doctorii 
Nicholas Day din Marea Britanie, Maria 
Feychting din Suedia, Martha Linet din S.U.A., 
Mary McBride din Canada, Jârg Michaelis din 
Germania, Jargen Olsen din Danemarca, Tore 
Tynes din Norvegia şi Pia Verkasalo din 
Finlanda, fiecare dintre ei conducând câte un 
studiu important în propria lor țară. 

Aceste rezultate sunt similare cu cele 
anunțate cu un an înainte de Dr. Sander 
Greenland de la Universitatea California din Los 
Angeles (vezi Microwave News, 
septembrie / octombrie 1999), într-o analiză care a 
combinat de asemenea rezultatele mai multor 
studii. „Rezultatele sunt foarte asemănătoare. 
Sunt mult mai asemănătoare decât ne-am fi putut 
aştepta, având în vedere modurile diferite în care 
au fost realizate aceste studii”, a declarat 
Greenland pentru Microwave News în septembrie 
2000.% 


Cei mai competenţi oameni de ştiinţă acuză 
companiile de telefonie mobilă că pun în 
pericol sănătatea tinerilor prin ofertele care 
îi vizează 


Firmele de de telefonie mobilă îşi iau în 
mod cinic ca public țintă copiii, deşi aceştia sunt 
cei mai sensibili la radiații, a declarat unul din cei 
mai de seamă oameni de ştiinţă. Sir William 


Ș Leading Epidemiologists See Childhood Leukemia Risk at 
4 mG, Microwave News, vol. 20, nr. 5, septembrie / 
octombrie 2000. 

Stewart, care a condus una dintre cele mai vaste 
investigații din lume asupra siguranţei 
telefoanelor mobile, a afirmat că cei care-i 
încurajează pe copiii sub 16 ani să cumpere 
telefoane mobile sunt iresponsabili.7 


Copii nenăscuţi afectaţi de radiaţiile emise 
de telefoanele mobile 


Posibilitatea aceasta creşte atunci când 
dispozitivele sunt purtate aproape de locul în care 
se află embrionul sau fătul. Oamenii de ştiinţă au 
accentuat faptul că embrionul sau fătul nu trebuie 
expus la radiaţii din domeniul radiofrecvențelor 
(RE), precum sunt cele emise de telefonul mobil. 

Rezultatele cercetărilor publicate continuă 
să arate înțelegerea generală că expunerea 
oamenilor la radiații RF poate produce efecte de 
distrugere genetică. Aceste efecte includ 
distrugerea cromozomilor, deteriorarea ADN- 
ului, cancer, pierderea memoriei ş.a.” 


„Telefoanele mobile mi-au ucis fiica” 


O mamă lovită de durere a afirmat că 
radiaţiile de la telefonul mobil au provocat 
moartea fiicei sale adolescente. 


Dai op Scientists Damn Companies for Targeting the Young 
and Putting Their Health at Risk, Daily Mail, Londra, 26 
ianuarie 2002. 

7! Fetal Exposure to Radiofrequency Radiation 
(EMF/EMR), Citizens' Initiative Omega, Chicago, 22 august 
2002. 

Blonda Samantha Miller, în vârstă de 17 
ani, îşi petrecea fiecare moment liber vorbind cu 
prietenul ei şi cu amicele ei la telefonul mobil 
cumpărat cu doi ani înainte. Însă fata a început să 
se plângă de dureri de cap acute. Consultată de 
un specialist, a fost diagnosticată cu o tumoare 
cerebrală în partea stângă a capului - exact acolo 
unde ţinea telefonul mobil la ureche. Samantha a 
fost doborâtă de forma cea mai severă de tumoare 
- glioblastom multiform. Şi-a petrecut ultimele ei 
săptămâni de viață imobilizată într-un scaun cu 
rotile. Samantha a murit în spital. 

Mama ei, Janet, a declarat: „Era foarte 
vorbăreaţă, plină de viață şi deschisă, şi telefonul 
ei suna încontinuu. Însă dintr-o dată a început să 
aibă dureri de cap şi se simțea tot mai rău. Îmi 
rupea inima să o văd aşa. Am pierdut o fiică 
minunată. Acum e prea târziu pentru ea, dar aş 
vrea ca ceilalți, şi în special copiii, să fie conştienţi 
de pericol. De când s-a întâmplat asta, toți din 
familia noastră au încetat să mai folosească 
telefoane mobile.” 


Riscurile pentru adolescenţi ale radiațiilor 
emise de telefoanele mobile 


„Producătorii de telefonie mobilă ar trebui 
să ia în serios rezultatele cercetărilor ştiinţifice 
efectuate în Suedia care au demonstrat că 
produsele lor sunt periculoase pentru adolescenți, 


? John Coles, Mobile Phones Killed My Daughter, The 
Times, 28 august 2002. 

şi ar trebui să lucreze la realizarea unor telefoane 
mai sigure”, a declarat omul de ştiinţă dr. Neil 
Cherry. 

Cherry, profesor asociat la Universitatea 
Lincoln din Christchurch, Noua Zeelandă, a 
afirmat că există mai mult de 50 de patente de 
dispozitive sau de metode de a face telefoanele 
mobile mai sigure şi care nu sunt folosite de 
producătorii de telefonie mobilă. „Estimarea mea 
este că acestea ar reduce expunerea utilizatorilor 
de 100 până la 1000 de ori”, a afirmat el. 

Cherry a comentat un studiu efectuat de 
oameni de ştiinţă din Suedia, conduşi de 
neurochirurgul Leif Salford, publicat în martie 
2003. Rezultatele acestui studiu au arătat că 
celulele din creierul şobolanilor care controlează 
senzațiile, memoria şi mişcarea au murit după ce 
au fost expuse la radiaţiile provenite de la diverse 
telefoane mobile, la nivele diferite ale radiaţiei, 
timp de două ore. S-a afirmat că vârsta 
şobolanilor testați era echivalentă cu vârsta unei 
persoane adolescente. Salford a avertizat că 
expunerea pe durată lungă ar putea diminua 
capacitățile creierului. „Nu putem exclude 
posibilitatea ca, după câteva decenii de utilizare 
zilnică a telefoanelor mobile, o întreagă generație 
de utilizatori să sufere efectele negative ale 
acestora”, a declarat el. În anul 2003 existau, 
numai în Noua Zeelandă, 2,3 milioane de 
telefoane mobile în folosinţă, şi se estima că 60% 
dintre familii dețineau cel puțin unul (între timp, 
evident, acest procent a crescut încă şi mai mult). 

Cherry a afirmat că producătorii de 
telefonie mobilă îşi promovau produsele 
adolescenților şi copiilor, pentru a crea o bază de 
clienți pe toată durata vieţii acestora. „Deşi 

ştiinţa arată că telefoanele mobile sunt mult mai 
periculoase decât tutunul, ei profită de faptul că 
radiaţia este invizibilă şi deci nu poate fi văzută 
sau mirosită precum fumul de tutun”, a adăugat 
omul de ştiinţă. El a îndemnat Guvernul să-i 
oblige pe producători să plaseze avertismente de 
siguranță pe telefoanele mobile. „Ar trebui să se 
ceară companiilor să accepte în mod public să 
facă telefoanele mobile mai sigure.” De asemenea, 
Cherry i-a îndemnat pe părinți să-şi convingă 
copiii să minimizeze folosirea telefoanelor mobile. 

Laboratorul Naţional al Radiaţiilor din 
cadrul Ministerului Sănătății din Noua Zeelandă 
a recomandat utilizatorilor de telefoane mobile: 

- folosirea telefoanelor doar în locurile cu 
semnal puternic. Acest fapt permite ca telefonul 
să transmită cu o putere redusă (de până la 100 de 
ori mai mică decât valoarea sa maximă), 
reducând corespunzător expunerea; 

- minimizarea duratei convorbirilor; 

- desfăşurarea antenei şi menținerea ei 
departe de cap; 

- folosirea unui kit hands-free cu antenă 
externă.” 

Telefoanele mobile şi senilitatea prematură 


Noile cercetări sugerează că telefoanele 
mobile şi noua tehnologie wireless pot produce 
unei „întregi generaţii” de adolesenţi de astăzi 
senilitate încă din prima jumătate a vieții. Studiul 
- care avertizează în special asupra „utilizării 
intensive a telefoanelor mobile de către tineri” - 
vine pe fondul unei diminuări a cercetării 
efectelor telefoanelor mobile asupra sănătăţii, 


% Anita Mathews, Teen Cell Phone Radiation Risk, CPR 
News Bureau, 4 aprilie 2003. 

diminuare datorată presiunilor din partea 
industriei producătoare de telefoane mobile. 

Profesorul Leif Salford de la prestigoasa 
universitate Lund din Suedia, care a condus 
cercetările, şi căruia îi aparține afirmația 
menționată mai devreme: „Expunerea voluntară a 
creierului la  microundele provenite de la 
telefoanele mobile reprezintă cel mai vast 
experiment biologic uman din toate timpurile”, 
este preocupat de faptul că, pe măsura răspândirii 
noilor tehnologii wireless, lumea „se poate îneca 
într-un ocean de microunde”. 

Studiul - finanțat de Swedish Council for 
Work Life Research şi publicat de National Institute 
of Environmental Health Sciences al guvernului 
S.U.A. - deschide noi perspective, arătând modul 
în care chiar şi nivele joase de radiații din 
domeniul microundelor pot face ca proteinele să 
se scurgă de-a lungul barierei sanguine a 
creierului. 

Profesorul Salford şi echipa sa au efectuat 
aceste investigații timp de cincisprezece ani. 
Ultimele lor cercetări trec cu încă un pas mai 
departe, arătând că acest proces prezintă efecte 
negative extrem de nocive pentru creier. Astfel, în 
cazul neuronilor care, în condiţii normale, nu ar fi 
fost atinşi de „senilitate” înainte ca persoanele 
respective să ajungă la şaizeci de ani, acest 
fenomen se manifestă înainte de vârsta de treizeci 
de ani.” 


Guvernul Marii Britanii interzice 
telefoanele celulare în toate şcolile 


1 Geoffrey Lean, Mobiles “make you senile”, The 
Independent, 14 septembrie 2003. 

În noiembrie 2003, învățătorii britanici au 
primit dispoziția din partea guvernului de a 
interzice elevilor folosirea telefoanelor mobile, în 
condiţiile creşterii temerilor legate de siguranța 
pe care o prezintă acestea. Secretarul de stat 
pentru educație al Marii Britanii, David Blunkett, 
a afirmat că telefoanele mobile nu trebuie folosite 
de elevii sub 16 ani decât în cazuri de urgenţă. 

Această dispoziție guvernamentală a fost 
dată după publicarea, în acelaşi an, a rezultatelor 
investigaţiilor conduse de fostul cercetător-şef al 
guvernului, Sir William Stewart. Acesta a atras 
copiilor la efectele negative ale radiațiilor, din 
pricina faptului că sistemul lor imunitar nu este 
încă dezvoltat complet.” 


Radiațiile din domeniul frecvenţelor radio 
şi autismul la copii 


Studii din 2004 au sugerat posibilitatea 
unei asocieri între expunerea fetală/neonatală la 
radiații electromagnetice din domeniul 
frecvenţelor radio şi incidența crescută a 
sindromului ASD (Autism Spectrum Disorders). 

Datele epidemiologice obținute indică o 
creştere dramatică a sindromului  ASD. 
Rezultatele cele mai recente indică o incidenţă a 
acestuia de aproximativ un caz la fiecare 500 de 


% UK. Government Bans Cell Phones in All Schools, The 
Sun, 16 noiembrie 2003. 

copii. Totuşi, etiologia autismului urmează să fie 
determinată. 

Datele obținute sugerează o posibilă 
corelație între incidența autismului şi o toxină din 
mediu neluată în considerare până acum. Faptul 
că radiația din domeniul frecvenţelor radio este o 
substanță biologic activă reprezintă un fapt 
general acceptat de comunitatea ştiinţifică. De 
asemenea este recunoscut faptul că în ultimii 
douăzeci de ani oamenii au devenit expuşi 
pretutindeni la radiaţiile din domeniul 
frecvenţelor radio, în vreme ce astfel de expuneri 
erau destul de rare înaintea acestei perioade. 


Creşterea numărului de cancere ale 
creierului la copii datorită utilizării de către 
aceştia a telefoanelor mobile 


Unul dintre episoadele TV ale emisiunii 
australiene A Current Affair l-a avut în prim plan 
pe unul dintre cei mai de seamă (şi unul dintre cei 
mai curajoşi)  neurochirurgi australieni, dr. 
Charlie Teo. Acesta a recunoscut că această 
creştere alarmantă din ultimii ani a numărului 
cancerelor la creier ale copiilor poate fi pusă în 
legătură cu folosirea de către aceştia a telefoanelor 
mobile, precum şi cu expunerea acestora la alte 
surse de câmp electromagnetic. 

Dr. Charlie Teo, îngrijorat de statisticile 
care au arătat o creştere cu 21% a numărului 


72 Robert C. Kane, A Possible Association Between 
Fetal/neonatal Exposure to Radiofrequency 
Electromagnetic Radiation and the Increased Incidence of 
Autism Spectrum Disorders (4SD), Medical Hypotheses, 
vol. 62, nr. 2, pp. 195-197, februarie 2004. 

tumorilor cerebrale ale copiilor, a efectuat 
cercetări despre efectul radiațiilor emise de 
telefoanele mobile şi în general de radiaţiile 
electromagnetice asupra acestor statistici, şi a 
lansat un avertisment către părinți. 

Dr. Teo este acum atât de precaut, încât 
faptul că fiica sa de doisprezece ani posedă un 
telefon mobil reprezintă un punct dureros în 
familie. „Argumentul ei ca să mă convingă să-şi ia 
un telefon mobil a fost că există anumite beneficii, 
mai ales în situații de urgenţă, dar mi-a promis că 
va fi înțeleaptă şi va folosi întotdeauna facilitatea 
oferită de căşti”, a afirmat el. 

Dr. Teo are toate motivele să fie îngrijorat, 
în urma rezultatelor studiilor care arată legătura 
dintre radiațiile electromagnetice şi tumorile 
cerebrale. Şi, fără a căuta cu orice preț să fie 
alarmist, vrea să-i facă pe oameni conştienţi în 
special de efectele asupra copiilor. 

De asemenea, senatoarea Lyn Allison, care 
a cercetat timp de un an rezultatele obținute de 
oamenii de ştiinţă, a declarat că studiile realizate 
arată că „în ultimii douăzeci de ani s-a înregistrat 
o creştere de 21% a numărului de tumori 
cerebrale la copii”, adăugând că „această 
perioadă de douăzeci de ani coincide cu perioada 
de când au început să fie folosite telefoanele 
mobile.” lar grosimea craniului unei persoane, în 
conformitate cu studiile ştiinţifice citite de 
senatoarea Allison, este un criteriu de distingere a 
unor nivele diferite de vulnerabilitate. „Oamenii 
de ştiinţă spun că grosimea craniului copiilor este 
elementul care face diferența, deoarece este mai 
subțire în comparație cu cel al adulților şi conţine 
mai mult fluid cerebral, ceea ce înseamnă că 

radiaţiile emise de telefoanele mobile pot străbate 
creierul cu mai multă uşurinţă”, afirmă ea. 

Dr. Teo oferă şi exemple concrete de 
pacienţi ale căror tumori sunt asociate folosirii de 
către aceştia a telefoanelor mobile: „Atunci când 
pacienţii bolnavi de cancer vin la mine, pun 
următoarea întrebare celor mai mulți dintre ei: 
Tumoarea ta este localizată în partea dreaptă a 
creierului, este chiar în zona aflată deasupra urechii; 
poți să-mi spui dacă te-ai expus mai mult decât 
majoritatea persoanelor la radiațiile emise de 
telefoanele mobile?, şi am fost surprins să primesc 
de la cei mai mulți dintre ei următorul răspuns: 
Da, am folosit telefonul mobil continuu în ultimii 
şapte ani şi am aproape mereu telefonul lipit de ureche 
pe acea parte, adică acolo unde a apărut 
tumoarea.” 

Geoff şi Denise O'Connell din Canberra şi- 
au pierdut fiica în vârstă de şapte ani, Kessie, din 
cauza unei tumori cerebrale. Propriile lor cercetări 
ştiinţifice pe care le-au efectuat i-au făcut 
conştienţi de riscurile asociate expunerii la 
radiațiile câmpurilor electromagnetice.” 


Cancerul cavității bucale şi folosirea 
telefoanelor mobile de către copii 


John Hamburger, conferențiar la 
Birmingham Dental Hospital, a atras atenţia asupra 
unei creşteri a numărului de cancere ale cavității 
bucale în rândul copiilor şi adolescenților. 

Fumatul şi băutura în exces sunt factorii 
care sunt de obicei asociați cu creşterea riscului de 


” Ray Martin, Brain Tumours: the Silent Killer, A Current 
Affair, Australia, 7 iulie 2004. 

a contacta cancer al cavității bucale, şi pot fi 
implicate în creşterea numărului de cancere în 
rândul adolescenților, însă este foarte puţin 
probabil ca aceşti factori să constituie motivul 
pentru nivelele ridicate ale incidenței acestor 
cancere în rândul copiilor. 

Eileen O'Connor din Sutton Coldfield este 
convinsă că această creştere a numărului 
cancerelor la copii este mult mai probabil cauzată 
de folosirea telefoanelor mobile. Copiii nu ascultă 
de recomandările Departamentului Sănătăţii de a- 
şi folosi telefoanele mobile doar în situații de 
urgenţă, şi sunt deseori utilizatori „înrăiți” de 
telefoane mobile.” 

Pericolele pe care le prezintă noile telefoane 
fixe portabile (cordless phones) 


Experții spun că telefoanele fixe portabile 
(telefoanele cordless) din apartamente prezintă un 
risc pentru sănătate de 100 de ori mai mare decât 
cel prezentat de utilizarea telefoanelor mobile. 
Aceste telefoane emit nivele ridicate de radiaţii — 
chiar şi în afara timpului în care sunt utilizate 
efectiv. Cercetătorii din Suedia avertizează că 
riscul de a dobândi o tumoare cerebrală este în 
cazul telefoanelor cordless încă şi mai mare decât 
în cazul telefoanelor mobile. 

Emisiile de la încărcătorul unui telefon 
cordless pot atinge şase volți pe metru. La o 
distanță de doi metri de telefonul cordless, 
radiaţiile au o valoare de 2,5 volți pe metru - ceea 
ce înseamnă de 50 de ori mai mult decât nivelul 
pe care oamenii de ştiinţă îl consideră a fi nivelul 


% Mouth Cancer and Mobile Phone Use by Children, 
PowerWatch, 17 noiembrie 2004. 

de siguranţă. În cazul telefoanelor cordless, acest 
nivel de siguranţă, care are valoarea de 0,05 volţi 
pe metru, este atins doar la o distanță de 100 de 
metri față de telefon. Din cauza modului în care 
funcționează telefonul cordless, încărcătorul 
acestuia emite constant radiaţie la putere maximă 
chiar şi atunci când telefonul nu este în funcțiune. 

Aceste rezultate şocante obținute de 
cercetătorii din Suedia (Lennart Hardell, Michael 
Carlbery şi Kjell Hansson Mild) sunt confirmate 
de numeroşi experți din domeniul medical. Spre 
exemplu, Dr. David Dowson afirmă: „Să ai un 
telefon cordless este ca şi cum ai avea în casă un 
stâlp de telefonie mobilă. Aş recomanda oricărei 
persoane care deține un telefon cordless să-l 
înlocuiască cu un telefon fix clasic.” 


Blestemul erei telefoanelor mobile: smogul 
electronic 


În jurul caselor noastre există nenumărate 
dispozitive ale căror câmpuri electrice - după 
cum avertizează oamenii de ştiinţă - produc 
depresii, avorturi spontane şi cancer. 

„Smogul” invizibil, creat de electricitatea 
care alimentează civilizația noastră produce 
cancer la copii, avorturi spontane şi îi face pe unii 
oameni alergici la viața modernă, după cum arată 
noile dovezi ştiinţifice. Aceste dovezi - care au 
fost luate în serios de autorităţile internaționale - 
sugerează faptul că aproape toată lumea este 
expusă astăzi la o nouă formă de poluare, cu 


? Robbie Collin, New Cordless Phones Danger, News of the 
World, 5 februarie 2006. 

nenumărate surse în cadrul utilizării zilnice din 
fiecare casă. 

Două departamente oficiale ale sănătăţii 
au prezentat rapoarte, iar Agenţia de Protecţie a 
Sănătății (HPA - Health Protection Agency) a ţinut 
în anul 2006 prima întrunire a unui grup de 
experți însărcinați cu elaborarea unor sfaturi 
pentru public legate de această amenințare. 
Organizația Mondială a Sănătății (OMS) a 
Naţiunilor Unite numeşte smogul electronic „una 
din cele mai des întâlnite şi mai rapid crescătoare 
influențe ale mediului” şi accentuează faptul că 
„se preocupă în mod serios” de efectele asupra 
sănătăţii. OMS adaugă că „orice om din lume” e 
expus şi că „nivelul smogului electronic va 
continua să crească o dată cu dezvoltarea 
tehnologiei.” 

Dispozitivele electronice dau naştere unor 
câmpuri electrice şi magnetice care scad rapid cu 
distanța, însă aplicaţii precum uscătoarele de păr 
şi aparatele de ras electrice, folosite la mică 
distanță de cap, pot da nivele ridicate ale 
expunerii. Păturile electrice şi radiourile cu ceas 
din apropierea patului produc doze încă şi mai 
mari, deoarece oamenii sunt expuşi la ele pe 
durate de multe ore în timpul somnului. 

Câmpurile de radiofrecvență - o altă 
componentă a smogului electronic - sunt emise 
de cuptoarele cu microunde, transmițătoarele TV 
şi radio, stâlpii de telefonie mobilă şi de 
telefoanele mobile însele. 

OMS afirmă că smogul poate să interfere 
cu curenţii electrici slabi naturali care ajută la 
funcționarea organismului uman. Există de mai 
multă vreme îngrijorări legate de expunerea la 
câmpurile emise de stâlpii de electricitate, însă, 

până nu de mult, acestea au fost ignorate, ba 
uneori chiar ridiculizate de autorități. Însă în 
2005, un studiu oficial al National Radiological 
Protection Board a conchis că, pentru copiii care 
locuiesc în apropierea acestor stâlpi de 
electricitate, riscul de a se îmbolnăvi de leucemie 
este mult mai probabil. 

Agenţia Internațională de Cercetare a 
Cancerului - componentă a OMS şi cea mai 
importantă organizaţie internațională ce se ocupă 
cu studiul acestei boli - clasează smogul 
electronic ca „posibil cancerigen pentru om”. lar 
profesorul David Carpenter, decanul Şcolii de 
Sănătate Publică din New York, a declarat pentru 
ziarul The Independent din 30 aprilie 2006 că este 
foarte probabil ca smogul electronic să fie 
responsabil pentru 30% dintre cancerele la copii. 
Un raport al Departamentului Sănătății din 
California conchide că este de asemenea foarte 
probabil ca smogul electronic să producă la adulți 
leucemie şi cancer la creier, şi poate fi responsabil 
pentru 10% din totalul pierderilor de sarcină. 
Profesorul Denis Henshaw de la Universitatea din 
Bristol, profesor de efectele radiației asupra 
omului, afirmă că „o cantitate uriaşă de dovezi 
indică o gamă întreagă de efecte adverse asupra 
sănătăţii”. El estimează de asemenea că smogul 
electronic produce aproximativ 9000 de cazuri de 
depresie. 

Poate aspectul cel mai ciudat dintre toate, 
există din ce în ce mai multe dovezi că smogul 
electronic îi face pe unii oameni să devină alergici 
la electricitate, acuzând greață, dureri, amețeală, 
depresii, insomnii şi dificultăți de concentrare 
atunci când utilizează aparatură electrică sau se 
află în apropierea stâlpilor de telefonie mobilă. 

Unii sunt atât de rău afectaţi, încât sunt nevoiți să 
îşi schimbe stilul de viață. Se estimează că 
numărul persoanelor afectate de acestea se ridică 
până la un total de 3% din întreaga populație a 
globului. 

lată şi un exemplu al unui caz al unei 
persoane afectate de aceste efecte nocive ale 
smogului electronic. Până acum doi ani, Sarah 
Dacre mărturiseşte că ducea o „viață 
binecuvântată”. Conducea propria ei companie şi 
locuia într-o casă scumpă din nordul Londrei, 
când, deodată, i-a slăbit vederea la ochiul drept: a 
observat prima dată acest efect atunci când a fost 
incapabilă să citească o hartă. Curând după aceea, 
a început să simtă dureri în încheieturi. Nu mai 
putea să doarmă şi îşi petrecea nopțile 
„plimbându-se ca un leu în cuşcă”. l-a slăbit 
memoria, până în asemenea măsură încât, dacă îşi 
nota pe hârtie ce lucruri vroia să-şi amintească să 
le facă, uita chiar şi că a scris acele notițe. 
Simptomele se înrăutățeau ori de câte ori se 
expunea la electricitate. Nu putea să folosească 
computerul nici măcar cinci minute fără să i se 
facă rău... Toate acestea îi creau senzaţia că se 
topeşte încetul cu încetul...% 


7 sfaturi de protecție împotriva radiaţiilor 
emise de telefoanele mobile 


În finalul acestui capitol, oferim o listă de 
sfaturi ale specialistului Taraka Serrano pentru 
minimizarea efectelor expunerii la radiaţiile emise 
de telefoanele mobile: 


5 Geoffrey Lean, The Curse of the Mobile Phone Age: 
Electronic Smog, The Independent, 7 mai 2006. 

1. Limitaţi folosirea telefonului mobil la 
apelurile cele mai importante şi limitați durata 
convorbirilor. Rezultatele cercetărilor au arătat că 
şi numai o convorbire de două minute modifică 
activitatea electrică naturală a creierului timp de 
până la o oră după acea convorbire. 

2. Copiilor nu trebuie să li se permită 
folosirea telefonului mobil decât în cazuri de 
urgență. Deoarece craniul copiilor se află încă în 
creştere, radiaţia îl poate penetra mult mai adânc. 

3. Nu ţineţi telefonul mobil în buzunar 
în apropierea vreunui organ vital (de exemplu 
inima) sau la centura pantalonilor. Tesuturile 
corpului din partea inferioară prezintă o bună 
conductivitate a radiaţiei şi o absorb mai repede 
decât o absoarbe creierul. Rezultatele unor studii 
arată că bărbaţii care îşi țin telefoanele mobile în 
apropierea organelor genitale sunt supuşi riscului 
unei scăderi a numărului de spermatozoizi cu 
până la 30%. 

4. Nu folosiţi telefoanele mobile în spații 
închise ai căror pereți conțin metal, precum 
autovehiculele şi lifturile. Acestea se comportă 
ca o cuşcă Faraday care captează radiaţia şi o 
reflectă înapoi către ocupanţii acestora. 

5. Nu efectuaţi un apel atunci când 
semnalul este slab, deoarece expunerea la radiații 
se măreşte în mod corespunzător, pentru că 
telefonul are nevoie de o putere mai mare pentru 
a realiza conexiunea. 

6. Nu cumpăraţi un telefon mobil având 
o rată specifică de absorbţie (SAR) mare. Multe 
dintre telefoanele mobile conțin în manualul lor 
de folosire indicația nivelului SAR. Aceasta 
reprezintă o modalitate de a măsura cantitatea de 
energie RF (de radiofrecvenţă) care este absorbită 

în corp. Evident, SAR trebuie să fie cât mai mic. 
(Nu uitaţi, totuşi, că studiile care au fost efectuate 
folosind radiaţii situate chiar şi de sute de ori sub 
limitele SAR curente au dovedit că aceste radiații 
prezintă efecte biologice negative). 

7. Folosiţi un dispozitiv de protecţie 
validat ştiinţific împotriva radiaţiilor electro- 
magnetice. 

Desigur, această listă nu este exhaustivă, 
dar prezintă câteva nivele de intervenţie rapidă 
pentru protecția dumneavoastră şi a copiilor 
dumneavoastră. 

Faptul că rezultatele studiilor privind 
activitatea telefoniei mobile şi fixe fără fir şi 
sfaturile specialiştilor de bună credință 
îngrijorează, dar nu diminuează numărul 
utilizatorilor, ci dimpotrivă, trecerea este 
exponențială, este o dovadă de dependență 
instalată. 


Cauza spirituală a dependenţei de telefonul 
mobil 


Comportamentul dependenţei de 
telefonul mobil pune în evidenţă faptul că este 
vorba de o maladie psihică şi sufletească: 

-  nelinişte; 

-  tremoral mâinii drepte în special; 

- stare de aşteptare, cu abatarea atenției de 
la mediu şi interlocutori, dialog neatent; 

- necesitatea de a atinge telefonul sau de a-l 
privi cerându-i parcă apelarea dorită; 


51 Taraka Serrano, 10 Cell Phone Radiation Protection Tips, 
http://Awww.emf-health.com/articles-10tips.htm , 30 iulie 
2006. 

- _tresărirea şi bucuria din ochii celui apelat, 
înainte de a şti cine-l sună; 

- când cel ce aşteaptă nu este apelat, 
apelează el pe oricine, pentru nimicuri; 

-  nevrozare tot mai accentuată până la 
nevroze grave; 

- criză identitară; 

- subiectul se vrea în centrul atenției şi 
crede că performanţele telefonului şi 
numărul abonamentelor îi conferă acest 
loc; cu timpul, manifestări privind 
patologia isteriei, mândrie. 


Ce vede un ochi cu discernământ 
spiritual? Vede lipsa de comuniune autentică, 
profund sufletească şi dorința vederii față 
către față cu cei dragi, rigorismul manifestat 
printr-o comunicare superficială care nu se 
implică trup şi suflet, comunicare egoistă nu 
comuniune. Când este vorba de părinți şi 
copii, toți şi alți oameni care se iubesc, 
telefoanele dese determinate de îngrijorare 
dovedesc în afară de bunele sentimente şi o 
lipsă de credinţă în grija lui Dumnezeu față de 
cei iubiți şi lipsa rugăciunii. 

Singurătate cu telefon. Fără Dumnezeu. 

DEPENDENȚA DE FAST PÂNĂ 
LA INSTANT 


Fast şi instant sunt cuvinte asociate în 
ultimele decenii cu anumite produse alimentare şi 
cu un tip de alimentaţie cu preparare rapidă 
pentru a putea fi consumate pe fugă. Înainte de 
americanizarea limbajului comercial la noi, 
circula cuvântul „minutul” iar prepararea era „la 
minut”. 

În oraşele mari din Statele Unite şi Europa 
Centrală precum şi la noi în ultima vreme fast- 
urile şi instant-urile au devenit un mod de a 
considera şi a trăi viața în grabă, într-o goană 

nebună, sub teroarea timpului care ne întoarce la 
mitul Greciei Antice despre Uranus mâncându-şi 
copiii. 

Fast şi instant au devenit concepte din ce 
în ce mai încăpătoare într-o lume idololatră, fără 
apărare, vrăjită iar nu desvrăjită de spiritualitatea 
dominantă New Age. Nerăbdarea şi graba devenite 
o patologie a „secolului vitezei” - cum a fost 
denumit secolul XX - şi cu atât mai mult au 
schimbat viața, în toate compartimentele ei 
inclusiv în intimitatea familială. Intimitate 
familială, linişte şi  regăsire în atmosfera 
propriului cămin, în care mesele calde preparate 
de casă cu specific familial, cu suflet de mamă, cu 
prezența tuturor generațiilor din jurul mesei, 
noapte bună înainte de culcare, sautul dimineţii, 
dar mai cu seamă „Iatăl nostru” înainte de a 
mânca sunt foarte aproape de dispariție totală. Se 
pierde Sfânta şi roditoarea coagulare familială. 
Alungarea lui Hristos-Viaţa usucă, fărâmițează, 
deşertifică solurile Terrei şi inimile „neplugărite” 
de rugăciune ale pământenilor. În schimb 
existența devine tot mai dependentă şi în aceeaşi 
măsură degradată de materii şi radiații 
nenaturale, în alimentaţie, în tratamente medicale, 
în construcții, transport etc. Inventivitatea 
omenirii, explozivă în aceste vremuri de pe urmă, 
pusă în slujba vieţii se perverteşte şi devine 
distructivă. Duhul uciderii şi al sinuciderii 
bântuie o lume care, fără Dumnezeu nu ştie să 
trăiască şi nici nu mai doreşte să trăiască, căutând 
să se întoarcă în nimicul din care a fost creată. 


Cuptoarele cu microunde coc şi țesuturile 
utilizatorilor 

Până şi cuptoarele cu microunde confirmă 
zicala despre iadul pavat cu bune intenții, zicală 
profetică, foarte nimerită culturii şi civilizației 
zilelor noastre. 

Mâncarea  gătită la cuptoarele cu 
microunde este una din cauzele cele mai 
semnificative ale unei sănătăți proaste, şi este cu 
siguranţă şi una dintre cele mai ignorate. 

Un semnal de alarmă a fost constituit de 
un fapt întâmplat în 1991 la un spital din 
Oklahoma, S.U.A. Acolo, o pacientă, pe nume 
Norma Levitt, a murit în urma unui banal transfer 
de sânge, deoarece asistenta care trebuia să 
încălzească sângele a folosit pentru aceasta 
cuptorul cu microunde, fapt care a dus la 
alterarea sângelui din cauza microundelor. 
Spitalul a fost dat în judecată. 

Doi cercetători, Dr. Hans Ulrich Hertel şi 
Dr. Bernard H. Blanc, au confirmat că gătitul la 
cuptoarele cu microunde modifică în mod 
semnificativ nutrienții alimentelor. Dr. Hertel a 
lucrat înainte ca nutriționist timp de câţiva ani la 
una dintre marile companii producătoare de 
alimente din Elveţia. Atunci când a atras atenția 
asupra procedeelor dubioase folosite de acea 
companie pentru prelucrarea alimentelor, 
procedee ce aveau ca efect denaturarea lor, a fost 
concediat. Apoi s-a asociat cu Dr. Blanc de la 
Institutul Federal Elveţian de Biochimie. 

Cei doi au studiat efectul mâncării gătite 
la cuptoarele cu microunde asupra a opt 
persoane, luându-le eşantioane de sânge după ce 
aceştia mâncaseră. Ei au găsit că, după ce 
subiecții au consumat alimente preparate la 
cuptorul cu microunde, nivelul hemoglobinei 
din sânge a scăzut. „Rezultatele au arătat 

tendinţe spre anemie. Situația a devenit încă mai 
pronunţată în timpul celei de-a doua luni a 
studiului”, au declarat cei doi oameni de ştiinţă. 
Ne putem întreba care ar fi fost rezultatele pe care 
le-ar fi obținut dacă ar fi studiat persoane care au 
consumat mâncare preparată la cuptoarele cu 
microunde timp de un an sau mai mult... 

Modificarea violentă pe care o produc 
cuptoarele cu microunde asupra moleculelor 
alimentelor creează noi substanțe denumite 
compuşi radiolitici. Aceştia reprezintă mutații 
necunoscute în lumea naturală. Gătitul clasic 
duce şi el la formarea unor compuşi radiolitici (de 
aceea este fără îndoială preferabil să consumăm 
cât mai multe alimente crude), însă gătitul la 
cuptoare cu microunde produce incomparabil 
mai mulți astfel de compuşi. Aceasta duce apoi la 
deteriorarea sângelui şi a sistemului imunitar. 

Aceleaşi studii au arătat şi că numărul 
leucocitelor creşte după fiecare masă la care se 
consumă alimente preparate la cuptoarele cu 
microunde - fapt pe care hematologii îl iau 
foarte în serios, deoarece reprezintă adesea 
semnul unor efecte extrem de vătămătoare, ca de 
exemplu al otrăvirii. 

De asemenea, după consumarea de 
alimente gătite la cuptorul cu microunde, s-a 
constatat creşterea nivelului colesterolului. Dr. 
Hertel a declarat: „Opiniile ştiinţifice obişnuite 
afirmă că valorile colesterolului se modifică de 
obicei lent pe perioade lungi de timp. În acest 
studiu însă, valorile au crescut rapid după 
consumarea legumelor expuse la microunde.” El 
crede că studiul său confirmă noile date ştiinţifice 
care sugerează că se pot ivi creşteri rapide de 
colesterol în sânge din cauza stresului acut. „De 

asemenea - a adăugat el - nivelele colesterolului 
din sânge sunt mai puţin influențate de 
conținutul de colesterol al alimentelor decât de 
factorii de stres. Astfel de factori cauzatori de 
stres pot fi constituiți de alimente care virtual nu 
conţin deloc colesterol - legumele expuse la 
microunde.” 

Rezultatele au fost publicate în revista 
Search for Health în primăvara anului 1992. Cum 
au fost întâmpinate aceste cercetări? O puternică 
organizație comercială, Asociaţia Elvețiană a 
Dealerilor de Aparate Electrocasnice şi 
Industriale, a reuşit să-l influențeze pe 
preşedintele Curţii Juridice din  Seftingen, 
cantonul Berna, să emită un ordin prin care lui 
Hertel şi Blanc li s-a interzis să îşi mai publice 
rezultatele cercetărilor, urmând ca în caz contrar 
să fie pasibili de amenzi usturătoare sau de până 
la un an de închisoare. Ca răspuns la aceasta, 
Blanc s-a dezis de rezultatele pe care le-a obținut. 
În schimb, Hertel a început o serie de conferinţe şi 
a cerut un proces la curtea cu juri. 

În fine, în 1998, interdicția Curţii Juridice 
a fost abrogată. Într-un proces ce a avut loc la 
Strasbourg în ziua de 25 august 1998, în care 
părțile au fost reprezentate de Dr. Hertel şi 
respectiv de statul elvețian, Curtea Europeană a 
Drepturilor Omului a recunoscut că a avut loc o 
încălcare a drepturilor lui Hertel prin decizia din 
1993. Curtea a decis că acel ordin, care îi 
interzicea să declare că alimentele gătite la 
cuptoarele cu microunde sunt periculoase pentru 
sănătate, venea în contradicție cu dreptul la libera 
exprimare. În plus, statul elveţian a fost obligat să 


124 


plătească despăgubiri în valoare de 40.000 de 
franci.” 


Interzicerea cuptoarelor cu microunde în 
Rusia 


După cel de-al doilea război mondial, ruşii 
au efectuat numeroase experimente legate de 
cuptoarele cu microunde. Din 1957 şi până recent, 
cercetările lor au fost efectuate în principal la 
Institutul de tehnologie radio din Klinsk, Belarus. 
În conformitate cu spusele cercetătorului 
american William Kopp, care a strâns laolaltă 
multe dintre rezultatele cercetărilor efectuate în 
Rusia şi Germania - şi se pare că a fost şi 
persecutat din cauza aceasta (]. Nat. Sci., 1998; 
1:42-3) - următoarele efecte au fost observate de 
echipele de cercetători ruşi: 

1. Încălzirea cărnii preparate într-un 
cuptor cu microunde un timp suficient pentru 
consum uman a creat: 

i d-nitrosodietanolamină (un 
binecunoscut agent cauzator al cancerului) 

* destabilizarea compuşilor biomoleculari 
cu proteină activă 

* crearea unui efect de legătură cu 
radioactivitatea din atmosferă 

* crearea de agenți cauzatori ai cancerului 
în cadrul compuşilor proteină-hidrosilat în lapte 
şi cereale; 

2. Emisiile de microunde au produs de 
asemenea alterarea comportării catabolice (de 


5 Stephanie Relfe, B.Sc., Microwave Cooking Is Killing 
You, Sydney, Australia, 4 august 2006, 
http://wwww .articlestree.com/health/microwave-cooking-is- 
killing-you-tx2 10442 html. 

rupere) a glucosidei - şi galactosidei - elemente 
din fructele înghețate care sunt încălzite în acest 
mod; 

3. Microundele au alterat comportarea 
catabolică a alcaloizilor din plante atunci când 
legume crude, gătite sau îngheţate au fost expuse 
la microunde chiar şi pe perioade foarte scurte de 
timp; 

4. Radicalii liberi producători de cancer au 
fost creați în cadrul anumitor formațiuni 
moleculare din plante, în special în rădăcinile 
legumelor crude; 

5.  Ingerarea alimentelor supuse la 
microunde a produs un procentaj mai mare de 
celule canceroase în sânge; 

6. Din cauza modificărilor chimice ale 
substanţelor din alimente, au apărut disfuncţii ale 
sistemului limfatic, conducând la degenerarea 
capacității sistemului imunitar de a se proteja 
împotriva extinderii cancerului; 

7. Catabolismul instabil al alimentelor 
supuse microundelor a alterat substanţele 
elementare din alimente, conducând la tulburări 
ale sistemului digestiv; 

8. Cei care au ingerat alimente gătite în 
cuptoarele cu microunde au prezentat o incidență 
statistică mai mare a cancerului stomacului şi 
intestinelor, precum şi o degradare generală a 
țesuturilor celulare periferice, cu o deteriorare 
treptată a funcțiilor sistemelor digestiv şi excretor; 

9. Expunerea la microunde a produs 
descreşteri semnificative ale valorii nutriționale a 
tuturor alimentelor studiate, şi în particular: 

* o  descreştere a  biodisponibilității 
vitaminelor B, C şi E, a mineralelor esențiale şi a 
lipotroficelor 

* distrugerea valorii  nutriționale a 
nucleoproteinelor din carne 

* scăderea activității metabolice a 
alcaloizilor,  glucosidelor,  galactosidelor şi 
nitrilosidelor (adică a tuturor substanţelor de 
bază din fructe şi legume) 

* o marcată accelerare a dezintegrării 
structurale în toate alimentele.” 

S-a constatat de asemenea că efectele 
negative nu apar numai în cazul ingerării 
alimentelor preparate la cuptorul cu microunde, 
ci şi în cazul expunerii la câmpul energetic în 
sine (de exemplu, stând în fața cuptorului cu 
microunde). Printre aceste efecte biologice ale 
cuptoarelor cu microunde se pot enumera: 

1.  Afectarea impulsurilor electrice 
nervoase în cadrul potenţialelor joncțiunilor 
creierului; 

2. Efecte negative asupra producerii 
hormonilor şi a menținerii echilibrului hormonal 
la bărbați şi femei; 

3. Nivele semnificativ mai ridicate ale 
alterării formelor de undă ale semnalelor alfa, teta 
şi delta din creier; 

4. Din cauza acestei alterări a undelor din 
creier, s-au înregistrat efecte negative asupra 
psihicului, precum pierderea memoriei, pierderea 
capacității de concentrare, scăderea vitezei 
proceselor intelectului şi insomnii la indivizii 
supuşi efectelor emisiei continue a aparatelor cu 
microunde, fie acestea aparate de gătit sau staţii 
de transmisie.** 


5 Stephanie Relfe, B.Sc., op. cit. 

5 Anthony Wayne, Lawrence Newell, Radiation Ovens - 

The Proven Dangers Of Microwaves, 

http://numismaticrareuscoin.com/nbn/microwave.html, 14 
HZ 


Ca urmare a acestor rezultate obținute de 
oamenii de ştiinţă, cuptoarele cu microunde au 
fost interzise în Rusia în 1976; interdicția a fost 
ridicată după Perestroika. 


Alte studii despre efectele nocive ale 
cuptoarelor cu microunde asupra sănătății 


Dr. Lita Lee din Hawaii scrie în 
prestigioasa revistă „The Lancet”, în numărul din 
9 decembrie 1989: „Încălzirea la cuptorul cu 
microunde a laptelui pentru bebeluşi conduce la 
transformarea anumitor trans-aminoacizi în cis- 
izomerii lor sintetici. Izomerii sintetici nu sunt 
biologic activi. Mai mult, unul dintre aminoacizi, 
L-prolina, se transformă în izomerul d al său, care 
este cunoscut ca neurotoxic (adică otrăvitor 
pentru sistemul nervos) şi nefrotoxic (adică 
otrăvitor pentru rinichi). Este suficient de rău că 
mulți bebeluşi nu sunt alăptaţi de mamele lor şi 
că în schimb li se dă lapte preparat în industrie, 
însă acum acest lapte este făcut încă şi mai toxic 
prin supunerea sa la radiaţiile cuptorului cu 
microunde.” 

În cartea sa Health Effects of Microwave 
Radiation -  Microwave Ovens (Efectele asupra 
sănătății ale radiațiilor emise de cuptoarele cu 
microunde), precum şi în articolele semnate de ea 
în numerele din martie şi septembrie 1991 ale 
revistei „Earthletter”, Dr. Lita Lee afirmă că toate 
cuptoarle cu microunde emit radiaţii 
electromagnetice, vatămă alimentele şi 
transformă substanţele din alimentele gătite în ele 
în produse toxice şi cancerigene. 


iunie 2000. 

În cartea sa The Body Electric, Robert O. 
Becker descrie cercetările efectuate de ruşi asupra 
efectelor asupra sănătății ale radiaţiilor din 
domeniul microundelor, efecte descrise de aceştia 
sub numele de „boala microundelor”. La pagina 
314, Becker afirmă: 

„Primele semne ale acestei boli sunt: o 
presiune redusă a sângelui şi un puls slab. 
Manifestările ulterioare cele mai des întâlnite 
sunt: excitarea cronică a sistemului nervos 
simpatic, dureri de cap, amețeală, dureri ale 
ochilor, insomnii, iritabilitate, anxietate, dureri de 
stomac, incapacitatea de concentrare, căderea 
părului, precum şi o incidență crescută a 
apendicitelor, cataractelor, problemelor 
aparatului reproducător şi cancerelor.”& 

Şi totuşi, cuptoare cu microunde continuă 
să se vândă. De ce? Pur şi simplu pentru că sunt 
fast şi într-o lume fast, se cumpără tot ce e fast. 


MIŞCAREA NEW AGE 
FABRICĂ DE DEPENDENȚE 


Acest capitol se ocupă cu analiza 
metodelor „terapeutice” folosite de unii psihologi, 
metode ale căror efecte negative, după cunoştinţa 
noastră, nu au fost prezentate explicit în nici o 
carte apărută în România. 


5 Cf. Anthony Wayne, Lawrence Newell, op. cit. 

Pentru aceasta vom apela în principal la 
cartea lui Martin şi Deidre Bobgan, PsychoHeresy, 
în care se aduc şi mărturiile multor oameni de 
ştiinţă de bună-credință care au abordat acest 
subiect. 


Freud şi Jung 


„De la bun început - scriu cei doi autori 
menționați - teoriile şi metodele psihologice de 
consiliere au fost în contradicţie cu creştinismul. 
[...] Oameni ca Sigmund Freud (1856-1939) şi Carl 
Jung, (1875-1961) au erodat încrederea oamenilor 
în creştinism şi au construit sisteme aflate în 
directă opoziție cu principiile creştine. 
Ocultismul, ateismul şi antagonismul față de 
creştinism erau deghizate în spatele limbajului 
psihologic care suna ştiinţific. 

Sigmund Freud reducea credințele 
religioase la nişte iluzii şi numea religia nevroza 
obsesivă a umanității. Jung, [...] vedea toate religiile 
ca nişte mitologii colective.” 

„Jung însuşi scria: 

Religiile sunt sisteme de vindecare pentru 
bolile psihice... De aceea, pacienții îl obligă pe 
psihoterapeut să joace rolul unui preot şi aşteaptă de la 
el şi îi cer să îi elibereze de suferințe. De aceea noi, 
psihoterapeuții, trebuie să ne ocupăm cu probleme 
care, strict vorbind, constituie  responsabilitatea 
teologilor. 


5 Martin şi  Deidre  Bobgan, PsychoHeresy: The 
Psychological Seduction of Christianity, cap. 2, Psychology 
as Religion, p. 2, EastGate Publishers, Santa Barbara, 
California, 1987, 
http://Arww.psychoheresy-aware.org/images/Psych_02.pdf 

Să observăm că Jung a folosit cuvântul 
religiile în loc de creştinismul. Jung însuşi a respins 
creştinismul şi a explorat alte forme de experiențe 
religioase, inclusiv cele oculte. [...] Jung s-a 
dispensat de Dumnezeul creştinismului şi şi-a 
luat singur rolul de preot.” 

Din aceste cuvinte ale lui Jung se poate 
observa în mod evident că psihoterapia este o 
religie pentru cei care nu cred în Dumnezeu, 
încercând să substituie creştinismul prin metodele 
sale oculte de „terapie“. 

Freud a crescut într-o familie de evrei. 
Profesorul de psihiatrie Thoams Szasz observa: 
„Unul dintre cele mai puternice motivații din 
viața lui Freud a fost dorința de a lovi în religia 
creştină.” „Freud a folosit un limbaj ştiinţific 
pentru a  deghiza ostilitatea sa împotriva 
religiei.”% 


Statutul ştiinţific al metodelor psihoterapeutice 


Există încă, şi chiar şi în mediul Bisericii, o 
confuzie conform căreia psihoterapia ar fi 
ştiinţifică. Criticii acestei afirmaţii au arătat însă 
că doar fațada psihoterapiei este ştiinţifică. Spre 
exemplu, marele fizician american Richard 
Feynman, laureat al Premiului Nobel, spunea cu 
privire la statutul ştiinţific al psihoterapiei că 
„Psihanaliza nu este o ştiinţă”, ci este „probabil 
mai degrabă ca metodele pe care le folosesc vracii 
vrăjitori”, iar Lance Lee se referea la „psihanaliză 
ca religie ascunsă în spatele vorbăriei ştiinţifice”, 
şi ca „religie de substituție atât pentru terapeut 


“ Idem, p. |. 
5 1dem, p. 2. 

cât şi pentru pacient.”* De asemenea, Karl Kraus 
scria că „în pofida terminologiei sale care ne 
induce în eroare, psihanaliza nu este o ştiinţă, ci o 
religie - credința unei generații incapabile să aibă 
o alta”, iar Martin şi Deidre Bobgan afirmau: 
„Puţini admit că psihoterapia, deşi este gătită în 
straiele ştiinţei, este la fel de goală ca şi împăratul 
din povestea Hainele cele noi ale împăratului.” Aici 
e tragedia. lar şi mai tristă încă este marea 
admiraţie pentru acest fals veşmânt.”” 

Desigur, dacă vorbim despre faptul că 
psihoterapia nu este o ştiinţă, aceasta nu 
înseamnă că întregului domeniu al psihologiei i s- 
ar refuza statutul de ştiinţă. Doar metodele de 
„vindecare”  (=psihoterapeutice) ale psihologiei 
sunt neştiințifice, şi nu doar neştiințifice, ci şi 
vătămătoare de suflet - deoarece sunt în cea mai 
mare parte inspirate din practici oculte extrem- 
orientale şi implică atitudini şi false valori 
incompatibile cu credința creştină. 

Să luăm spre exemplu hipnoza, folosită de 
multe ori în psihoterapie. Martin şi Deidre 
Bobgan atrag atenția că „hipnoza nu este o 
activitate benignă. Studii de caz au descris 
indivizi care au prezentat simptome 
psihopatologice în urma hipnozei, precum şi 
efecte negative pe termen lung. De asemenea, 
aproximativ 10% dintre persoanele care au fost 
hipnotizate suferă de anumite dificultăți datorate 
experienţei lor hipnotice. Aceste efecte negative 
apar în pofida expertizei profesionale sau a grijii 
exercitate de către psihoterapeut. Riscul este şi 
mai mare în cazul hipnozei în grup. [...] 


5 1dem, p. 6. 
% Poveste de Hans Christian Andresen [n.n.] 
9! Martin şi Deidre Bobgan, op. cit., p. 9. 

Hipnotismul este potenţial periculos în cel 
mai bun caz, şi demonic în cel mai rău. În cel mai 
rău caz, hipnotismul îl face pe individ deschis 
experiențelor psihice şi posedării demonice. [..] 
Hipnoza reprezintă o stare alterată de conştiinţă, 
şi nu este nici o diferență față de starea de 
conştiinţă produsă de şamani. 

Diavolul se preface în înger de lumină ori 
de câte ori acest lucru îi este necesar pentru a-şi 
împlini planurile. Dacă el poate să facă astfel încât 
o practică ocultă (hipnoza) să pară benefică prin 
intermediul unei false fațade (medicina sau 
ştiinţa), atunci o va face. [...] Din momentul în 
care cineva deschide uşa ocultismului, chiar şi în 
holurile ştiinţei şi medicinei, devine vulnerabil 
pentru puterile întunericului.”* 

Vom vorbi mai mult despre hipnoză către 
finalul acestui capitol. 


Cercetările despre eficienţa şi limitările 
psihoterapiei 


„Psihoterapia continuă să propăşească 
prin promisiuni de schimbare, vindecare şi 
fericire. [...] Totuşi, cercetările ne spun ceva 
diferit despre eficiența şi limitările 
psihoterapiei. 

Cea mai cunoscută cercetare ştiinţifică 
asupra ratelor de succes şi de eşec al psihoterapiei 
a fost realizată în 1952 de Hans J. Eysenck, un 
eminent om de ştiinţă englez. Eysenck a comparat 
grupuri de pacienţi tratați prin psihoterapie cu 


” Martin şi Deidre Bobgan, Hypnosis: Medical, Scientific, 
or Occultic?, cap. 12, p. 1, EastGate Publishers, Santa 
Barbara, California, 2001, 
http:/hAxrww.psychoheresy-aware.org/images/Hypno_12.pdf 

persoane care au primit puțin sau deloc un astfel 
de tratament. El a obținut rezultatul că procentul 
pacienţilor care au demonstrat o îmbunătăţire a 
fost mai mare în cazul celor care nu au fost supuşi 
psihoterapiei. Au fost examinate peste 8000 de 
cazuri. |...] 

Un experiment efectuat la  All-India 
Institute of Mental Health din Bangalore a ajuns la 
rezultatul că psihiatrii pregătiți în Occident şi 
vindecătorii băştinaşi au obținut rate de vindecare 
comparabile. Diferența cea mai notabilă a fost că 
aşa-numiții vraci-vrăjitori şi-au trimis mai repede 
pacienții acasă.”* 


Implinirea sinelui 


„Unul dintre cei mai populari termeni din 
psihologie este cel al împlinirii sinelui. Deşi este 
o temă extrem de populară, este o temă de origine 
recentă, apărută spre sfârşitul anilor '40. 

Pe măsură ce societatea se îndrepta spre 
împlinirea sinelui, a apărut un nou vocabular care 
revela o nouă atitudine interioară şi un nou mod 
de a privi viaţa. Noul vocabular a devenit fabrica 
unei noi psihologii cunoscute sub numele de 
psihologie umanistă [...], centrată pe împlinirea 
sinelui, cu variațiile sale: iubirea de sine, 
acceptarea de sine, stima de sine şi prețuirea de 
sine, care a devenit noul tărâm al făgăduinței. [...] 
Accentul s-a translatat de la Dumnezeu către 
sinele propriu [subl.ns.] [...] 

Conform psihologilor, cel mai mare 
detriment în calea realizării unei vieți împlinite ar 


% Martin şi  Deidre Bobgan, PsychoHeresy: The 
Psychological  Seduction of Christianity, cap. 15 
Psychotherapy Successful? 

fi o stimă de sine scăzută. În încercarea lor de a-şi 
îndrepta pacienţii către „realizarea completă a 
propriului potenţial”, ei înlocuiesc o formă de 
centrare pe sine (o stimă de sine scăzută) cu o 
altă formă de centrare pe sine (stimă de sine 
ridicată) [subl.ns.].”** 


Atitudinea Mentală Pozitivă (PMA) 


„Conceptul de Atitudine  Mentală 
Pozitivă (PMA) încorporează ideea din vechea 
mistică orientală că toți oamenii pot deveni 
Dumnezeu, că putem realiza orice gândim. 
Creştinismul spune: Cu Dumnezeu orice e posibil, 
însă PMA afirmă: Pentru om orice e posibil, ceea ce 
înseamnă fie că nu avem nevoie de Dumnezeu, fie 
că noi suntem Dumnezeu. [|...] Creştinul are o 
atitudine pozitivă nu din pricină că ar crede în 
puterea gândirii pozitive, ci deoarece se încrede 
în purtarea de grijă a lui Dumnezeu. Însă PMA, 
promovată de mişcarea New Age, se bazează pe 
primul articol de credinţă al psihologiei umaniste: 
Potențialul uman este infinit! [...] Aceste două 
concepte - creştinismul şi PMA - sunt mutual 
contradictorii, în pofida oamenilor sinceri care 
cred că acestea două ar reprezenta acelaşi lucru 
exprimat în limbi diferite. 

Cei direct responsabili pentru aducerea 
PMA în practica bisericească [protestantă] sunt 
Norman Vincent Peale şi Robert Schuller. 
Napoleon Hill şi W. Clement Stone, creatorii 
conceptului PMA, vorbesc despre Dumnezeu în 


” Martin şi Deidre Bobgan, op. cit. , cap. The Gospel of Self, 
EastGate Publishers, Santa Barbara, California, 1987, 
http://xrww.rapidnet.com/-jbeard/bdm/Psychology/psych.ht 
m 

cărțile lor, însă Dumnezeul lor este o Putere Divină 
metafizică la care se poate ajunge prin tehnici ce 
exploatează puterea minţii (de la vizualizare la 
gândire pozitivă şi la alte forme de auto-hipnoză 
şi de psihologie a imaginii de sine). Hill şi Stone 
nu înlocuiesc credința cu PMA, ci promovează o 
idee şi mai periculoasă: aceea că PMA şi credința 
sunt unul şi acelaşi lucru, că a crede în puterea 
minții ar fi oarecum acelaşi lucru ca şi a crede în 
Dumnezeu; că mintea umană ar fi un fel de 
talisman magic care poartă o forță metafizică 
având un potențial infinit. [...]”* 


Norman Vincent Peale 


Una dintre cărțile de mare succes 
(vândută în peste 20 de milioane de exemplare şi 
tradusă în peste 40 de limbi, inclusiv în 
româneşte) este cartea lui Norman Vincent Peale 
Forța gândirii pozitive (scrisă în 1952). În această 
carte, autorul încearcă o  „încreştinare” a 
metodelor psihologiei, prezentându-le ca pe nişte 
practici inofensive, ba chiar vindecătoare şi 
conforme cu învățătura creştină. Trebuie precizat 
însă aici că Peale a fost mason. Şi dacă a fost 
mason n-a putut fi în acelaşi timp decât un fals 
creştin. „Peale a fost Mare Capelan în Marea Lojă 
din New York, Mare Capelan Imperial al 
Mormântului, şi a fost introdus în Holul de 
Onoare de Rit Scoţian în 1991. Portretul său în 
ulei este agăţat pe perete în Templul Masonic din 
Washington D.C.. Peale a preluat ideile sale 


”% Positive Mental Attitude (PMA), material adaptat după 
cărțile Beyond Seduction (pp. 51-53) şi The Seduction of 
Christianity (pp. 28; 217), 
http://www.rapidnet.com/=jbeard/bdm/Psychology/posit.htm 

despre puterea gândirii pozitive din cultul masonic 
intitulat Unity healing cult. Cartea sa despre 
crearea unei imagini pozitive învaţă vizualizarea 
şi alte tehnici oculte/specifice mişcării New 
Age.”% 


Gândirea pozitivă 


De asemenea, despre metoda 
psihoterapeutică numită gândirea pozitivă se mai 
poate afirma (pe lângă cele menţionate în 
paragrafele despre PMA şi despre Norman 
Vincent Peale) că „faptul de a nega realitatea şi de 
a încerca să modifici realitatea cu gânduri şi/sau 
cuvinte pozitive reprezintă o formă de 
vrăjitorie.” Prin gândirea pozitivă se intră în 
legătură cu propriul subconştient, prin afirmații 
„pozitive” de genul: „Sunt o persoană de succes”, 
„Mă simt în siguranţă”, „Sunt una cu natura” etc. 
(vezi şi paragraful care urmează). 


Vindecarea amintirilor  (Healing of 
Memories/Inner  Healing) prin metoda 
vizualizării 


„Vindecarea amintirilor  [...] îşi are 
rădăcinile în învăţăturile anti-creştine şi oculte ale 
lui Agnes Sanford. [...] John Wimber, David 
Yonggi Cho, Robert Schuller şi Norman Vioncent 
Peale sunt câţiva dintre cei mai cunoscuți 


%* Norman Vincent Peale, 1994, 


http://Axrww.rapidnet.com/-jbeard/bdm/Psychology/guidepo/ 


peale.htm 
” Positive Mental Attitude (PMA). 

practicanți ai psihologiei vindecării amintirilor. 
[...] 

Terapiile de vindecare a amintirilor sunt 
vlăstare ale teoriilor lui Freud şi Jung ce-şi au 
rădăcinile în ocultism.[...] 

Învățătura fundamentală a vindecării 
amintirilor constă în teoria că vindecarea vine 
prin dezrădăcinarea amintirilor negative sau 
„Tănilor” făcute de alții în primii ani ai copilăriei, 
care se presupune că au fost îngropate în 
„subconştient”, de unde aceste amintiri ar tinde 
să ne dicteze comportamentul fără ca măcar noi 
să cunoaştem acest lucru. Astfel, vina pentru 
comportamentul rău al cuiva (adică „problemele 
emoționale”) din prezent este plasată asupra 
altora (care sunt percepuți a fi păcătuit împotriva 
noastră în trecut) decât asupra noastră., aşa cum 
este de fapt în realitate. Pentru a „vindeca” aceste 
„amintiri bolnave”, tehnica ocultă a vizualizării 
(în realitate o formă de vrăjitorie sau divinație 
care a fost folosită de şamani, vraci vrăjitori şi 
vrăjitoare de mii de ani, şi a fost interzisă în mod 
special în Sfânta Scriptură) este frecvent folosită 
pentru a recrea scena nefericită din copilărie, în 
care psihologul (dacă este creştin - i.e. catolic, 
protestant etc.) îl îndeamnă pe pacient să şi-l 
„imagineze” pe lisus, să-l aducă în situația din 
trecut pe post de „spirit conducător/agent 
vindecător” şi apoi să-l determine să sfințească 
evenimentul, să ierte pe persoana presupusă a fi 
produs trauma, şi în cele mai multe cazuri chiar 
să modifice realitatea situației în mintea 
subiectului, astfel încât subiectul să poată fi 
„eliberat” de „durerile emoționale” asociate cu 
experiența negativă din trecut, care se presupune 
a fi „îmbolnăvit memoria”  („Vindecătorii” 

romano-catolici folosesc aceleaşi tehnici, însă în 
general înlocuiesc pe lisus cu Sfânta Fecioară ca 
„agent vindecător” pe care subiectul îl întâlneşte 
în imaginație). [...] 

Spre exemplu, dacă tatăl unui bărbat îl 
neglijase când acesta din urmă era copil, un inner- 
healer (vindecător al amintirilor) poate să-l ajute 
pe acel bărbat să-şi creeze o nouă amintire a lui 
lisus jucând baseball cu el atunci când era copil. 
Prin încurajări verbale, psihologul îl face pe 
pacient să se întoarcă în copilărie şi încurajează 
să-l vizualizeze pe lisus aruncându-i mingea, 
lăudându-l de fiecare dată când reuşeşte să o 
lovească. Unii inner-healers îi duc înapoi pe 
pacienţi în uterul mamei şi-i conduc prin 
rebirthing (renaştere) cu ajutorul imagisticii 
ghidate şi al imaginației. Astfel, prin aceste 
tehnici psihanalitice/ oculte, inner-healer-ii 
(vindecătorii amintirilor) nu ar trebui să fie 
surprinşi de posibilitatea de a altera de fapt 
memoria în zelul lor de a înlocui amintirile rele 
cu amintiri bune. Există întotdeauna pericolul ca 
vindecătorul să modifice amintirile prin cuvinte şi 
acțiuni care înseamnă un anumit lucru pentru 
„vindecător”, însă pot comunica ceva complet 
diferit subiectului foarte vulnerabil. [...] 

Desigur, pericolul cel mai mare al tehnicii 
oculte a vizualizării este că subiecții sunt învățați 
să experimenteze lucruri pe care Dumnezeu le-a 
condamnat în mod repetat atât în Vechiul cât şi în 
Noul Tesament, şi nu din cauză că fenomenele 
vizualizate (adică „agentul vindecător/ spiritul 
conducător”) nu ar fi reale, ci din cauză că acestea 
sunt produse de duhuri demonice, care au scopul 
să-l conducă spre închinarea la idoli şi în final la 
distrugere. Scriptura avertizează în mod repetat 

de pericolul implicării în ocultim la orice nivel. 
[...] Această expunere la fenomene oculte, chiar şi 
neintenționată sau inocentă, poate să conducă cu 
uşurinţă la probleme spirituale sau „emoționale“ 
mult mai serioase decât ar fi visat vreodată 
pacientul că ar fi posibile.[...] 

Ceea ce se învață prin „vindecarea 
amintirilor” nu este nimic altceva decât pură 
vrăjitorie (magie neagră), fiind o încercare de a 
manipula realitatea din trecut, prezent sau viitor, 
şi neagă atotputernicia lui Dumnezeu, implicând 
că El ar avea nevoie de „vizualizarea noastră 
creativă” pentru a putea aplica în mod eficient 
vindecarea Sa.”% 


Hipnoza 


„Hipnoza nu este nicidecum ceva nou. 
Este folosită de mii de ani de către vraci vrăjitori, 
mediumuri, şamani, hinduşi, budişti şi yoghini. 
Însă popularitatea în creştere a hipnozei ca 
metodă de vindecare în lumea secularizată de azi 
[o face să fie] recomandată şi folosită de medici, 
dentişti, psihiatri şi psihologi. 

Deşi un hipnotizator poate încuraja doar o 
transă uşoară sau medie, el nu-l poate împiedica 
pe subiectul hipnotizat să plonjeze în mod 
spontan în zona periculoasă, care poate include 
simțul separării de propriul corp, clarviziunea, 
halucinaţiile, stările mistice similare celor descrise 
în mistica orientală, sau chiar şi ceea ce 
cercetătorul Ernest  Hilgard descria ca „posedare 


% Inner Healing/Healing of Memories — Christian or 
Occult?, 
http://Axrww.rapidnet.com/-jbeard/bdm/Psychology/inheal.ht 
m 

demonică”. Putem afirma că hipnoza este ocultă 
la orice nivel al transei.[...] 

Hipnoza nu este demnă de încredere nici 
măcar pentru amintirile recente. Ceea ce pacientul 
„îşi aminteşte” sub hipnoză a fost deseori creat 
sau reconstruit în decursul stării de crescută 
sugestibilitate. Cercetările indică faptul că, după 
hipnoză, o persoană este incapabilă să distingă 
între o amintire adevărată şi ceea ce şi-a imaginat 
sau creat în starea de crescută sugestibilitate. 
Hipnoza poate de asemenea să dea naştere unor 
impresii false în chip de amintiri adevărate ale 
unor evenimente din trecut. [...] Astfel, hipnoza 
este mai probabil să contamineze memoria decât 
să ajute pe o persoană să-şi amintească ceea ce s- 
a întâmplat în realitate în trecut. [subl.ns.]”* 


Mişcarea New Age 


Toate aceste metode „psihoterapeutice” pe 
care le-am menționat fac parte din conceptele 
mişcării New Age. Despre New Age s-a mai scris 
la noi'%, de aceea vom puncta numai aspectele 
cele mai importante legate de această mişcare 
ocultă mondială. 

„Mişcarea New Age este o mişcare atât 
religioasă, cât şi socială. De fapt, cultura vestică 
trece printr-o translație fenomenologică, 
spirituală, ideologică şi sociologică. Este o 


” Hypnosis: Christian or Occult?, adaptată după Martin şi 
Deidre Bobgan, Hypnosis and the Christian, Bethany House 
Publishers, 1984, 
http://www.rapidnet.com/-jbeard/bdm/Psychology/hypno.ht 
m 
1% Vezi de ex. Pr. Dan Bădulescu, Împărăţia răului: New 
Age, Editura Christiana, 2001. 

concepție religioasă asupra lumii care este străină 
de creştinism şi ostilă acestuia. Este o sinteză [...], 
în diverse grade, a religiilor Orientului 
Îndepărtat, în special a hinduismului, 
budismului, taoismului, cu ocultismul vestic, 
adaptată şi influențată de cultura materialistă 
vestică. Apare deseori şi în forme secularizate. 
Expresii proeminente ale mişcării New 
Age au fost aduse în timpurile moderne în 
Europa şi America de către Emanuel Swedenborg 
(1688-1772), de transcendentalişti ca Thoreau, 
Emerson şi Wordsworth (începutul anilor 1800), 
şi de către teozofie, introdusă de doamna Helena 
Blavatsky (1831-1891). În secolul al XX-lea, decada 
anilor '60 a fost martora unei revigorări a 
misticismului oriental, pe măsură ce valorile 
tradiționale au fost contestate. În acea perioadă, 
au devenit populare Zen-ul, Carlos Castahada, 
Beatles, meditaţia transcendentală şi yoga.[...] 
Mişcarea New Age nu este un sistem 
unificat de culte, credințe şi practici, deşi 
rădăcinile sale derivă din religiile orientale şi din 
ocultism. Nu are un lider oficial, nici cartier 
general, nici o listă de membri, însă există o rețea 
de grupuri ce acționează în vederea unor scopuri 
specifice. Unul dintre scopurile principale este de 
a aduce în prim plan - un lider al lumii numit 
„Hristosul” sau „Maitreyia”. Nu în ultimul rând, 
se estimează că există în lume milioane de adepți 
ai diverselor practici şi credințe New Age. 
Mişcarea New Age şi-a dobândit o 
influență semnificativă, afectând aproape toate 
domeniile culturii: sociologie, psihologie, 
medicină, guvernământ, ecologie, ştiinţă, arte, 
educație, comunitatea afacerilor, divertisment, 
sport şi chiar şi biserica. Mişcarea se exprimă prin 

forme foarte divergente şi care suferă diverse 
mutații, de la cele mai evidente până la cele mai 
subtile. Se exprimă în forme religioase organizate, 
cum ar fi aşa-numitele Christian Science, Unity, sau 
chiar în forme de vrăjitorie. Totuşi, se arată şi sub 
forme laice, în diferite seminare despre 
potențialul uman, precum şi în multe forme 
situate între cele religioase şi cele laice, cum ar fi 
meditaţia transcendentală sau anumite practici 
holistice de sănătate.]...] 

Telul major al mişcării New Age este de a 
aduce pacea în lume la intrarea acesteia în Era 
Vărsătorului (v. mai jos). Acest fapt va fi 
îndeplinit în primul rând sub conducerea 
„Hristosului” (cunoscut şi sub numele de „Lord 
Maitreyia”), care este presupus a veni să ne înveţe 
a trăi în pace unii cu alții. Alte țeluri declarate ale 
mişcării sunt stabilirea unei Autorităţi Mondiale a 
Alimentaţiei, a unei Autorităţi Mondiale a Apelor, 
a unei Ordini Economice Mondiale, şi în general a 
unei complet noi Ordini Mondiale. Trebuie 
menționat că una dintre cerinţele pe care trebuie 
să le îndeplinească o persoană pentru a fi admisă 
în New Age este să fie supusă aşa-numitei 
„inițieri luciferice”, un fel de garanţie a loialității 
față de Hristosul Noii Ere şi față de Noua Ordine 
Mondială.” 

În scopul de a cunoaşte cu toții care sunt 
noțiunile şi practicile oculte, demonice promovate 
de mişcarea New Age, pentru a ne putea feri de 
ele, vom prezenta în continuare o listă a celor mai 
răspândite astfel de practici oculte. 

New Age cuprinde o mare varietate de 
noțiuni şi termeni: astrologie, bioenergie, energie 


19! New Age Movement: New Age or Old Occult?, 
http://Arww.rapidnet.com/-jbeard/bdm/Cults/newage.htm 

Chi, chakre, nirvana, reîncarnare, „puterile 
vindecătoare” ale cristalelor şi piramidelor, 
gândirea pozitivă, spiritualitatea indienilor 
americani, Prajna, experiențe  extrasenzoriale, 
imagistică ghidată, potențial uman, 
globalizare/noua ordine mondială (adică: o 
singură limbă, un singur guvern, o monedă unică 
mondială, o singură religie - sincretică) etc. 

Printre practicile New Age se numără: 
yoga, lI Ching,  reflexologia, vindecarea 
amintirilor, magia albă, magia neagră, psihologia 
transpersonală, Tai Chi, şamanismul, 
hipnoterapia, acupunctura, artele marţiale, Zen- 
ul, relaxarea, EST (Erhard Seminar Training), 
Metoda Silva (anterior numită Silva Mind 
Control), vizualizarea etc. 

Câţiva dintre cei mai importanți 
promotori ai mişcării New Age sunt: Alice Bailey, 
Alvin Toffler, Dr. Barbara Ray, Benjamin Creme, 
Levi Dowling, George Trevelyan, Fritjof Capra, 
Abraham Maslow, Barbara Marx Hubbard, Ruth 
Montgomery, Shirley MaclLaine, J]. Z. Knight, 
Marilyn Ferguson, David Spangler, Jeremy 
Rifkin, Norman Cousins, Elizabeth Clare Prophet, 
John Denver, George Lucas şi Norman Lear.!* 

„În rezumat, termenul New Age este un 
termen derivat din astrologie, care indică faptul 
că pământul, dacă nu chiar întreg cosmosul, ar fi 
pe punctul de a efectua o tranziţie evolutivă din 
Era Peştelui!* [...] înspre Era Vărsătorului a noii 
spiritualități şi [după cum susțin adepții mişcării] 


1% Cf. Idem. 
1% Era Peştelui, „adică era lui Hristos şi a creştinismului, 
care — potrivit spuselor lor — a fost epoca îngrădirii, a 
îngustimii şi a cenzurării oamenilor liber-cugetători.” 
(Arhim. Atanasie Anastasiu, op. cit., p. 138). 

a armoniei tuturor lucrurilor. Chiar dacă astăzi 
mişcarea New Age trece printr-o revigorare 
semnificativă, ea nu este deloc nouă. De fapt, este 
chiar foarte veche. Un termen mai potrivit care să 
o descrie ar fi Vechiul Ocultism." 

Discipolul e măgulit aici, în vreme ce 
creştinismul cheamă la mântuire prin vestea cea 
bună: „Pocăiţi-vă că s-a apropiat Împărăția 
Cerurilor.” 

Multitudinea metodelor de încurajare 
privind propriile forțe au ca scop îndepărtarea 
discipolului de Dumnezeu. Odată exclus 
Dumnezeu, în om intră diavolul. Din acest 
moment discipolul demonizat devine un membru 
al Mişcării New Age. 


Cine este cu adevărat Harry Potter şi rolul 
lui în formarea dependenței de atmosfera şi 
practicile satanice 


Harry Potter este şi el un produs New 
Age. 

„Un fapt editorial cel puţin ciudat pentru 
cititorul începutului de secol XXI (romanele din 
seria Harry Potter) ia o amploare de neimaginat în 
rândul şcolarilor contemporani. Într-o epocă 
definită tocmai prin absența lecturii din 
programul adolescenților, se constată brusc că un 
roman ce descrie atmosfera magică din jurul unei 
şcoli de vrăjitorie este citit din scoarță în scoarță 
de sute de milioane de puşti. Poate majoritatea 
dintre ei se află acum în fața primei cărți parcurse 
până la sfârşit. Cartea tradusă deja în 47 de limbi 


'% New Age Movement: New Age or Old Occult?, 


http://Arww.rapidnet.com/-jbeard/bdm/Cults/newage.htm 

a depăşit toate recordurile de vânzare, cu mult 
peste 200 de milioane de exemplare vândute în 
toată lumea.” 1% 

Care este subiectul acestor cărți? lată-l 
prezentat foarte pe scurt: „Harry Potter şi-a trăit 
primii zece ani de viață împreună cu familia 
Dursley: unchiul Vernon, mătuşa Petunia şi vărul 
Dudley. El a fost lăsat în grija familiei Dursley 
după ce părinții lui au fost ucişi de diabolicul 
vrăjitor - lordul Voldemort. Harry avea pe atunci 
un an şi trebuia să moară cu ai săi, dar fiindcă 
poseda deja puteri supranaturale, vraja lordului 
Voldemort nu l-a afectat prea mult, cu excepția 
unei cicatrici sub forma de fulger apărută pe 
frunte. Unchiul Vernon şi mătuşa Petunia 
cunoşteau capacitățile micului băiat, drept pentru 
care l-au tratat inuman. 

Harry se simte mizerabil şi abia aşteaptă 
să-şi  pună-n practică puterile magice, 
perfecționate şi aprofundate la Şcoala de Magie şi 
Vrăjitorie Hogwarts.” 1% 


Cărţile cu Harry Potter - educative sau 
nocive? 


„Am făcut cunoştinţă cu Harry Potter - 
spune Toni Collins, una dintre milioanele de 
persoane care au citit aceste cărți - atunci când 
prietena mea cea mai bună a descoperit că Harry 
l-a determinat pe fiul ei cel mai mare să descopere 
plăcerea lecturii pentru prima dată în viață. Până 
să mă dezmeticesc, Harry Potter era peste tot, iar 


1% Virgiliu Gheorghe, Nicoleta Criveanu, Andrei 
Drăgulinescu, Efectele micului ecran asupra minţii 
copilului, Editura Prodromos, 2007, pp. 86-87. 
1% Despre Harry Potter, http://despreharrypotter.go.ro. 

fiica mea de 18 ani citea şi ea aventurile lui. [...] 
Înainte de a începe să le citesc şi eu, am citit ce 
scriau alţii, care le citiseră. Am remarcat un tipar 
în comentariile lor. Dintre cei care spuneau că le- 
au plăcut foarte mult cărțile cu Harry Potter, 
practic nici unul nu făcuse vreodată experiența 
ocultismului. Pentru ei aceste cărți nu 
reprezentau altceva decât o fantezie în acelaşi gen 
ca şi J.R.R. Tolkien (autorul „Stăpânului inelelor”) 
şi C.S. Lewis (autorul „Cronicilor din Narnia”). 
Prin contrast, aproape toți cei care avuseseră 
experiențe oculte afirmau că găseau cărțile cu 
Harry Potter neliniştitoare, ca şi cum ar fi 
reprezentat o introducere în vrăjitorie. 

De unde această diferență de opinii? O 
mare parte din conținutul cărților cu Harry Potter 
constituie de fapt o fantezie. Autoarea, Joanne 
Rowling, ne spune poveşti despre unicorni, 
despre jocul Quidditch (Vâjthaţ, cf. trad. rom. - 
n.n.) şi despre  bufnițe care distribuie 
corespondența. 

Însă printre aceste pagini se află şi 
numeroase pasaje mult mai întunecate. Această 
combinație - elemente mai întunecate pe 
parcursul acțiunii cărţii şi un final fericit care 
poate fi considerat ca fiind complet imaginar - îi 
lasă pe mulți dintre cititori cu un sentiment 
general pozitiv despre aceste cărți. 

Atunci - se întreabă Toni Collins - de ce 
am simţit o asemenea groază atunci când am citit 
Harry Potter? De ce şi alte persoane care au părăsit 
ocultismul au simţit o astfel de neplăcere pentru 
aceste cărți? John Gibson, convertit de la 
neopăgânism la creştinism, afirmă: „Majoritatea 
oamenilor care au fost implicați în activități oculte 
au rămas cu un fel de amprentă a acestora asupra 

sufletului lor. Aceasta ne dă un fel de sensibilitate 
la lucrurile oculte pe care ceilalți nu o posedă.” 

„O amprentă asupra sufletului” - aceasta 
a fost diferența pe care am văzut-o între cititorii 
care iubesc şi cei care nu iubesc cărțile cu Harry 
Potter. Această „amprentă” era atinsă ori de câte 
ori citeam Harry Potter, iar sufletele noastre 
deveneau neliniştite, căci recunoşteau lucrurile pe 
care le practicam în trecut. [...] 

Există cu adevărat oameni care practică 
vrăjitoria, care fac vrăji şi îndeplinesc ritualuri 
păgâne şi obțin rezultate. J.K. Rowling scrie 
despre acestea ca şi cum puterile acestor oameni 
ar putea fi canalizate înspre bine, şi în aceasta 
constă marele pericol al cărților ei. [...] 

Este important să observăm că vrăjitoria 
despre care scrie J.K. Rowling este în puternic 
contrast cu magia fantastică portretizată în cărțile 
lui Tolkien şi Lewis. Personajele pozitive din 
Stăpânul inelelor şi din Cronicile din Narnia nu 
aruncă vrăji asupra oamenilor, nu invocă spirite şi 
nu sunt în comuniune cu ele ca şi cu nişte prieteni 
dragi, nu îndeplinesc ritualuri vrăjitoreşti şi nu 
amestecă poțiuni, aşa cum fac personajele 
pozitive din Harry Potter. 

În Narnia, un inel te transportă într-o altă 
lume, iar în Stăpânul inelelor fulgerul apare într-un 
moment critic pentru a putea fi îndeplinită o faptă 
de vitejie. Însă în Harry Potter diabolicul 
Voldemort vrăjeşte un jurnal pentru a lua în 
posesie sufletul unei fete. Există diferențe mari şi 
substanţiale, care ne fac să vedem vrăjitoria 
scriitoarei J.K. Rowling într-o cu totul altă lumină 

față de magia care apare în cărțile lui Tolkien sau 
Lewis.”!Y 

În cele ce urmează, vom prezenta câteva 
exemple din cărțile cu Harry Potter care să 
demonstreze şi să  concretizeze afirmațiile 
generale de mai sus. 


Asemănări cu activitatea ocultă 


„Întreaga serie Harry Potter este plină de 
aluzii la ocultism. Gravitatea acestui fapt este de 
obicei banalizată de fanii scriitoarei Rowling. Ei 
pretind că Rowling creează «o lume imaginară», 
aşa cum au creat la rândul lor J.R.R. Tolkien şi 
C.S. Lewis în cărțile lor şi, prin urmare, ei nu văd 
de ce s-ar face atâta vâlvă şi că n-ar trebui dată 
prea mare importanță prezenței vrăjitoarelor şi 
altele asemănătoare. Din păcate, lumea autoarei 
este departe de a fi imaginară; ea urmăreşte 
îndeaproape activitatea ocultă contemporană. 

Toată activitatea vrăjitorească a lui Harry 
din cărțile lui Rowling are un corespondent în 
viața reală. Să începem prin a ne uita la 
programul şcolii Hogwarts. Este un program de 7 
ani care seamănă foarte bine cu învățătura oferită 
de Ordo Anno Mundi (OAM), o grupare ocultă 
din Londra care venerează şerpii. Ca şi şcoala 
Hogwarts, cei de la OAM oferă un program de 
instruire de 7 ani. Programa de la OAM include şi 
un curs despre «vechile rune». În volumul 
«Prizonier la Azkaban», Harry Potter este inițiat 
în «studiul vechilor rune» (Rowling, Harry Potter, 
prizonier în Azkaban - New York: Scholastic, 1999, 
p. 57). Gruparea OAM are şi cursuri despre 


'% Toni Collins, Harry Potter: Agent of Conversion, 
www.envoymagazine.com/harrypotter.htm. 

ghicire, clarviziune şi divinaţie pentru studenții 
din primul an. În Prizonier la Azkaban, lui Harry 
Potter i se spune în clasă «vom învăța metodele 
de bază ale divinaţiei anul acesta» (Rowling, 
Harry Potter, prizonier în Azkaban - New York: 
Scholastic, 1999, p. 103). Cei de la OAM mai au şi 
un curs despre «transformarea în animale şi 
despre vârcolaci». La şcoala Hogwarts, lui Harry 
Potter i se spune de asemenea: «transformarea 
este una dintre vrăjile cele mai complexe şi mai 
periculoase pe care le veți învăța» (Rowling, 
Harry Potter şi Piatra filosofală - Scholastic, 1997, p. 
134). Şi am putea continua uşor şi cu alte 
asemenea comparații. Alte activități oculte 
menționate de Rowling sunt: astrologia, vrăjile, 
necromanţia, licori magice, duhuri familiare 
(spiritism în care sunt invocate rude), talismane, 
piromanțţie, numerologie, chiromanție şi altele 
asemenea. Rowling nu creează noi tipuri de 
vrăjitorie «imaginară», ci ne prezintă practici 
apărute în vechime şi care continuă să fie folosite 
în ocultismul contemporan. Ea însăşi recunoaşte 
că a cercetat şi a studiat practicile oculte ca să-şi 
facă povestea credibilă (Abanes, p. 23, citând-o pe 
Rowling într-un interviu radio din cadrul 
emisiunii „Ihe Diane Rheim Show”, Wamu 
National Public Radio, octombrie 20, 1999. 
Interviul poate fi găsit la 
http:/ /www.wamu.org./dr/shows/drarc_99101 
8.hthl/wednesday). 

Admiratorii scriitoarei ar putea considera 
cuvintele magice inventate de ea - Alomohora! 
Expelliarmus! Rictusempra! Finite Incantatem! - ca 
fiind o dovadă de abordare fantezistă şi 
excentrică a vrăjitoriei, însă aceste câteva nostime 
introduceri în povestea sa sunt doar nişte 

schimbări nesemnificative în vrăjitoria actuală pe 
care o descrie. În multe alte locuri, ea descrie 
practicile vrăjitoreşti fără să schimbe nimic. 
Procedează la fel când scrie despre «mâna gloriei» 
care apare în «camera secretelor»: «Ah, mâna 
gloriei! Pune-i o lumânare şi va da lumină doar 
celui care o poartă! Prietena cea mai bună a 
hoților şi a borfaşilor» (Rowling, Harry Potter şi 
Camera Secretelor - New York: Scholastic, 1999, p. 
51). O astfel de înfiorătoare «mână a gloriei» 
exista cu adevărat în tradiția ocultă. E vorba de 
mâna unui criminal ce fusese spânzurat. Ea fusese 
tăiată, golită de sânge, pusă la sare şi conservată. 
Lumânări (făcute din grăsimea altui criminal şi cu 
fitil făcut din părul său) erau puse între degete 
înainte ca un tâlhar să intre în casa victimei. Se 
spune că mâna aceasta are însuşiri magice, de 
protecţie şi avertizare pentru hoț (Abanes, pp. 60- 
61). 

Rowling mai descrie şi practica ghicirii în 
globul de cristal cu aceeaşi acuratețe şi foarte 
puţină imaginaţie. Profesorul de divinaţie de la 
Hogwarts le spune copiilor: «Ghicitul în globul de 
cristal este o artă extrem de rafinată. Vom începe 
cu relaxarea minţii şi a ochilor ca să ne limpezim 
ochiul interior şi supraconştiința» (Rowling, 
Harry Potter, prizonier în Azkaban - p. 297). Aceasta 
este o descriere exactă a practicii ghicitorilor. Ea 
este folosită pentru a intra în transă şi pentru a 
lua astfel legătura cu lumea spirituală într-o 
încercare de aflare a viitorului. 

Cea mai înfiorătoare practică ocultă 
descrisă se află în volumul IV, când Harry este 
răpit printr-o vrajă şi dus într-un cimitir, unde 
este descris un ritual satanic în cele mai groaznice 
amănunte. Cu toate că această descriere nu 

urmăreşte poate cu exactitate ritualurile 
cunoscute, elementele clasice sunt prezente: 
sacrificiul uman, automutilarea şi alte elemente 
specifice satanismului, inclusiv un «atomey» (un 
pumnal ascuţit, cu două tăişuri, folosit la 
sacrificiu). 


Pagini populate cu vrăjitori 


„De asemenea, pot fi întâlnite în cărțile lui 
Rowling multe personaje binecunoscute în 
ocultism. De exemplu, Nicholas Flanel şi soția sa 
Perenelle sunt menționați. Aceştia au fost nişte 
ocultişti care au trăit în secolul XIII. Nicholas 
Flanel a practicat alchimia şi a devenit celebru în 
calitate de creator al «pietrei filosofale». Piatra 
trebuia să transforme orice substanţă în aur şi să 
producă elixirul vieții care făcea pe oricine 
nemuritor. Rowling e lipsită de imaginaţie atunci 
când introduce personajele Nicholas Flanel şi 
soția sa în carte împreună cu însăşi piatra 
filosofală. În mod identic sunt menționați 
Adalbert - un episcop de Canterbury din secolul 
VIII, condamnat la moarte pentru vrăjitorie 
(prezentat, fireşte, într-o perspectivă pozitivă de 
către autoare) şi Paracelsus, un alchimist elveţian. 

Un personaj din cărţile lui J.K. Rowling 
care ar trebui să dea serios de gândit cititorilor 
creştini este Cassandra Vlabatsky. În mod 
convingător, Richard Abanes arată că acest 
personaj este numit astfel după renumita Helena 
P. Blavatsky, al cărei nume este rearanjat pentru a 
masca menţionarea fățişă (Rowling foloseşte o 
anagramă similară atunci când unul din 
pseudonimele lui Voldemort este introdus sub 
forma anagramei Tom Marvolo Riddle. Acest 

pseudonim este elucidat atunci când literele sunt 
rearanjate sub forma «Eu sunt Lord Voldemort»). 
H.P. Blavatsky a trăit în secolul XIX şi este 
fondatoarea Societăţii Teozofice, al cărei scop era 
«să se opună materialismului ştiinţific şi oricărei 
forme de teologie dogmatică, în special cea 
creştină, pe care conducătorii societății o privesc 
ca fiind extrem de periculoasă» (Dintr-o broşură a 
Societăţii Teozofice, citată în cartea «The Hidden 
Dangers of the Rainbow» - «Pericolele ascunse ale 
curcubeului» de Constance Cumbey, Shreveport, 

Huntington House, 1983, p. 45). 
Blavatsky s-a autocaracterizat şi a fost descrisă de 
discipoli şi colaboratori ca fiind posedată de către 
«cineva» (M.K. Neff, Memoriile personale ale 
Helenei P. Blavatsky, p. 244) şi, mai mult decât atât, 
a scris în termeni foarte clari că «Satan, şarpele 
din Geneză, este adevăratul creator şi binefăcător, 
Tatăl lumii spirituale» (Helena P. Blavatsky, 
Doctrina secretă - Los Angeles: Compania 
Teozofică, 1925, vol.3, p. 386). 

De asemenea, Rowling introduce multe 
personaje păgâne şi mitologice foarte cunoscute, 
folosindu-le numele pentru personajele sale, cum 
ar fi: Minerva (zeiță romană), Argus (uriaşul cu 
1000 de ochi din mitologia greacă), Circe 
(vrăjitoarea din Odiseea) şi Cliodna (zeița 
druidă/ celtică încă venerată de către neopăgânii 
moderni) - Abanes, pp. 30-32. 

Rowling nu creează o a «doua lume», cum 
ar fi cea creată de Tolkien în centrul pământului, 
ci mai degrabă «o lume paralelă», una care 
urmăreşte îndeaproape activitatea ocultă 
contemporană. De fapt, după cum afirmă R. 
Abanes: «Înțelegerea deplină a doamnei Rowling 
în ce priveşte mecanismul ocult este atât de 

evidentă în cărțile sale, încât în timpul unei 
emisiuni de radio în direct, o persoană care se 
declară a fi «vrăjitor» (un practicant al magiei), o 
întreabă entuziasmat pe autoare dacă a fost ea 
însăşi membră a Asociaţiei Vrăjitorilor (Wicca). 
Când Rowling a răspuns negativ, interlocutorul a 
fost şocat şi a replicat: «Ei bine, v-aţi făcut temele 
destul de bine». Acest interlocutor a continuat să- 
şi exprime admiraţia pentru seria Harry Potter, nu 
numai pentru că prezintă atât de multe practici 
oculte, ci şi pentru faptul că prezentarea magiei 
într-o lumină favorabilă a ajutat-o pe fiica sa să se 
obişnuiască cu propriile sale practici de vrăjitor şi 
magician” (Abanes, p. 24, citând-o pe Rowling în 
The Diane Rhein Show, op. cit.). 


Atragerea tineretului la practicarea magiei 


Aici se află pericolul. Cărţile sale reflectă 
atât de bine activitatea ocultă contemporană, încât 
ele devin un mijloc firesc de introducere a 
tinerilor în adevărata magie. Federația Păgână din 
Anglia a desemnat un tânăr membru (în 
septembrie 2001) să răspundă numărului 
crescând de întrebări venite de la tineri. 
Reprezentantul media, Any Norfolk, atribuie 
interesul crescând al tineretului pentru vrăjitorie 
cărților Harry Potter şi piatra filosofală, celorlalte 
cărți din seria Potter şi filmelor TV cum ar fi: 
Sabrina, vrăjitoarea adolescentă, Buffy, spaima 
vampirilor. În continuare a declarat că, după ce 
apare fiecare articol despre vrăjitorie sau 
păgânism, «avem un număr ridicat de telefoane, 
primite majoritatea de la tinere fete» (Fanii lui 
Potter se îndreaptă spre vrăjitorie, This is London - 
Associated Newspapers Ltd., August 4, 2000; 


154 


Vezi: 
http:/ /www.thisislondon.co.uk/dynamic/ news 
story.html?in_reviewid+306029). 

„De ce este oare atât de greu oamenilor să 
creadă că seria Harry Potter ar putea să-i introducă 
uşor într-o practică ocultă contemporană? Nu e 
deloc surprinzător faptul că şi Rowling, şi fanii 
neagă orice intenție de a iniția oamenii, în special 
copii, în vrăjitorie. Oricum, e de notat reacția ei 
față de coperta ediției "Harry Potter şi piatra 
vrăjitorului" (titlul ediției americane a cărții 
"Harry Potter şi piatra filosofală"), publicată la 
Editura Scholastic. În timpul unui interviu din 
aprilie 1999 despre ilustrațiile diverselor ediţii ale 
cărților sale, Rowling a comentat entuziasmată: 
«Coperta ediției Scholastic ilustrează cel mai bine 
modul în care mi-am imaginat cum ar trebui să 
apară cartea. Seamănă cu o carte de vrăji datorită 
culorilor şi a stilului ilustrațional».”"% 


Concluzii 


„Autoarea cărților cu Harry Potter, J.K 
Rowling, este la curent cu cele mai puternice 
simboluri oculte, pe care le-a înfățişat în forme cât 
mai atractive, mai ales pentru copii. Şcolile din 
America, Anglia, Australia şi Noua Zeelandă au 
preluat cărțile cu Harry Potter ca material didactic 
şi le propun copiilor spre citire şi comentare. 
Aceasta este o problemă serioasă, deoarece nu 
numai că se prezintă vrăjitoria ca fiind inofensivă 
şi atrăgătoare, dar se afirmă cu tărie că ar fi şi 


1% Monahul Inochentie, Filme pentru copii — fenomenul 
Harry Potter, traducere de Georgiana Țarălungă şi Simona 
Istrate, articol preluat din revista „Credinţa ortodoxă”, 
www.despreharrypotter.go.ro. 

benefică. Ce poate fi benefic în faptul că-ți pierzi 
trupul şi sufletul şi te supui demonizării? Deci 
religia creştină devine «demodată», simțindu-se 
nevoia unui progres, a unei schimbări care să 
revoluționeze întreaga societate. [...] 

Mulţi cred că există Magie Albă şi Magie 
Neagră. În opinia lor, magia albă lucrează cu 
Forţele  Binelui, iar cea neagră cu Forțele 
Întunericului. În realitate, magia este de un singur 
tip şi lucrează numai cu forțele demonice. [...] De 
remarcat că la Şcoala Hogwarts de Magie şi 
Vrăjitorie, ce reunea copii asemănători cu Harry, 
persoanele care nu agreau magia erau considerate 
proaste,  respingătoare  (antipatice) şi cu 
prejudecăți (demodate). Activităţile de la şcoala 
Hogwarts sunt prezentate într-o aşa manieră 
încât, deşi înfăţişează vrăji şi incantaţii oculte, ele 
nu sunt pedepsite în nici un fel de Dumnezeu. E 
ca şi cum Dumnezeu n-ar exista, sau, dacă există, 
El este de acord cu aşa ceva. Inutil de menționat 
că toți vrăjitorii din Biblie nu numai că au fost 
pedepsiți, dar au suferit moarte aproape 
instantaneu. Aşadar, mesajele deduse din cărțile 
lui Rowling reprezintă o primejdie atât pentru 
suflet, cât şi pentru trup. 

Despre şcoala cu pricina mai ştim că este 
condusă de renumitul vrăjitor Albus 
Dumbledore. Pentru supremaţia în şcoală se duce 
o luptă continuă între Forţele Bune şi cele Rele. 
Majoritatea vrăjilor şi poţiunilor făcute la Şcoala 
Hogwarts sunt reale, dar nu se menționează şi 
faptul că pentru realizarea lor este nevoie de 
sacrificii umane, de  demonizare, deci de 
pierderea controlului asupra propriei 


persoane.”!% 


1% Despre Harry Potter, http://despreharrypotter.go.ro. 
156 


„Acţiunea din Harry Potter se învârteşte în 
jurul unei şcoli de vrăjitorie, urmărind, în fond, 
deprinderea de către copii a unor practici magice, 
familiarizarea cu lucrarea forțelor demonice. 
Motivele, simbolurile, metodele, întregul peisaj 
sunt inspirate nu atât de fantezia autoarei, cât de 
practicile vrăjitoreşti deja consacrate. 

Cum poate fi elucidat acest mister, uriaşul 
interes manifestat de copii pentru citirea acestei 
cărți, atitudinea deschisă a părinţilor care le 
cumpără cărțile şi a profesorilor de şcoală care, în 
multe cazuri, le recomandă pentru lectura 
obligatorie? Cum poate fi explicat entuziasmul 
general, întrerupt pe alocuri de câteva voci 
răzlețe, pentru un mesaj care, în mod vădit, îi 
îndrumă pe copii pe calea dezagregării mentale şi 
sufleteşti? Este cunoscut deja sindromul Harry 
Potter: puternice dureri de cap suferite de copii în 
urma citirii cărţii. Fenomenele «supranaturale» 
sau problemele psihice nu lipsesc din repertoriul 
consecințelor produse de lectura cărţii. Însuşi 
interpretul rolului principal al filmului a fost 
internat pentru un interval de timp într-un spital 
de boli psihice. Modelarea prin vizionarea TV a 
unei conştiinţe deschise, pregătite să primească 
experiența  magicului, este poate cea mai 
plauzibilă explicaţie a acestui fenomen. Mintea 
copiilor şi a omului contemporan în general a 
ajuns nu numai extrem de sensibilă, ci chiar foarte 
dependentă de o astfel de experienţă. 

Cu toate că nu-şi dau seama, atracția pe 
care o simt oamenii astăzi față de stările alterate 
de conştiinţă produse de băutură, drog, practici 
orientale, medicamente euforizante gen Prozac, 
față de superstiții, zodiac, vrăjitorie, spiritism, 
credință în paranormal, în extratereştri etc. nu 

constituie decât nevoia de a suplini lipsa unei 
existențe religioase autentice, de care cultura 
nihilismului i-a îndepărtat prin toate aceste 
practici, credințe sau experiențe magice, aflate în 
spiritul şi prelungirea experienței vizionării 
i 40 Ad 


1 Virgiliu Gheorghe, Nicoleta Criveanu, Andrei 
Drăgulinescu, op. cit., pp. 87-88. 

MUZICA MODERNĂ ŞI LOCUL 
EI ÎN CULTURA MORŢII 


În acest capitol, intenționăm să oferim un 
posibil răspuns la întrebarea dacă mai există 
vreun gen muzical modern necompromis, neatins 
de spiritul secularizant până la nimicire care 
cuprinde omenirea de astăzi. 

Pentru o mai bună cunoaştere a 
problemei, vom prezenta în cele ce urmează 
istoricul şi caracteristicile principale ale celor mai 
cunoscute curente ale muzicii moderne, şi îl vom 
lăsa pe cititor să extragă singur concluziile. 


a. Muzica rock'n'roll 


„Istoria muzicii rock a început în anul 
1954, când un bărbat de aproape 30 de ani cu 
bucle date cu briantină s-a urcat pe scenă şi a 
provocat o adevărată isterie în masă prin 
cântecele sale Crazy Man Crazy, Shake Rattle and 
Roll şi legendarul Rock Around the Clock. 

Bărbatul se numea Bill Haley şi nu făcea 
nimic mai mult decât să aducă o modificare 
melodiilor Dixieland clasice: renunțând la 
măsurile I şi a III-a şi accentuând în schimb pe a 
Il-a şi a IV-a. Se născuse rock'n'roll-ul. Din acest 
amestec de muzică populară a albilor şi de blues 
negru rezultase un [nou] gen muzical. [...] 

Noţiunea de rock'n'roll este la origine, în 
argoul afro-americanilor, un sinonim pentru 
contact sexual. |...] 

Reacţiile provocate de rock'n'roll erau, 
după standardele acelei epoci, revoluționare. 
Hitul lui Bill Haley Rock Around the Clock, o 
versiune proprie a unui cântec al lui Johnny Dae, 
a provocat reacţii colosale în calitate de coloană 
sonoră a filmului Sămânța violenței. Atmosfera 
acestui film [...] a zguduit publicul tânăr. Multe 
cinematografe germane" în care a rulat filmul 
erau de nerecunoscut după reprezentaţie. Tinerii 
distrugeau mobilierul şi adesea demolau clădirile 
cinematografelor din temelii. Primele concerte 
rock'n'roll din Germania au provocat aceleaşi 
manifestări violente. Săli întregi au fost devastate. 
În timpul turneului lui Bill Haley din 1958, tinerii 
furioşi au provocat numai la Palatul Sporturilor 
din Berlin pagube urcând la 50 000 de mărci. 

Bill Haley a ridicat chitara electrică la 
rangul de unic instrument principal şi a făcut-o să 
scoată acorduri care au acționat ca un catalizator 
al nemulțumirii şi agresivității tinerilor. Sexul şi 
aventura erau popularizate ca mituri demne de a 
fi trăite. Tinerii s-au aruncat în haine de piele şi au 
făcut din motocicletă un simbol al libertăţii 
neîngrădite. Generaţia  aşa-numiţilor duri a 
experimentat rebeliunea şi evadarea din mediul 
[...] casei părinteşti. 

Dacă e să-i atribuim lui Bill Haley primul 
impuls al rock'n'roll-ului, atunci atacul victorios 
definitiv al curentului e legat inseparabil de omul 
care, în calitate de King of Rock'n'Roll, a avansat la 
statutul de prim superstar al muzicii pop. Cu 
toate acestea, e totuşi de presupus că Elvis Presley 
a provocat prima revoluţie de tineret mai mult 


1! Desigur, aceste aspecte nu sunt specifice Germaniei; 
această ţară este dată doar ca un exemplu, manifestări 
similare având loc şi în multe alte ţări. [n.n.] 

sau mai puţin accidental. El e privit ca un rebel 
fără voie, care a încăput pe mâinile noii industrii 
pentru tineret în momentul când producătorii 
căutau un alb într-adevăr capabil să preia erotica 
lipsită de compromisuri a muzicii negre 
explozive, boicotată în cea mai mare parte de 
posturile de radio controlate de albi. [...] 

Prezența sa [a lui Elvis Presley] scenică 
scandaloasă prin convulsiile extatice şi mişcările 
lascive ale şoldurilor [...] era suficientă pentru a 
întruchipa, în calitate de sex-simbol, puterea 
erotică primordială a rock'n'roll-ului. Impregnată 
de această imagine, simpla sa apariție pe scenă 
era de-ajuns ca să provoace isterie. Fetele care la 
concertele lui Elvis țipau isteric, îşi muşcau 
mâinile până la sânge şi-şi smulgeau părul din 
cap, după dispariția Regelui de pe scenă, ştergeau 
cu batistele urmele pantofilor lui.”1? 


b. Mişcarea hippie 


Mişcarea hippie îşi are începuturile în anii 
'60. „Filosofia acestei mişcări de tineret [...] se 
poate rezuma prin sloganul Love, Peace and 
Happiness. ldeii lor despre viaţă îi aparțin desigur 
şi hainele multicolore, droguri ca marijuana şi 
LSD, şi un entuziasm lipsit de orice nuanță de 
critică față de cultura asiatică. [...] 

Îmbrăţişarea de către tineri a unui mod de 
viață dictat de droguri a accentuat disonanțele 
dintre obişnuitul acceptat şi noile lor dorinţe. 
Profesorul Timothy Leary de la Universitatea 
Americană Harvard vedea în LSD un drog care 
exacerbează conştiența. [...] În opinia sa, toți 


"2 Falko Blask, Michael Fuchs-Gambâck, Techno. O 
generaţie în extaz, Editura Polirom, Iaşi, 1998, pp. 11-14. 

politicienii ar trebui să facă o excursie LSD, în 
timpul căreia ar recunoaşte rapid adevăratele 
probleme mondiale, pe care le-ar putea apoi 
rezolva. Acest îndemn a rămas fără vreun ecou 
din partea destinatarilor de drept. În schimb, 
contra-cultura şi liderii ei au preluat ideea cu şi 
mai mult entuziasm. 

De exemplu, formația he Doors s-a 
inspirat în alegerea numelui din titlul cărții lui 
Aldous Huxley The Doors of Perception (Porţile 
Percepției), unde autorul descrie experienţa sa cu 
drogul mescalin. 

Raportul întocmit de poliție cu ocazia 
legendarului festival hippie de la Woodstock 
menționa un număr atât de mare de drogați şi de 
țigări cu droguri, încât simpla inspirare a aerului 
provoca amețeli. 

Desigur, modul de viață marcat de 
droguri nu a fost singura caracteristică a 
generației hippie. [...] Pe lângă „eliberarea” [...] 
individului de normele sociale şi de bunele 
maniere [...], era vorba în primul rând despre 
„eliberarea sexuală”. Sfârşitul vieții maritale era la 
fel de asiduu propagat ca şi necesitatea 
poligamiei. Cine dorea să fie membru al mişcării 
hippie trăia de preferință în locuințe comune, 
refuza facilitățile „mic-burgheze”, cum ar fi uşile 
de la camere şi, de cele mai multe ori, nici nu-şi 
căuta un serviciu propriu-zis. [...] Însuşi stilul de 
viață propagat de generația flower-power [>hippie] 
i-a costat viața pe unii dintre protagoniştii săi de 
marcă. Jimi Hendrix, Janis Joplin şi Jim Morrison 
sunt numai câteva exemple. [...]”!5 


c. Mişcarea punk 


"15 Jdem, pp. 15-17. 

„Strigătul lor de luptă este No Future, şi cu 
el, în 1976, punkiştii şi-au deschis cu violență 
drumul spre propriul viitor. [...] Punk-ul se 
considera un refuz al tuturor valorilor. [...] 

Din punct de vedere muzical, punk-ul se 
baza pe cele mai rudimentare forme ale 
rock'n'roll-ului dur. Pionierii săi, printre care 
formațiile Sex Pistols, he Damned, The Clash şi The 
Slits, nu stăpâneau de obicei mai mult de trei 
motive principale şi doar cele mai simple principii 
de bază ale instrumentelor lor. Dar în membrii 
tuturor acestor formaţii se ascundea o mânie 
enormă provocată de relațiile dominante în 
societate, mânie aruncată în fața lumii în cele mai 
extreme şi mai agresive moduri. [...] 

Primii punkişti ai anilor '70 etalau toate 
simbolurile posibile pe tricourile lor rupte şi pe 
pantalonii  zdrenţuiți: embleme anarhiste şi 
portrete atât ale lui Karl Marx, cât şi ale lui Hitler. 
Îşi înfigeau ace de siguranţă în obraji, iar părul lor 
era vopsit în culori fosforescente şi ridicat în 
vârful capului. Erau interesați în primul rând de o 
reacție, de o provocare directă.[...] 

Ca mişcare propriu-zisă, punk-ul a încetat 
să existe în 1979.11 


d. Muzica rap/hip-hop 


„Muzica rap provine din ghetto-uri. În 
mediul lor mai mult decât dezolant, era singura 
posibilitate a tinerilor de culoare [...] de a-şi 
exprima într-o formă artistică adecvată mânia față 
de ceilalți şi față de propriile condiții de viață. 


14 Jdem, pp. 18-19. 

Rap-ul a apărut la mijlocul anilor '70. Nu se ştie 
sigur dacă asta s-a întâmplat în New York City, 
pe străzile din Bronx, sau în Los Angeles, 
Oakland, cartierul săracilor. Cuvântul însuşi e o 
expresie de slang |=argou], care înseamnă a vorbi 
prostii. |...] 

Pe un leitmotiv simplu, alcătuit din 
acorduri de bas şi de percuție, rapperii suprapun 
o vorbire ritmată extrem de precisă, ceea ce a 
constituit întotdeauna particularitatea marcantă a 
acestui stil muzical. Din punct de vedere al 
conținutului, piesele rap vorbesc despre condiţiile 
de viață şi despre nevoile populației de culoare 
dezavantajate. Prin ele, vorbirea de zi cu zi e 
ridicată la nivel de litanie poetică, nebună. Ca 
urmare, limbajul folosit e plin de obscenități, 
ambiguități şi grosolănii transpuse într-o formă 
liric-artistică.[...] 

Textele cântecelor rap vorbesc în primul 
rând despre sex şi bani. Ele constituie imnuri de 
laudă  narcisiste aduse propriei măreţii şi 
amintind de provocarea adversarilor. De fapt, 
poza încrezută a rap-ului este expresia disperării 
şi a furiei provocate de starea de fapt din 
cartierele sărăcăcioase.” 


e. Muzica techno 


„Începutul tuturor formelor de techno l-a 
făcut formația Krafhverk”", înființată în 1968 de 
patru studenţi germani de la Conservatorul din 
Dusseldorf. „De la început, scopul lor a fost de a 
crea o muzică exclusiv electronică. [...] În piesele 
lor se puteau distinge [încă de la primul lor 


'15 Jdem, pp. 20-22. 
'16 Jdem, p. 34. 

album] trăsăturile tipice muzicii techno de astăzi: 
un ritm hipnotic, monoton, ecouri nesfârşite şi din 
nou ritm.” 

„Ca denumire a unei anumite direcții 
muzicale, noțiunea de techno a fost pusă în 
circulație în 1984 de Juan Atkins, Dj-ul, 
compozitorul şi producătorul de culoare din 
Detroit.”115 

Există extrem de multe direcţii ale acestui 
tip de muzică: techno-pop, techno-house, techno- 
trance, ambient-techno, techno-jungle, gabber- 
techno ş.a.m.d. 

„Varianta techno cu cel mai mare succes 
de piață este desigur aşa-numitul techno-pop sau 
dancefloor-techno. [...] 2Unlimited, Ace of Base, D] 
Bobo şi U96 sunt câteva dintre numele celor mai 
cunoscuți promotori ai stilului techno-pop.”!” 

Câteva cuvinte acum despre stilul techno- 
trance, inițiat de formaţii ca Dance 2 Trance, The 
Orb, Neutron 9000, Sheer şi The Shamen: 

„Techno-trance este un fenomen cultural 
care de fapt a existat dintotdeauna sau, cel puţin, 
de când oamenii au început să danseze. Dansau 
până cădeau în transă |subl.ns.], pătrunzând 
astfel într-un nou univers. În acest moment 
intervine techno-trance. E vorba de o monotonie 
perfectă care, în timp, îşi creează o viață proprie, 
hipnotică. Ritmul constant al acestei muzici îl 
atrage pe dansator încetul cu încetul în vraja lui, 
până când îl înghite. De fapt, techno-trance 
contravine tuturor regulilor muzicii, căci în mod 
normal în timpul realizării compoziţiei se evită 
monotonia. Dar pe ringul de dans sunt valabile 


17 Jdem, pp. 94-95. 
"15 1dem, p. 34. 
"9 1dem, p. 42. 

alte legi. [...] Piesele cele mai monotone sunt cele 
mai de succes, pentru că ele îl catapultează pe 
ascultător cel mai repede într-o altă dimensiune - 
a dansului. [...] Techno-trance - explică membrii 
formaţiei The Orb - este new age transpus în ritmuri 
de dans, pentru că această muzică are un fond 
spiritual de-a dreptul mistic [ocult — n.n.].”' 

Dorinţa de a accelera cât mai mult ritmul a 
dus la rezultate „dintre cele mai neplăcute şi mai 
absurde: de exemplu, gabber-techno, cea mai 
rapidă variantă, cu peste 250 de bătăi ritmice pe 
minut, asemănătoare zgomotului scos de o 
bormaşină.” 12 

„Caracteristica acustică cea mai evidentă a 
unei piese techno este rapiditatea ei panicată. 
Melodia se retrage în spatele ritmului febril 
impus de toba principală care oferă dansatorilor 
până la două sute sau [...] chiar trei sute de bătăi 
pe minut. Forma e cea împinsă în primul plan, în 
locul conţinutului. [...] Tempo-ul nebunesc al 
dansului nu oferă nici un progres spaţial. 
Dansatorii bat din picioare pe loc în cel mai 
deplin sens al expresiei. Şi chiar şi această mişcare 
pare înghețată de orgile de lumini. [...] Această 
aparentă înghețare a mişcării este o consecință 
logică a... accelerării ei, ca şi în cazul iluziei optice 
oferite de o roată care la o anumită viteză pare a fi 
nemişcată. Ea constituie şi o metaforă a modului 
nostru de viață agitat, pentru că panica şi nevoia 
de timp ne guvernează întreaga existență 
[subl.ns.].”!2 

„Muzica techno are un puternic efect 
asupra psihicului, din cauza particularităților ei 


12 Jdem, pp. 38-39. 
'2! 1dem, p. 42. 
12 Jdem, pp. 48-49. 

specifice de ritm şi frecvenţă. Chiar şi luată 
individual, ea constituie un drog atât de puternic, 
încât nu mai are nevoie de cuvinte.”!% 

„Techno este unul dintre principalii factori 
de integrare pentru tânăra generaţie, aşa după 
cum o demonstrează într-un mod de-a dreptul 
impresionant participarea la o petrecere rave. 
Acolo nimeni nu e privit de sus sau judecat după 
aspectul exterior. Nimeni nu se simte inhibat în 
mijlocul mulțimii. Dimpotrivă, oricine este primit 
în cercul participanților. Decisive sunt dansul în 
comun şi transa colectivă ce rezultă de aici. La 
chefurile rave se dansează exclusiv în grup şi nu 
există niciodată perechi. Prevalează sentimentul 
colectiv, marea experiență a comunităţii. Pe 
muzică techno dansează mai mult cei ce nu ştiu 
de fapt cum să se mişte. Ei bat haotic din picioare, 
îşi aruncă braţele necontrolat în aer şi dau nervos 
din cap. Unul dintre motive ar putea fi de fapt 
ritmul nebunesc al muzicii. În aceste condiții, e 
practic imposibil doar să te legeni uşor.” 1 

„Perspectivele tinerilor s-au modificat 
drastic sub influența muzicii techno şi a chefurilor 
rave. În locul drogurilor mai „slabe” cum ar fi 
haşişul, marijuana sau alcoolul [...], astăzi se 
consumă droguri euforizante performante, dar 
nocive - speed, ecstasy şi cocaină.” 1 

„În 1993, [...] un bărbat de 39 de ani din 
oraşul englezesc Richmond a făcut dovada că 
techno poate ucide chiar şi fără consum de 
ecstasy [subl.ns.]. Stimulatorul cardiac al acestui 
bărbat plecat să-şi caute fiica într-un club techno 
s-a oprit subit din cauza zgomotului puternic de 


1% Idem, p. 56. 
'4 1dem, pp. 56-57. 
15 Jdem, p. 57. 

acolo. Dar şi la consumatorii de ecstasy se observă 
adesea tulburări de ritm cardiac şi de circulație, 
[accentuate de] stresul fizic declanşat de 
maratonul  nebunesc din ringul de dans 
[subl.ns.].”1% 

„Filosofia de viață a raverilor este 
etichetată adesea, pe drept cuvânt, şi prin 
expresia hedonism pur. Principiul plăcerii ca 
scop în sine este singura lor dogmă [subl.ns.].”!” 

Mişcarea techno este interpretată adesea 
„ca o mişcare pronunţat evazionistă [...] din 
neplăcerile vieții de zi cu zi, fără a le pune pe 
acestea în discuţie. Ca şi atracția reprezentată de 
jocurile pe computer sau de aventura sporturilor 
extreme, lumea rave poate fi înțeleasă, prin 
urmare, ca o lume paralelă, în care se poate evada 
de preferință în week-end. Distracțiile oferite 
acolo trebuie să fie extrem de intense, pentru ca 
amintirile din viața de dincolo de techno să se 
estompeze pe cât posibil. Starea de transă 
provocată prin dans şi estetica suprarealistă a 
spectacolului de lumini accentuează impresia că 
un rave party constituie o „oază de paradis”. 

Raverii au extins şi durata plăcerii până 
peste graniţele tradiționale. În timp ce pentru 
generațiile anterioare o noapte de discotecă se 
sfârşea cel mai târziu în zori, acum un periplu de 
72 de ore de la un chef rave la altul nu mai 
constituie de mult o raritate.”!* 


1 Jdem, p. 70. 
' 1dem, p. 137. 
1 dem, p. 138. 

Desigur, pe lângă aceste stiluri muzicale 
există o sumedenie de alte curente, dar nu vom 
mai menţiona şi altele pentru a nu-l obosi inutil 
pe cititor şi pentru că, după lectura acestor pagini, 
cititorul şi-a putut deja forma o impresie generală 
şi poate acum să conchidă dacă muzica modernă 
are o influență benefică sau nocivă în viața 
noastră... 

Ca un ajutor suplimentar pentru acest din 
urmă scop, vom prezenta în încheierea acestui 
capitol câteva informații generale şi opinii legate 
de muzica modernă: 

„Cum poate să constituie muzica 0 
amenințare?, se poate întreba cineva. La urma 
urmelor, muzica nu înseamnă decât sunete. Adevărat, 
însă sunetele ne pot influența profund. [...] 

În funcţie de tipul melodiei sau al muzicii, 
îndată picioarele încep să bată tactul, trupurile să 
se legene, degetele să lovească în masă, vocile să 
fredoneze. O întreagă audiență poate fi afectată! 
Prin ce? Prin sunetul muzicii. [...] 

De secole, politicienii şi conducătorii de 
stat au folosit puterea muzicii pentru a influența 
inimile oamenilor. În ce mod? Prin intermediul 
imnurilor naționale şi al cântecelor patriotice. 
Astfel, Hitler şi naziștii au folosit imnul 
Deutschland, Deutschland iiber alles (Germania, 
Germania deasupra tuturor) pentru a conduce 
masele pe drumul uciderii şi al distrugerii. [...] 

În vremurile noastre moderne, muzica 
joacă un rol din ce în ce mai insistent în viața de zi 
cu zi. De-a lungul ultimelor decenii, a apărut o 
vastă industrie mondială, producând în fiecare an 
sute de milioane de discuri şi casete. În timp ce cu 
o sută de ani în urmă singura formă de expunere 
la muzică era prin ascultarea sau participarea 

activă în cadrul unor performanţe live, iar acest 
fapt nu se întâmpla frecvent, astăzi ascultarea 
muzicii a devenit o experienţă zilnică.” 

„Nu în ultimul rând, cred că trebuie să fiu 
mai explicit, afirmând că muzica pe care o 
recomand nu este muzica modernă, care a fost 
moleşită de melodiile lascive ale scenei 
efeminate şi a distrus nu în mică măsură 
cantitatea de bărbăţie şi vigoare pe care încă o 
mai dețineam."!* 

„In Vallejo, California, a început să se 
folosească muzica clasică în locurile publice care 
constituiau locuri de întâlnire pentru comercianții 
şi utilizatorii de droguri (de ex. staţiile de 
autobuz) ca să descurajeze atât comerțul cu 
droguri, cât şi criminalitatea. Rezultatul a fost o 
reducere cu 15% a criminalității, realizată cu o 
investiție de numai 100 $. Oraşe mai mari, cum ar 
fi New York City, folosesc de asemenea această 
idee. Un tânăr de culoare declara că nu poate 
suferi această muzică. În mod evident, muzica 
modernă care promovează drogurile, sexul şi 
crimele are un mare efect în sporirea acestora.” 

În concluzie, considerăm că cititorul poate 
acum să răspundă singur la întrebarea dacă 
muzica modernă, fie ea rock, pop, techno, house, 
punk sau rap ş.a., fie ea cu sau fără versuri, poate 


129 Music — Can It Be a Threat?, 1983, 
http://www.davidgladden.com/jw/quotes/music.htm 

15 Donka D. Markus, apud: Lucian of Samosata: Psallo and 
Instrumental Music, 
http://Avww.piney.com/MailSerLucian.html 

'5! Classical music used to try to reduce crime, reduced 15% 
in Yallejo Ca., în: Fox Facts, 30.12.2000, 


http://hxrww.biblicalexaminer.org/w200 104a.htm 

influența viața celor ce o ascultă şi dacă această 
influență este benefică sau nu. 

Răspunsul redacţiei: Locul ei e în cultura 
morții şi rolul ei e să urce cotele criminalității 
ucigând şi trupurile şi sufletele pe care mai întâi 
le înrobeşte. 

